
CAPITOLUL I 


'Tolănit pe iarba abia încolţită, care acoperă coasta măgurii, 
privesc spre Feldkirch, spre căsuțele sale. îngrămădite în 
jurul castelului medieval Schattenburg. > 

O tăcere impresionantă domnește peste vechea tortă- 
reață, dar am motive să presupun că această tăcere e doar 
aparentă. Toate orașele par neînsutleţite cînd le contempli 
de la òo anumită înălțime. 

Panglica argintie a rîului Il] străbate Vorstadtul. Apele 
sale molcome plescăie pe lîngă maluri, printre pietrele ce 
strălucesc în bătaia soarelui plăpînd al acestui început de 
mai. Ai zice că se duc mai lesne la vale de cînd cele două 
poduri, aflate chiar la picioarele mele, au fost: aruncate 
în aer de nernţălăii puşi pe fugă. 

Mai tusesem, la Feldkirch înainte de război, mai bine 
zis înainte de Anschluss. Pe atunci, Austria respira veselă 
prin toţi porii, etalindu-și bucuria de a trăi. Fasching- 
sumziige, acele carnavaluri ce sărbătoreau revenirea pri~ 
măverii, nu cred să fi avut vreodată spectator mał 
entuziast. ca mine şi-mi lasă și azi gura apă la amintirea 
savuroaselor Linzentorten, tarte cu caise şi migdale din 
care mă întruptam, în vreme ce părinții mei sorbeau din 
uriașe halbe de dunkles Bier — acea bere brună și trans- 
parentă după care taică-meu era atît de înnebunit, încît 
a luat cu el cinci litri la Paris, trecîndu-i cu teamă peste 
graniţă, sub ochii binevoitori ai vameşilor austrieci. 


Ce epocă minunată ! Austria era veselă, nepăsătoare, 
iar eu aveam șapte ani. 

Acum am douăzeci şi doi. Din vîrful unei coline pri- 
vesc spre Feldkirch cu ochi plini de uimire și cu inima 
strînsă. Patul pistolului-mitralieră îmi rănește șoldul, uni- 
forma mea pute a jeg, a transpiraţie, a sînge închegat și, 
totuși, mi-ar place să dau o raită pe sub arcadele de la 
Marktplatz. Poate că pe-acolo mi-aş reîntâlni anii copilă- 
riei, aș regăsi zurgălăii, petardele şi ciudatele măști din 
lemn sculptat ale misterioşilor dănţuitori veniţi cu mic cu 
mare la carnavalul primăverii, în 1930. . 

— Află că e pentru prima oară, de nu ştiu cîtă vreme, 
că poţi să-ţi fifi fizicul prin natură fără să riști să te tre- 
zești' cu vreun glonte-n fund, formăie cineva în spatele 
meu. Mă ia cu îrig, zău așa. Nici nu-mi vine să cred. 

Sergentul Ramuz s-a apropiat fără un zgomot, cu acea 
suplețe nefirească și tăcută care i-a adus și porecla de 
Indianul. Iată-l stînd alături: de mine, proțăpit pe picioa- 
rele lui vînjoase de muntean, cu miinile în buzunare și 
nasul în vînt, adulmecînd hulpav aerul proaspăt. Se lasă cu 
voluptate invadat de măreţia copleșitoare a acestor culmi 
care-i amintesc, probabil, de Savoia lui natală. 

— E într-adevăr destul de neașteptat, îi zic. Ce cre- 
deţi, dom’ sergent, cam așa o să fie peste tot pîn’ la capăt ? 

— Cum adică ? Cu floricele la ferestre ? Cu steguleţe 
albe fluturate pe la nasul nostru de puștani. și austriece 
numa’ zîmbet ? 

— Cam așa ceva. 
Ramuz se trîntește lîngă mine într-o rînă, cu o strîm- 
bătură care zice multe despre starea lui de spirit. 

— Asta nu poate dura, Coterot, băiatule. Feldkirch 
nu înseamnă toată Austria. Friţii fac marșarier, dar asta 
nu ne garantează că nu picăm peste ei la prima cotitură. 


Doar nu-ţi închipui c-o să ne lase să-i împingem. E ia 
spate pînă la Viena, fără sä ne facă nițică muzică? Nemţălăii 
se dau în vînt după noi, ascultă-mă ! Nu renunţă ei la noi 
cu una cu două! l 

Ramuz rînjește, apoi se scoală blestemînd iarba umedă 
care i-a înghețat noada. Îmi întinde o țigară : 

— Ia, Coterot. Hai să fumăm și să pălăvrăgim despre 
orice altceva în afară de război. E destul că-l facem ! Da’ 
să mai și vorbim despre el ! 

Rămînem tăcuţi, trăgînd fum după fum, cufundaţi în 
contemplarea peisajului grandios ce ne înconjoară, 

Străjuind căldarea pe fundul căreia, de-a lungul celor 
şapte secole, s-a alcătuit, cu răbdare, Feldkirchul, şi mai 
departe, cît vezi cu ochii, această parte din Vorarlberg 
— dominată de piscul Hoher Freschen, mîndru de cei peste 
două mii de metri înălțime — oferă privirii o extraordinară 
înșiruire de munți, de defileuri, de hăuri ameţitoare, parcă 
lipite unele de altele de pe urma unui gigantic cataclism. 
Drumurile şerpuiesc, ascunse, prin această ciclopică în- 
grămădire de stânci, torentele de gheaţă își rostogolesc 
apele la. picioarele unor piscuri ascuţite, acoperite de pini 
negri, de brazi, de zade și molizi, dar pe care oricît s-ar 
strădui, ochiul nu le poate desluși. Rămii astfel cu privirea 
țintuită asupra a ceea te natura, aici zgîrcită, consimte 
să-ţi ofere la vedere : platouri aride, creste îndepărtate, 
încă înzăpezite, văi fără capăt, în care cumplitul Foën se 
năpustește în fiecare iarnă, urlînd asurzitor. 

— Am bătut ceva drum ca să ajungem aici, rela Ramuz 
după cîteva minute de tăcere. Pe mine m-au vărsat la Ba- 
talionul de șoc după luptele de la Colmar. Dar pe tine ? 

-— De cînd cu debarcarea în Provense. 

m. Ai văzut ceva la viaţa ta, aşa-i ? 


— Mda. Dar parcă înțelesesem că nu doriţi să vorbim 
despre război, dom” sergent ! 

Ramuz rîde prostește, apoi, obosit de atîta stat în pi- 
cioare, acceptă, vrînd-nevrînd, atingerea de gheață a 
ierbii. 

Da, am făcut ceva drum, mai cu seamă după acel me- 
morabil 1 aprilie, cînd Armata I franceză a trecut Rinul... 
Chiar a doua zi, Batalionul de șoc, sprijinit de tancurile 
Diviziei a 5-a blindate, a străpuns linia Siegfried şi s-a 
năpustit în direcţia orașului Karlsruhe, pe care l-a cucerit 
pe data de 4. După aceea, totul a mers foarte repede, de 
vreme ce de la Pforzheim la Freudenstadt — trecînd prin 
tot felul de orașe, sate și cătune ale căror denumiri zgîriau 
auzul și glasul francezilor — bătălia din Pădurea Neagră 
se termina la 19 aprilie, prin incontestabila noastră 
victorie. . 

Pe 26 aprilie cădeau, simultan, şi ultimile bastioane, 
considerate pînă atunci drept invincibile : Ohmenhausen 
şi Reutlingen. Puşi sub ordinele colonelului de Monzat, 
comandantul Grupării tactice nr. 5, am fost înlocuiţi atunci 
de Regimentul 3 pușcași algerieni şi transferați în rezerva 
Corpului de armată al generalului Bethouard. 

Urma oare un bine-meriţat răgaz ? Aşi, de unde ! Asta 
ar însemna să nu ţii seama de oarba exigenţă a comandan- 
ţilor care simt victoria totală la un pas de ei, dar care, la 
rindul lor, sînt robii evenimentelor. Eram sleiți, aveam 
pierderi mari, breșe sîngerînde se căscau în rîndurile 
noastre după fiecare luptă, dar — ce contează ! — se gă- 
seau întotdeauna destui temerari care să umple de bună 
voie locurile lăsate. libere de scumpii noștri camarazi că- 
zuți la Wâssingen, la Johlingen ori la Durrenbiichit. 

Între 27 aprilie și 2 mai am fost cantonați la Sigma- 
ringen, apoi, la capătul unei săptămîni petrecute în 


cantonament pentru completarea efectivului, am pornit, 
înghesuiți în autocamioane care huruiau asurzitor, spre o 
destinaţe necunoscută, 

Mai rar așa caravană de turişti ! Pe tot parcursul aces- 
tei călătorii, am străbătut nenumărate localități ocupate 
de ostași francezi, care se hlizeau zeflemitori la noi, în- 
conjuraţi de nemți cu chipul întunecat, resemnaţi și doar 
rareori ostili... 

Ravensburg... Tottnang... Urmam malul nordic al lacu- 
lui Constanţa, în direcția Austriei. Pistoalele noastre 
mitralieră tăceau de săptămîni, nici un avion nu străpun- 
gea norii, bubuiiul tunului nu mai tulbura armonia buco- 
lică a acestor locuri cîndva magnifice, iar zumzetul păcii 
iminente ne umplea inimile de speranţă. Numai că auto- 
camioanele continuau să alerge, uruind asurzitor, Granița 
se apropia. Am trecut-o cam prin dreptul localităţii Lochau, 
acolo unde borne, proaspăt revopsite, purtau în franţuzeşte 
inscripția : Țară prietenă. 

Acum, autocamioanele goneau de-a lungul unor dru- 
muri secundare, traversînd în trombă așezări în care, din 
ce în ce mai adesea, se zăreau, împodobind ferestrele case- 
lor, stesulețe albe sau drapele austriece. 

Hohenems... Götzis... Rankweil. Locuitorii, ieşiţi cu mic 
cu mare în întîmpinarea noastră, ne salutau cu prietenie, 
fetele aveau- surîsul alb, sclipitor. Ce-i drept, nu ni se 
aşterneau covoare de flori, dar primirea era caldă, cordială. 

" — Neam de slugoi, bombănise Costelano, de undeva 
din întunericul camionului. Cînd naziștii au dat buzna 
peste ei, în '38, s-au tîrît la picioarele lor, ca niște rime. 
SS-iştii n-aveau altceva de făcut decât să deschidă bra- 
tele, ca toate gagicele să le pice ca muștele. Cum să ai în- 
credere în viermii ăştia ! 


Nimeni nu dăduse mare preţ pe vorbele lui Costelane | 
ne obișnuisem să-l auzim tratîndu-i cu același arțag dispre- 
țuitor şi pe nemți de cînd cu Hitler, și pe italieni de cînd cu 
Mussolini, și pe englezi de cîñd cu evacuarea de la Dun- 
kerque. Acum venise rîndul austriecilor. Avea şi Costelano 
metoda lui de a se răcori. A mea consta în a lăsa gîndu- 
rile să hoinărească nostalgic pe cărările trecutului. Recu- 
noșteam satele, drumurile, pajiștile cu iarbă grasă, 
troițele înfipte pe la cîte un capăt de ogor sau la cîte o răs- 
pîntie de șleahuri. Mai fusesem pe aici, demult, pe cînd 
tatăl meu era tare mîndru să-i arate băiețelului său fru- 
musețile acestor dulci meleaguri. 

Ceasuri de-a rîndul, stîrnind nori de praf, camioanele 
ne-au hurducat, uruind, pentru ca, pînă la urmă, aşa cum 
mă și aşteptam, să pătrundem în Feldkirch. Orașul fusese 
abandonat de trupele germane, străzile erau aproape pustii, 
magazinele închise, jaluzelele trase. Citeva patrule, aparți- 
nînd Grupului de comando francez *, flancate de polițiști 
locali, băteau străzile în sus și-n jos. Băieţii din grupul de 
comando ocupau de trei zile localitatea și, judecînd după 
mutreie lor zîmbăreţe şi degetele ridicate în sus, aici era 
„© viață pe cinste, tăticu' !“ 

Coloana noastră a pătruns prin cartierele pitorești ale 
orașului nou — Neustadt, cum îi zic localnicii. În colţ: pe 
Bahnhofstrasse ne aștepta un jeep care ne-a dus pînă în 
afara orașului ; urmînd un drumeag șerpuit, camioanele 
s-au cățărat pe o măgură înaltă, îndreptîndu-se pe pla- 
toul pe care eră instalat cantonamentul nostru provizoriu. 
Un orășel din pînză de cort şi sumbre barăci... Toate astea 
s-au întîmplat ieri. 


* Unităţi cu destinaţie specială (n.tr). 


=- Crezi c-o să mucegăim multă vreme în văgăuna 
asta ? mă iscodeşte Indianul. Abia am venit de-o zi și 
m-am și săturat pir în gît ! 

Ce să-i răspund ? Prefer să privesc orașul, gîndindu-mă 
că, aparent, nimic nu s-a schimbat în acești cincisprezece 
ani și — culmea! — războiul pare să fi ocrotit; ca prin. 
minune, aceste locuri al căror farmec desuet îl redescopăr 
acum, 

— E-adevărat c-ai mai fost prin fundătura asta ? 
reia Ramuz. 

Încuviinţez pe mutește. El îi dă mai departe: : l 

— Îmi închipui ce de-a gagici ai agăţat pe-aici! Se 
pare că teutoancele astea se dau în vînt după francezi | 

— Aveam doar șapte ani. a 

— Voi ăștia, odraslele de bogătași, călătoriţi, vedeți 
lumea, continuă, netulburat, Indianul. Eu unul sînt din 
Bonneville şi n-am fost niciodată mai departe de Geneva 
sau Lausanne. Frumoase locuri ? Le ştii ? 

— Nu. 

— Elveția e la o aruncătură de băț de Bonneville. Mă 

simt acolo ca la mine acasă, 
„ Ramuz ăsta mă scoate adesea din sărite, Nu c-ar fi 
băiat rău, dar a trăit atît de mult timp printre vacile lui, 
acolo, la ferma părintească, încât „parfumul“ lor pare să 
se fi lipit de el. Solid ca un taur, pătrat la faţă, cu pielea 
cărămizie, cu o privire vie, doar aparent naivă, Ramuz e 
un luptător în toată accepţia cuvîntului. Muntele e împă- 
răția lui. Îi bate cărările neobosit, cu respectul cu care un 
filatelist clasează un timbru rar, 

De cînd ne-am instalat pe înălțimile ce domină Feld- 
kirchul, Ramuz şi-a petrecut cea mai mare parte a timpu- 
lui liber cățărîndu-se, cu pas măsurat, pe creste, lunecînd 
pe grohotişuri, scotocind primprejurul stâncilor, a creya- 


sclor, cercetînd, cu ochii săi iscoditori, cele mai tăinuite 
poteci. La capătul unei lungi plimbări solitare a revenit 
la cantonament, şi, umplîndu-şi plămiînii cu aerul tare al 
înălțimilor, a declarat, cu un aer ușor satisfăcut : 

— M-da, miroase a Alpii „mei“ ! E la fel ca la mine 
acasă ! Ah! E clar că nu bunul Dumnezeu a vrut toate 
frontierele astea, devreme ce munţii, copacii și oxigenul 
sint aidoma ca dincolo ! Zău aşa ! Ia serviţi din clorofila 
asta ! a 

În timp ce vorbeşte, Ramuz ne trece pe la nas o cren- 
guțä de zadă, cu frunze parfumate. 

- Ce-i drept, sergentul n-a mai povestit nimănui în afară 
de mine că în hoinărelile lui a observat ceva important. 
Şi anume că, în cazul unui atac prin surprindere, canto- 
namentul nostru poate fi bine apărat. Îşi notase excelente 
amplasamente posibile pentru mitraliere şi. aruncătoare, 
precum şi un defileu îngust între doi pereți abrupți în 
care o singură tanchetă ar fi putut intercepta şi opri ore în 
şir orice tenativă de înaintare. y 

Tată însă că acum, după ce văzuse tot ce dorise să vadă, 
Indianul se plictiseşte şi singura lui dorinţă e să-și exer- 
seze altundeva talentele de strateg-alpin. 

>— Și zi, nu cunoști Elveţia ? 

— V-am spus că nu, dom’ sergent. 

Un glas ţişnit de pe undeva din corturi mă salvează de 
la o obositoare enumerare a splendorilor helvetice. 

— Ei, sergent, te cheamă căpitanul... Presto !* 

Ne răsucim ca la comandă. Sus, între corturile pes- 
trițe, un vînător de munte îl strigă pe Ramuz făcînd ges- 
turi largi ca să dea mai multă greutate vorbelor. 

— Afurisitul ăsta de căpitan, mă visează și noaptea 
bombăne Ramuz. 


* Repede ! (în italiană în text ; n. tr). 


Se ridică şi o ia din loc, nu înainte de a-mi arunca 
peste umăr : 

— “Să nu te mişti d-aci, Coterot ! Mă întorc acus ! 

Nu, n-am să mă mișc. N-am nici un chef să mă mișe. 
Acum e patru după-amiază, începe să se răcorească și 
discul galben al soarelui alunecă pe nesimţite în spatele 
munţilor. Stîncile capătă nuanţe de ocru și cenușiu. Ceva 
mai sus, pădurile de brad par că se topesc într-o piclă 
uşoară. Nu-mi pot desprinde privirea de la acoperișurile 
de ardezie ale Feldkirchului. Ceaţa le estompează încetul 
cu încetul. Aș vrea să-mi amintesc numele scuarului 
acela, acum aproape înecat în ceaţă, prin care mă plimbam 
în urmă cu cincisprezece ani, strîngînd temător mîna ma- 
mei, pentru că, de-acolo, din scuar, se zărea un bastion im- 
punător, împrejmuit cu guri de tun aidoma unor boturi 
de lei, ieșind dintre creneluri. Cum îi spunea scuarului ? 
Dar bastionului ? Suspin “și, dînd din umeri, mă ridic în 
picioare. Toate astea sînt acum prea depărtate, ele apar- 
țin unei alte vieţi. La ce bun să mă frămînt pentru ase- 
menea nimicuri ? La urma urmei, dacă n-ar fi fost răz- 
boiul şi involuntara mea revenire în Austria, aș fi gonit 
cu desăvîrșire din memorie aceste amintiri îndepărtâte, 

În spatele meu cineva soseşte în galop nebun. Mă ră- 
sucesc fulgerător și-l văd pe Ramuz într-o cursă vijelioasă, 
la capătul căreia, pierzîndu-și echilibrul, se prăvale în 
braţele mele. . 

Abia trăgîndu-și sufletul, dar rînjind cu gura pînă la 
urechi, îmi aruncă în faţă : 

— Fugi și pun'te rapid la patru ace, Coterot ! Diseară, 
două plutoane din compania a 4-a dau oameni pentru pa- 
trulare în oraş. Eu comand una din grupe şi tu o să faci 
parte din ea. Îţi pică bine, ia zi ? 


E o plăcere să-l vezi cum se bucură. Îi împărtășesc en- 
tuziasmul, fără rezerve : 

— Iată o veste grozavă, dom’ sergent. Mersi că te-ai 
gîndit la mine. 

— Păi nu-i normal? Eşti doar din plutonul meu, 

Ne întoarcem grăbiţi la corturi. 

— Cine mai vine cu noi ? 
~. — Tu, eu, Franco și Orsini. Nu mai mult de patru 
insi într-o grupă. 

Îi arunce pe furiș o. privire piezișă, abţinîndu-mă să-i 
pun întrebarea pe care, fără doar şi poate, o aştepta : „Dar 
Costelano ?“ 

Ramuz ştie prea bine că Franco, Orsini, Costelano și 
cu mine formăm un tot indivizibil, o echipă de nedespăr- 
țiți, numai că nu-l înghite pe Costelano. E vorba de o an- 
tipatie absolut fără noimă, apărută din ziua în care Ra- 
muz a venit la noi în pluton, urmîndu-i sergentului 
Gonzales, grav rănit în timpul luptelor din Haute-Saône 
şi evacuat apoi undeva în spatele frontului. 

Cînd Ramuz şi-a luat în primire noua funcţie, ştia, de- 
sigur, destule despre această echipă de „caftitori“, pore- 
cliți de Carnet, comandantul Batalionului de șoc — cu 
afecţiune, ce-i drept — „copiii teribili“. Cumplit încercați 
acești „copii teribili“ în cei doi ani de război! Lachelle 
şi Morin căzuţi în Corsica, Bougeol în insula Elba, Genin 
la debarcarea din Provence, Pithier cu-un picior zdrobit 
de şenila unui tanc în luptele de lingă Draguignan, micul 
Calmat cu minţile pe jumătate plecate, mutat furier la un 
PS, Favier, La Fouine și locotenentul: Vogel, ciuruiți de 
gloanţe, 'putrezesc pe fundul unui iaz din apropierea fai- 
mosului baraj de la Champagney !... „Copiii teribili !“ Prie- 
tenii noștri! Supraviețuitorii: strîngeau din dinţi și-și 
numărau rîndurile. Nimic nu putea clinti această priete- 


nie bărbătească, această frăție de arme cimentată. prin 
sînge și moarte. Bănui&sc că, în sinea lui, Ramuz a lost 
măgulit să-i urmeze lui Gonzales în fruntea acestor băr- 
baţi neînfricaţi. În fond, e și el unul dintr-aceia care nu. 
cunosc teama, gata oricînd să riște, un fel de armăsar săl- 
'batic care nu ştie ce-i primejdia. Din păcate, însă, unul 
dintre noi i-a stat, de la început, în gît : Costelano. De ce? 
Înclin să cred că, în fundul sufletului: său de ţăran, stă- 
ruia un soi de neîncredere ereditară, ce-l îmboldea . să-l 
considere pe Costelano ca pe un inamic al societății. Doar 
era vorba de un rom, un.ţigan, hoţ de găini și de copii. 
De unii ca ăștia trebuie să fugi ca dracul de tămiie ! No- 
mazii ăștia, fără rasă, fără patrie, fără alt domiciliu decit 
o cotigă înjghebată din te miri ce, n-au cum să-și gä- 
sească loc în universul lui Ramuz — odraslă răsfăţată a 
unui pămînt bogat. 

Oricum ar fi, sergentul nu-și ascunde aversiunea față 
de Costelano ; dimpotrivă, și-o arată pe faţă, ostentativ, 
printr-o vorbă, un gest, un rînjet. Firește, constatarea asta 
ne cam îndurerează, dar, întrucât principalul interesat 
pare perfect impermeabil la această dușmănie, de nimic 
îndreptăţită, fiecare își vede de treaba lui și nu-şi bagă 
nasul unde nu-i fierbe oala. -~ 

De data aceasta, însă, Indianul a depășit limitele unei 
simple animozităţi. Există tradiţii și obişnuinţe pe care ofi- 
terii noștri le respectă. Nici unul n-ar fi avut ideea să ne 
fărîmiţeze fără rost echipa. Ramuz a îndrăznit s-o facă şi 
această manifestare gratuită de autoritate nu e de natură 
să-i atragă simpatia noastră. Presupun că a intenţionat să 
ne facă să simţim măsura diferenţei dintre el şi Gonza- 
les. De comandat ne comandă doar de două luni și, pe 
cinstea mea, dacă în afara curajului său pe cîmpul de 
luptă am mai avea vreun alt motiv ca să-l suportăm. 
Poate că, totuși, la un moment dat, am putea să ne înțe- 


legem, cu condiţia să-și revizuiască sentimentele faţă. de 
Costelano... În sfîrşit, vom trăi și vom vedea... 

-— Hai, înţoleşte-te la iuţeală ! Adunarea într-un sfert 
de oră, îmi spune Ramuz în faţa cortului meu dinăuntrul 
căruia răzbat acorduri tînguitoare de ghitară, 

Mă fac mic şi mă strecor pe sub prelată. 

Franco și. Orsini s-au și îmbrăcat în acele minunate 
uniforme kaki stocate cu zgircenie de locotenentul” de in- 
tendenţă în magazia sa pe roate și pe care el le recupe- 
rează la iuțeală după întoarcerea din patrulare, verificînd 
atent fiecare nasture. 

Franco își lustruieşte cu grijă bocancii înalţi de para- 
șutist în timp ce Orsini — pleznind de mîndrie, ca un 
premiant cu coroniţă, de cînd a fost înaintat caporal —, 
se chinuie să dea nădragilor săi mult invidiata linie bu- 
fantă arborată de namilele din poliţia militară yankee. 

— 'Ți-am adus un echipament complet, îmi spune 
Franco. Dă-i bătaie, Duc, nu mai e timp ! 

Așezat turcește pe paiele așternute pe jos, Costelano 
ciupeşte, visător, corzile ghitarei. Din toată făptura lui nu 
deslușesc decit degetele, nervoase și subțiri, alergînd pe 
strune, și părul negru ca pana corbului. Costelano stă 
aplecat, parcă prea atent, deasupra cutiei de rezonanţă, 

— Ce ziceţi, băieţi, se lasă cu ceva distracţie, hai? 
se frămiîntă Qrsini, în timp ce-și ajustează la mare fix 
eghiletul alb de care spînzură un lung ţurțure auriu. 

— Păi, doar pentru asta mergem în oraş, ce părere ai? 
fi răspunde, cam sarcastic, Franco. Dacă dăm cumva peste 
un bilci, îți fac eu rost de un loc mai în față !... N-ai nici 
o grijă ! i 

Mă echipez în viteză. Uniforma aleasă de Franco îmi 
vine de minune. Parcă-s un soldat de operetă. Numai 
casca mi-e un pic cam strimtă, dar se pare că pentru un 


răcan trimis în patrulă superșicul e să-ți lași ceafa li- 
beră. Adică îți îndeși casca pe frunte pîn’ la sprincene, 
strîngi curelușa la ultima găurică, exact peste bărbie, după 
care nu-ți rămîne altceva de făcut decît să desfaci larg 
braţele ca să primeşti avalanșa de gagici. 

— Nu punem şi brasardele ? se neliniștește, deodată, 
Orsini. l 

— Care brasarde ? 

— Păi, brasardele cu P.M... a | 
`. — Noi nu sîntem P.M, îi explică, răbdător, Franco. 
Noi nu sîntem decît niște răcani ordinari, însărcinați să-i 
păzim pe domnii din poliția militară la zece pași în urmă, 
cu arma la umăr. Ar trebui să ştii chestia asta, caporal! 

Costelano atacă cîteva note. Brusc interesat de bogă- 
ţia armoniei, mă răsucesc spre el. 

_— Piratule, eu cunosc asta. Stai! Nu-mi spune... Este... 
este... 

— Dansul spaniol nr. 5, de Granados, articulează el 
cu glas înăbușit, fără să se întrerupă. Nimeni n-a creat 
ceva mai mişto în genul ăsta, în afară de Albeniz și de 
Falla !... Ăștia trei sînt dumnezeii mei ! 

Un rapid schimb de priviri între mine și Franco. Fie- 
care pare să aştepte ca celălalt să spună ceva, dar e lim- 
pede că nici unul din noi nu e în stare să găsească acele 
cuvinte care să aline durerea și să aducă împăcarea. 

Atmosfera devine, deodată, încărcată. O vorbă nepo- 
trivită ar fi de ajuns ca mînia ce clocește în sufletul ca- 
maradului nostru să explodeze, - 

Grăsanul de Orsini creează o fericită diversiune pro- 
punîndu-i lui Franco să-și schimbe căștile. Lui Orsini casca 
i se pare prea strimtă, Ascultător, marseiezul i-o dă pe a 
lui. Dimensiunile sînt riguros aceleași, dar, sub avalanşa 


de complimente perfide ale pezevenghiului de Franco, Or 
-sini şi-o îndeasă pe scăfiîrlie, strălucind de fericire. 

— O plimbărică prin oraş ! exclamă el, în culmea fe- 
ricirii, Ce mai baftă, băieţi ! 

— Mai tacă-ţi fleanca ! rostește sec Costelano, în timp 
ce eu, fără urmă de rușine, strivesc sub călcii piciorul lui 
Orsini, ba îl mai și fulger cu privirea pe bietul caporal. 

— Ce-am făcut ? se lamentează corsicanul, frecîndu-și 
piciorul paradit. Te-ai sonat de-a binelea, Duc ? Îmi stil- 
cești bombeul ? Nu vezi că abia l-am lustruit ?! 

În clipa asta, Ramuz îşi vîră capul prin deschizătura 
cortului.-E elegant ca un ginerică, iar casca îi dă un aer 
marțial. ae 

— Gata, domnilor ? Cadillacul vă aşteaptă. 

Cînd să ieşim, Ramuz, care a rămas proțăpit în des- 
chizătura cortului, se preface că abia atunci îl observă pe 
Costelano, pierdut, ca şi pînă acum, în muzica sa divină. 
__.— Hei, Costelano, faptul că n-ai fost desemnat pentru 
patrulă nu scuză neglijenţa corporală ! Cunoști ordinele, 
aşa-i ? Ostaşii au datoria să se bărbierească zilnic. | 

Ramuz şi-a însoţit cuvintele cu un zîmbet echivoc, 
care ascunde o obscură amenințare. 

Costelano s-a oprit din cîntat. Chipul său, cu trăsă- 
turi severe, se înalţă către Ramuz, pe care-l contemplă o 
clipă ca și cum l-ar vedea pentru prima oară. Își mîngiie 
maşinal obrajii împodobiţi cu ţepii aspri ai unei bărbi de 
douăzeci și patru de-ore. 

— Istoria zice că Granados și-a scris „Dansul nr. 5“ în 
două zile. În timpul ăsta a băut zece litri de cafea, a mîn- 
cat o farfurie de orez și a dormit şapte ceasuri... Istoria nu 
menţionează, însă, dom’ sergent, dacă s-a bărbierit sau nu! 

Cu multă delicateţe, Costelano își așază ghitara peste 
sacul de merinde, se saltă în picioare şi, nepăsător, se 


apropie de Indian, care, continuînd să zîmbească, îl mā- 
soară de sus pînă jos, cu un straniu luciu provocător 
în ochi, 

Preţ de cîteva secunde cei doi se înfruntă din priviri, 
Aşteptăm încordaţi, temîndu-ne de ireparabil, 

— Numai că eu nu sînt Granados, reia, placid, Coste- 
lano; și nici dumneata n-o să fii biograful meu, dom’ ser- 
gent. Așa că o să mă rad, iar la întoarcere o să mă gă- 
seşti neted ca un popou de copil. Cum scrie la carte! 

Calmul şi politeţea sînt singurele arme la care poate 
recurge Costelano în înfruntările cu Ramuz, dar eu, care-i 
cunosc firea mîndră şi impulsivă, tremur de pe acum gîn- 
dindu-mă la ziua cînd va izbucni dreapta lui ripostă; 

Zîmbetul neliniștitor arborat de Ramuz a dispărut. 
Mutra lui de văcar bine hrănit și-a pierdut brusc culorile 
sănătoase de mocofan galonat. A ghicit sau presimte că 
răbdarea Piratului a atins ultimele limite. De fapt, ce ur- 
mărește el ? Ce vrea ? Franco și cu mine schimbăm din 
nou o privire plină de îngrijorare. Din fericire meciul se 
amină ; Ramuz preferă să facă marşarier : 

— În regulă, Costelano ! Eu, unul, să știi că dacă zic 
ceva, o zic în interesul tău. Mai bine să-ţi fac eu observaţie 
decît un ofiţer. 

Se întoarce spre noi şi trîmbiţează jovial : 

— Hei, voi ăia ! Îmbarearea ! Galop ! 

Părăsim cortul și ne cățărăm într-unul din cele patru 
camioane ce urmează să transporte la Feldkirch cei 
aproape șaptezeci de oameni desemnaţi pentru serviciu la 
comenduire, Cerul e din ce în ce mai amenirițător. Seara 
coboară peste vale, aducînd cu sine vălătuci negri de nori 
şi. o piclă rece, care se lipește de obraz şi se furișează 
perfid prin stofa subțire a uniformelor noastre de paradă. 

Camioanele coboară în trombă colina și, peste zece mi- 


mute, ne trezim la porţile orașului. Aici sîntem așteplaţi 
de poliția militară franceză. Nişte zdrahoni cât: ușa, plini 
de ţifnă, genul de tipi care fac tăzboiul cu măciuci de 
cauciuc, pantofi cu scîrţ și mențin disciplina interzicînă 
unor zdrenţăroși, năclăiți de sudoare și plini de cicatrici 
să bea o cană cu apă minerală fără ordin de serviciu. 

Odată aliniaţi în fața camionului, un tînăr locotenent 
se apucă să repartizeze oamenii. Ramuz, Franco, Orsini și 
cu mine avem norocul să servim drept escortă unor P.M. 
— trei la număr — care cunosc Feldkirchul mai ceva ca 
pe propriile lor buzunare și care, pe deasupra, mai sint şi 
cordiali, ba chiar simpatici. 

— Misiunea noastră e să batem zona Marktplatz spune 
șeful de grupă, un sergent-major al cărui accent de Menil- 
montant * îmi încălzește inima. De cînd ne-am proţăpit 
aici ne-am tot plimbat ca vodă-n lobodă prin prăpăditul 
ăsta de tirg și, credeți-mă, locșor mai gigea c: Marktplatz 
nici că există. Aici, dacă mergi pe blat, poţi så dai și un 
păhărel pe gît, fără prea mari probleme ! 

Patrulele se dispersează în noaptea ce se lasă. Acest 
pașnic asediu al orașului se va termina de fapt la orele 21, 
cînd intră în vigoare camuflajul. Pînă una, alta, pătrundem 
“în Feldkirch ; felinarele împrăștie, cu prudenţă, o lu- 
mină disepată, 

Trecătorii sînt rari. În afara vehiculelor militare sta- 
ționate în fața primăriei, nu zărim nici o mașină particu- 
lară. În schimb, o groază de tineri biciclişti, băieţi şi fete, 
care ne aruncă, în trecere, priviri curioase. 

Pe măsură ce pătrundem tot mai adînc în oraș, înain- 
tînd spre centru, numărul trecătorilor grăbiţi crește. Ni- 
meni nu vorbește tare, nu se aud mai deloc risete și nu 


* Una din suburbiile Parisului (n. tr.). . 


vezi nici un fel de îmbulzeală. O chermeză de binefacere 
e mai veselă decît această animaţie disciplinată care dom- 
nește în inima bătrînei cetăţi. Observ că în unele maga- 
zine alimentare lumea se înghesuie, deşi rafturile sînt 
aproape goale şi totul se distribuie pe cartelă. Iată că și 
austriecii au de-a face cu „binefacerile“ războiului. 

Orsini, care n-a deschis gura de cînd a început rondul, 
se descarcă pe neașteptate de-o mare grijă : 

— Un P.M. care-ţi propune să bei un păhărel e o ches- 
tie nemaipomenită, îmi suflă el cu un aer misterios. Eu 
zic că nu-i lucru curat şi că trebuie să ne ferim ca dracul 
de tămiie, Duc! 

Îl aprob dînd din cap, distrat şi fără convingere. De 
cînd a fost înaintat caporal, bravul de Orsini are ten- 
dința să se identifice cu tipii de la Biroul II +. 

Acum, e noapte de-a binelea. Ceaţa coboară în- 
cet, încet, învăluind treptat acoperișurile și caturile de sus 
ale clădirilor şi înconjurînd cu un halo rece globurile fe- 
linarelor, dintre care doar unul din două arde. 

Curînd, după ce ne-am încrucișat cu cîteva din patru- 
lele noastre, ajungem în punctul numit Churertor. Una 
din patrule are de furcă cu o gaşcă de patru „duri“ din 
trupele de comando, tus-patru avînd aerul că au sărbă- 
torit cel puţin o duzină de onomastici. 

— E-n regulă? întreabă sergentul nostru major. Aveţi 
nevoie de-o mînă de ajutor ? 

— E-n regulă, răspunde colegul său. Nimic de zis, 
băieţii sînt în ordine, cu bilei de voie. Dar, oricum, un 
sfat nu le strică, Eu zic c-ar fi bine s-o întindă cît mai 
repede la cantonament, altminteri riscă să-i găsim mai la 
noapte siorăind prin vreo rigolă ! 


+ Serviciul de contrainformaţii al armatei (n. tr). 


— Să-mi trăiască contingentul ! zbiară unul din beţi= 
vani. În opt zile sîntem acasă ! 

Ne continuăm rondul și, în scurt timp, iată-ne la doi 

ași de Marktplatz. Măresc, fără voia mea, pasul, pradă 
unei vii emoții și mă trezesc umblînd alături de sergentul- 
major, care, cu un aer complice, îmi face cu ochiul. 

— i s-a făcut sete, parizianule ? Nici o problemăl 
Acuș ajungem ! 

Piaţa, care-i şi centrul vital al orașului, e plină de 
lume. S-ar părea că toată populaţia Feldkirchului și-a 
dat întîlnire aici, în dorința de a se mai destinde, de a 
bea, de a uita nesiguranța zilei de mîine, de a trăi, în 
sfârşit, din plin, minutele care i-au mai rămas pînă la 
ceasul cînd tăcerea și singurătatea vor lua din nou în 
stăpînire străzile populate doar de siluetele patrulelor. 

“Da, într-adevăr, ca şi altădată, e multă lume. în piaţă, 
Doar că azi nu mai văd decît femei, copii, bătrîni... ființe 
care, prin vîrstă ori sex, au reuşit să scape de ferocele 
abator nazist. l l 

Înaintăm, fără grabă, prin mulțimea care nu se sinchi- 
sește de noi, făcîhdu-ne loc cu o seninătate demnă și in- 
diferentă. Agenţi de poliţie ne salută militărește. Sînt toți 
trecuţi de şaizeci de ani și de aceea niţel ridicoli în uni- 
formele croite pentru foarte tineri atleți. Ce contează ! 
Mustăţile groase, cărunte şi decoraţiile din primul război 
mondial, agăţate pe piept, le conferă un soi de noblețe 
patriarhală. . 

Poate că bătrîneii aceștia au luptat la Verdun sau pe 
Somme, dar ei n-au nimic de-a face cu generaţia care a 
construit Dachauul, Rawa-Ruska sau Auschwitzul ! 

Ne continuăm rondul şi fiecare pas este pentru mine 
o încîntare, o cuftundare în amintirile unei copilării vre- 


melnic regăsite. Da, piaţa asta e la fel ca cea prin care 
hoinăream odinioară în pantalonași scurți. 

Dreptunghiulară, lungă, închisă la una din extremi- 
tăți de o biserică sobră, înălțată de călugării ordinului 
Sfîntul Ion de Ierusalim, piaţa își aliniază fațadele cu âr- 
cade de sub care sticlesc ferestre şi giurgiuvele protejate 
de mici streşini din olane de ardezie. Nu există balcon 
fără flori, întiiele flori ale primăverii austriece, atît de lu- 
minoase, atit de senine. Pe sub arcade se înșiră, unele 
după altele, tot soiul de prăvălioare, vesel colorate. Di- 
verşi gură-cască se opresc în faţa vitrinelor, perechi-pe- 
rechi intră în Gasthausuri *, cu ferestrele împodobite cu 
perdeluţe de creton care feresc interiorul de priviri indis- 
crete. Mă amuz observînd că aceste micuțe și discrete 
localuri arborează acum, alături de firma lor, o inscripție 
de dată recentă : Café-Bar. 

Le vizităm pe rînd şi constatăm — fără să ne surprindă 
din cale-afară — că majoritatea meselor sînt ocupate de 
soldaţi și doar arareori de ofiţeri, care, cel mai adesea se 
află în companie galantă. Toţi acești războinici se dis- 
trează în deplină legalitate, ceea ce pare să-l amărască 
teribil pe comandantul nostru. 

— S-a întors lumea cu fundu-n sus, domnule! bom- 
băne el pe un ton scîrbit. De unde atîta disciplină la fran- 
cezi ? Nu mai e chip să dai peste unul fără bilet de voie. 
Mă întreb, de ce dracu' ne mai aflăm noi în misiune? 

— Eu, unul, mă aflu aici fără bilet de voie și mor de 
sete, susură cu perfidie Franco. Dacă asta vă spune ceva, 
dom” şef... 


* În traducere literală ar însemna: „Casa de oaspeţi“. De 
iapt, e vorba de circiumioare, birturi, pensiuni. (n. tr.) 


Subufiţerul îşi strecoară sub centiron virfurile degete- 
lor înmănușate, în timp ce chipul i se luminează de un 
zîmbet larg. 

— Un vînt de răzmeriță străbate peste această gr upă, 
declară el. După mine, marș ! Numai să aveţi grijă să vă 
prefaceţi că muriţi de plictiseală. | 

O luăm îndărăt, cu același aer nepăsător. Ajungem 
înapoi, în Marktplatz, pe un drum ocolit. Orsini, ur- 
mărit de izurile agresive ale berii și cîrnaţilor prăjiţi, oferă 
privirilor noastre o mutră ă răvășită de pofte. 

— Află că nu mai pot, îmi mărturiseşte el în șoaptă. 
Asta-i curată provocare. Dacă trebuie să mai vizităm și 
alte cîrciumi, eu unul prefer să rămîn în stradă. 

— Şi dacă, pă blegule, e chiar a bună ? 

— Paguba mea ! Da' las că nu mă-nșală pe mine mi- 
rosul ! 

Între timp, am părăsit piața şi am pornit-o pe o stră- 
duţă întunecoasă, tăiată printre două rînduri de case în 
stil baroc. La capătul ei se zărește Illul, ale cărui ape 
sclipesc în lumina şovăielnică a becurilor albăstrii. Putini 
trecători la ora asta, în afara unei patrule care lunecă pe 
lespezile lucioase ale cheiului dispărînd fără zgomot în 
noapte. 

— Acum ne aflăm în Vorstadt, o suburbie, cum ar 
veni, ne lămurește sergentul-major. 

Şi, întorcîndu-se către mine : 

— Cam ca Ménilmontant, mahalaua noastră! Și 
acum, atenţie, ţîncilor, a sosit momentul să mai dăm dru- 
mul la centiroane, da’ nu mai mult de cinci minute ! 

Îl urmăm ascultători şi ne oprim în faţa unei case 
care nu se deosebește prin nimic de celelalte. Cu degetul 
arătător, sergentul major strivește de trei ori butonul 
soneriei. N-auzirh nici un ţirîit, dar pe neașteptate ușa se 


întredeschide, lăsînd să se zărească, în penumbra unui 
vestibul luminat cu zgîrcenie, o siluetă feminină. 

— “seara, Anna. Am venit mit Kamaraden de la 
mine, șopteşte sergentul-major stilcindu-și limba într-un 
limbaj compus de el. Intrăm, bem un Klein Schnaps și 
gata, plecăm. Gut ? 

Un chicotit înfundat, drept răspuns, apoi ușa se des- 
chide larg. 

— Haideţi, băieţi, ne îndeamnă tot pe șoptite sub- 
ofițerul, și ştergeţi-vă picioarele la intrare. 

Unul după altul: ne strecurăm în casă. Ușa se închide 
fără zgomot. Limpede ca bună-ziua ! Presimţirile nu ne-au 
înşelat și nu-i nevoie de explicaţii ca să pricepem despre 
ce-i vorba. Toate bordelurile din lume au o notă comună, 
un mic aer de familie, arhi-cunoscut, așa că mă voi ab- 
ține de la descrierea, în detaliu, a salonaşului rococo, lu- 
minat de lampioane ce s-ar dori japoneze și mobilat cu 
cîteva fotolii îmbietoare, în care ne prăvălim cu voluptate. 

— Sublim ! exclamă Ramuz. Și minunea asta aţi des- 
coperit-o de unul singur, dom’ major ? 

Interpelaţul confirmă, clătinînd cu gravitate din cap. 

— Asta-i talentul meu ! le miros imediat, peste tot pe 
unde trec. 

Cea căreia comandantul nostru îi spusese Anna a dis- 
părut, de îndată ce ne-am instalat în salonaș. Nu între- 
zărisem din ea decît o siluetă greoaie și lipsită de graţie. 
Un soi de maldăr de osînză, cu codițe de un blond spălă- 
cit, înnodate în jurul unui obraz obosit, 

— Da’ gagicele unde sînt ? se agită Orsini. Din ochi 
i-a dispărut complet expresia de plictiseală. 

. — Ușurel, drăguţule, îl potoloște unul dintre P.M., 
cu o voce trudită. Acum n-am aterizat aici pentru chestia 


aia ! O să vii mătăluță altădată, dacă ai chef, și-atunci e 
să ai parte de serviciu complei, zece gagici o să se ocupe 
de tine de n-o să mai știi pe care s-o alegi. În seara asta, 
însă, lingem un păhărel sau două şi roiu’. Am zis bine, 
şefule ? 

— Perfect, aprobă suboftiţerul. 

Tipii din P.M. se mişcă aici ca la ei acasă. Şi-au întins 
picioarele pe fotolii, și-au lepădat căștile și pufăie, plini 
de importanţă, din ţigări, dînd scrumul pe jos. Îi vezi cum 
savurează, cu voluptate, momentul. Pleznesc de mîndrie 
“că ne-au dezvăluit existență acestui lăcaș de plăceri și țin 
morți să ne arate că sînt obișnuiţii casei. În ce mă pri- 
vește, sînt din ce în ce mai convins că, în armată, nu sol- 
datul care se comportă ca un erou sub ploaia de gloanțe 
inamice are parte de respectul și considerația camarazilor 
săi, ci şmecherașul care descoperă un colţișor călduţ și 
ferit; Fie chiar și un bordel. Grozavi războinici mai sînt și 
„durii“ ăștia din poliţia militară ! 

— Cine aduce pileala ? se interesează Franco. Anna ? 

— Eu voi avea această onoare, răsună pe neașteptate 
um. glas izvorit din semi-obscuritatea ce învăluie salonul, 

Ne întoarcem surprinși ; firește, numai noi, căci poli- 
țiștii nici nu tresar, vizibil încîntaţi de uimirea noastră. 

-În faţa unei perdele groase, împodobite cu broderii cam 
porno, stă un bărbat. Miinile lui grăsulii strîng bara niche- 
lată a unei măsuţe pe rotile, supraîncărcate cu sticle, pa- 
hare și platouri cu diverse gustărele. Cam la cincizeci de 
ani, înalt, robust, îmbrăcat într-un costum cu dungulițe, 
tăiat după moda anilor '30, el ne cercetează cu un aer 
pe cît de amabil, pe atît de. slugarnic, 


— Încîntat să vă văd, „locotenente“ Rouget. Camarazii 
dumneavoastră să se simtă aici ca la ei acasă, Să-mi fie 
iertată o primire atît de săracă, dar n-am ştiut că veți 
pofti într-o companie atît de numeroasă. 

Vorbește o franceză excelentă. Se exprimă fără grabă, 
alegîndu-și cu grijă cuvintele, iar timbrul lui plăcut, de 
bas, ne sună agreabil la ureche. 

— Nu stăm mult, Herr * Hohlen, răspunde șeful. Sîn- 
tem de serviciu, înţelegeţi ? Cîte un păhărel și gata, Nimic 
altceva ! 

Herr Hohlen împinge spre noi măsuța. Ochișorii lui 
albaștri se plimbă cu o vizibilă satisfacție de la un musa- 
fir la altul. | 

— Vă rog să vă serviţi. Mă duc să vă aduc niște 
trabuce. 

Se îndepărtează fără zgomot, lunecînd parcă pe 
mocheta pe care se drăgostesc două nimfe goale. Ridică 
perdeaua și dispare în dosul ei. 

__— Cine-i tipul? întreabă Ramuz, care-l urmărise 
din ochi, 

— Patronul, 

— Dar „locotenentul“ ? 

Sergentul-major dă din umeri a „nu contează !“. 

— Herr Hohlen adoră superlativele. Pesemne că-i 
place lui să mă ia cu „locotenente“, iar eu îl las să mă 
avanseze în grad. | 

— Arată mai curînd a tată de familie, remarcă, strîm- 
bindu-se Orsini. Pe la noi, peștii au mutre de pești. Da’ 
ia ziceți, dom” major, a ce seamănă pipiţele ? Nu cumva 
cu fetiţele din corul bisericii ? 

— După ce-o să le vezi, o să vrei să te faci și tu pir- 
covnic ! : 


* Domn (în germană, în text; n. tr) 


Izbucnim în rîs şi, la îndemnul lui Rouget, ne punem 
pe treabă. Trebuie să mărturisesc că, în materie de trata- 
ție, Herr Hohlen nu s-a dat înapoi de la nimic. Ai zice 
chiar că restricţiile alimentare nu-l stinjenesc de fel. E: 
drept că are o mulțime de iepuşoare de hrănit și-apoi ne~’ 
goţul lui de tip special îi aduce cu siguranță favoruri con- 
siderabile. Așa se face că, alături de cutiile cu bere blondă, 
brună și albă — faimoasa Weissbier — zărim şi citeva. 
sticle cu eticheta celor mai prestigioase podgorii națio- 
nale : Riesling, Neuburger, Grinzing și  Weissenkirchen. 
Așezate pe farfurii de porțelan, tot soiul de bunătăţi, care 
mai de care, se oferă lăcomiei noastre : cîrnăciori prăjiți 
împrejmuiţi de feliuțe de ridichi negre şi de faimoasele 
chifluțe semmel, tarte cu migdale, găluşti cu prune și, 
supremă delectare, o monumentală Kaiserschmarrn, un fel; 
de omletă cu dulceaţă şi stafide. EE 

Cînd Herr Hohlen revine cu cutia de trabuce, ne gä- 
seşte provocînd adevărate ravagii în tratația sa; consta- 
tarea îl face să zîmbească și mai satisfăcut, i 

— Mîncaţi şi beţi, ostaşi, ne spune el, așezintlu-se! 
lîngă noi. Dumnezeu să vă binecuvînteze ! Griiss Gott !, 
Ce bine c-am apucat să pun deoparte cîte ceva de-ale gurii; 
anume pentru astfel de momente. ! 

— Dacă înţeleg bine, dumneata ești cam ceea ce se 
cheamă un colaboraţionist, nu ? lansează Ramuz, cu gura: 
plină. 

Gazda, care tocmai a apucat o feliuță de ridiche, pre- 
gătindu-se s-o ducă la gură, își întrerupe gestul şi-l pri- 
veşte năucit pe sergent. Ă e că 

— Un colaboraţionist ? repetă el îngîndurat. Dacă prin, 
asta vreţi să spuneţi că sînt un oportunist, atunci vă în- 
șelaţi, Herr Leutnant. De fapt, eu nu sînt decît un om: 


care vă așteaptă de aproape șapte ani şi care e fericit să 
vă primească sub acoperişul lui, 

Indianul aruncă o privire triumfătoape sergentului-ma- 
jor. Iată că a avut şi el parte de o avansare în grad și acum 
se umflă în pene prostește. 

lau o găluşcă din mormanul parfumat şi-apoi mă rà- 
sucesc spre gazda noastră. Îl întreb, fără ocolișuri : 

— Chiar ne așteptați, domnule Hohlen ? 

Herr Hohlen dă din cap afirmativ. 

— Pe voi! Pe americani ! Pe englezi ! Pe ruși! Aş- 
teptam, vreau să zic că noi toţi aşteptam pe cineva care 
să ne elibereze ! 

Franco își așază pe măsuţă paharul de Riesling. 

— Eu sînt evreu. 

Herr Hohlen nu are nici un fel de reacție, dar privi- 
rea lui amicală se fixează asupra camaradului meu. 

— Am spus: „pe cineva“. Locotenentul Rouget știe 
toate aceste lucruri. Ar trebui-să le ştiţi și dumneavoastră. 
Casa asta nu și-a deschis niciodată porţile pentru naziști. 
Cum însă trebuia totuşi să trăim... ăăă... 

Se întrerupe căutînd termenul cel mai potrivit ; 

— .. angajatele mele au lucrat în oraş ca vînzătoare, 
chelneriţe, croitorese. Seara, se întorceau acasă ca niște 
fete de familie bună. 

— Iar tu le umflai oricum bănuţii, mormăie, ca pen- 
tru sine, Ramuz. 

Nu știu dacă Herr Hohlen a auzit sau nu ; în tot cazul 
şi-a turnat, calm, un pahar de vin, l-a umplut şi pe cel 
al lui Franco şi i l-a întins : 

— Prosit ! 

— Chin-chin ! răspunde marseiezul. 

Orsini e la al patrulea cîrnat, regretînd vizibil că nu 
poate băga în el, simultan, și mezelărie şi dulciuri şi di- 


versele categorii de bere și vin. Dar va reveni, asta-i si- 
gur, şi atunci, în chip de desert, o să şi-o ofere și pe bal- 
dîra de Anna. E exact genul lui. 

— Războiul se va termina în curînd, continuă Herr 
Hohlen. Masacrul e pe sfîrșite. Berlinul a căzut la 2 mai, 
Mussolini a fost executat 'şi se zvonește că Hitler s-a si- 
nucis. Ştiaţi toate acestea, ostași ?. 

— Am auzit cîte ceva, răspunde Rouget, dar se spun 
atitea... 

— Există întotdeauna un grăunte de adevăr, locoie- 
nente, chiar și în cele mai năstruşnic& zvonuri, așa că 
mîncaţi şi beţi în sănătatea naţiunii austriece, care re- 
naște după atîția ani de agonie ! 

„Patronul“ 'se ridică în picioare şi ne oferă tuturor 
cutia cu havane, 

— Carevasăzică nu-i prea aveţi la ficați pe nemţălăi ? 
se trezeşte vorbind nerodul de Ramuz. Ce dracu, doar vi-s 
fraţi de rasă ! Sînteţi neamuri, cum ar veni. 

Dăbitocul nu observă privirea furioasă pe care i-o 
aruncă sergentul-major. E prea ocupat cu decapsulatul 
havanei, 

— Oare italienii nu sînt.şi ei fraţii dumneavoastră de 
rasă ? răspunde Herr Hohlen, cu vocea mereu calmă și 
neutră. Doar n-o să-mi spuneţi că-i urîţi pe toți fraţii vog- 
tri de rasă numai pentru că s-au găsit cîţiva care să se 
ia după un aventurier ambițios ? Eu unul n-am nimic cu 
poporul german. N-am dreptul să judec niște orbi care 
s-au lăsat duși de nas de o mînă de asasini. Vedeţi dum- 
neavoastră, domnule locotenent, cînd naziștii au anexat 
țara mea, în 1938, a fost ca și cum un zăbranic de gheaţă 
s-ar fi aşternui peste întreaga Austrie. Anschlussul a de- 
vorat tot ce era frumos, bun și curat. Au fost destui com- 
patrioți de-ai mei care au acceptat ca hitleriștii să înşface 


hăţurile ţării şi să le mîne propriul destin. În aceasta 
constă rușinea noastră. Dar mult mai numeroşi au fost 
aceia care s-au opus din umbră. Cînd s-a declarat războiul, 
tinerii din marile orașe au manifestat împotriva încorpo- 
vării lor silite în Wehrmacht. Aproape pretutindeni au 
avut loc execuţii. Ce puteau face ceilalți ? 

Herr Hohlen se aşază lîngă mine şi închide cutia cu 
.havane. Capacul pocnește ca o clachetă. 

„ Urmează o tăcere meditativă. Nu mai îndrăznim să 
mîncăm sau să bem ceva. Pe deasupra, ne e groază de o 
nouă mitocănie de-a lui Ramuz. Din fericire, tocmai hă- 
păie o clătită cu dulceaţă. 

— Trebuie să plecăm chiar acum, hotărăşte sergentul- 
major, ridicîndu-se brusc. Mulţumesc pentru trataţie, 
Herr Hohlen. Fiţi sigur că ne vom întoarce de îndată ce 
va fi cu putinţă... dar atunci... în calitate de clienți! 
adaugă el rîzînd. i 

Austriacul ne strînge mîinile, de parcă i-am fi cu toții 
prieteni de-o viață. Luînd-o înainte, ne conduce pînă în 
vestibul și tocmai cînd e cu mîna pe clanță, brusc, hodo- 
ronc-tronc, inexplicabil, afară izbucnește prăpădul. 

Țipetele mulţimii înspăimîntate, strigăte de - ajutor, 
chemări disperate se suprapun cu rafalele armelor auto- 
mate și detunăturile seci ale puștilor. 

Ne privim unii pe alţii, uluiţi. Nu ne vine să ne cre- 
'dem urechilor. Palid ca un strigoi, Herr Hohlen deschide 
ușa cu o mișcare hotärîtă. 

— Trebuie să plecaţi, soldaţi, rostește el cu glasul 
gîtuit de emoție. Scăpaţi-ne odată pentru totdeauna de 
fiara nazistă ! 

Privirea gazdei noastre se împlîntă cu un aer imperâ- 
tiv, în ochii sergentului-major. Îi observ pe amîndoi şi 
am fugara impresie că o tacită complicitate îi uneşte, Pe- 


semne că Rouget cunoaște o groază de lucruri de care 
noi, abia sosiți, habar n-avem. 

— Credeţi că sînt ei ? == 

Herr Hohlen face un semn àfirmativ. Ține ușa larg 
deschisă spre străduță aşa încît, acum, deslușim mai lim- 
pede zvonul ciudat al acestei neașteptate bătălii. Prin fața 
noastră trec oameni alergînd. Asfaltul răsună sub pașii 
lor. Fug înnebuniţi către fluviu, spre malurile lui neli- 
resc de liniştite, în acea zonă a orașului care se află, parcă, 
în afara misteriosului atac. 

— La Marktplatz ! Acolo-i balul! răcnește unul din- 
tre P.M. Așa procedează ăștia întotdeauna : atacă acolo 
unde se-adună mai multă lume ! 

— Micuţul nostru Prater *, spune, cu glasul plin de 
amărăciune, Herr Hohlen. Măturaţi-i dracului pe bandiții 
ăia ! Spălaţi-ne rușinea ! 

Cu un gest energic, ne împinge în stradă, apoi închide 
ușa în spatele nostru. 

— Haideţi ! comandă Rouget, scoţindu-și, cu mişcări 
febrile, mănușile albe. Apoi, agăţind de centiron bastonul 
de cauciuc, își smulge pistolul din toc. 

Urcăm din nou, în goană, spre piaţă, croindu-ne cu 
forţa o trecere prin mulţimea ce se revarsă, în devâimă- 
şie, către cheiuri. 

Detunăturile parcă au mai slăbit din intensitate, în 
schimb în auz crește duduitul unui motor de mare capa- 
citate, ambalat la maximum. 

— Şi eu care credeam că nici măcar un rahat de neamţ 
n-a mai rămas prin sector, gifiie Orsini, aiergind alături 
de. mine. Ce-or fi însemnînd toate astea, Duc ? 


+ Referire la unul dintre cele mai | frumoase cartiere şi parcuri 
ale Vienei (n. tr.). 


— Habar n-am ! O să ne explice Rouget ! i-o retez eu. 

Ajungem la colţul unei străzi care dă în Marktplatz. 
Citeva persoane se adăpostesc, prudente, sub portalul unei 
magnifice clădiri. Nişte femei bat disperate în ușă, implo- 
rînd adăpost, dar ușa rămîne închisă. Copii şi bătrîni, 
cu mîinile împreunate a rugăciune, se aruncă la picioarele 
noastre, urlînd. Sînt deznădăjduiţi. Îi îmbrincim cît colo 
şi alergăm mai departe. Cred chiar, că, fără voie, stilcim 
oameni întinși pe jos, ori shemuiţi pe lîngă ziduri. 

Ajungem, în sfîrşit, în Marktplatz, odată cu alte trei 
sau patru patrule, venite. din diverse puncte ale orașului. 
Ochilor noștri înspăimîntaţi li se înfățișează imaginea cum- 
plită a unor trupuri sîngerînde, zăcînd fără viaţă pe calda- 
rimul pieţei. Şi, ca halucinantul spectacol să fie și mai 
atroce, o superbă limuzină neagră goneşte nebunește în 
jurul cadavrelor, în urletul asurzitor al motorului. Brusc, 
întrerupîndu-şi infernalul manej și luînd un viraj pe două 
roți, maşina  ţîșnește spre noi, venind dinspre biserica 
Sfîntul Ion. Ne trîntim instinctiv pe caldarîm și deschidem 
focul, trăgînd asupra ei; cei dinăuntru ripostează ime- 
diat cu o rafală de pistol-mitralieră. 

Gloanţele șuieră pe deasupra capetelor noastre, îm- 
proşcînd pereţii cu o grindină ucigașă.' Aud, în spatele 
meu, ţipete de durere. Parcă disting și un glas de copil. 

— O grenadă, dumnezeule ! O singură grenadă ! scriş- 
neşte Ramuz printre dinţii care strîng şi acum trabucul. 

Limuzina e doar la cîțiva zeci de metri. Un foc ucigaș 
țîșnește prin toate ferestrele ei. Răspundem cu furioase 
rafale, retrăgîndu-ne în penumbra străzii, unde domneşte 
o panică de nedescris. Nimic nu pare c-ar putea opri de- 
menţiala cursă a mașinii. Oare ne va strivi de ziduri sau 
ne va stîlci sub roți, mai înainte de a se împlinta în stră- 
duţa care geme de oameni înspăimîntaţi ? Dar iată că nu. 


Cu totul pe neaşteptate, alergînd cu aceeaşi viteză, o ia la 
stînga, în scopul evident de a se îndepărta în direcția 
castelului Schattenburg și a ieşi astfel din oraș. Cîteva ra- 
fale îi marchează trecerea. Ripostăm furibunzi, căutînd, 
în același timp, să ne adăpostim cît mai bine. 

Orsini şi cu mine ochim  pneurile. Le-am nimerit 
oare ? Nu vorů afla, probabil, niciodată, pentru că, brusc, 
dezechilibrată de viteza aceea nesăbuită și de acel viraj 
nebunesc, mașina se apleacă pe dreapta, mai parcurge 
cîțiva metri pe două roţi, apoi, oprită brutal în goana ei 
'de faţada unui magazin, se dă peste cap şi, într-un scrîș- 
net înspăimîntător, se răstoarnă pe capotă, cu bara de 
protecţie și radiatorul înfipte în oblonul prăvăliei. 

— Nu vă mişcaţi! răcneşte Rouget, prevenindu-ne 
intenţiile. l 

După mai puțin de trei secunde, mașina ia foc, aprinzînd 
la rîndu-i prăvălioara de care se izbise ca și pe cea vecină. 

— Pompierii ! Cine cheamă pompierii ! zbiară sergen- 
tul-major, în timp ce ţipetele de spaimă sporesc în jurul 
nostru, iar mulţimea, adunată într-o clipită în piaţă, se 
holbează la vilvătaia care scapără orbitor. 

— Fir-ar să fie ! Feuer !* Feuer ! Stop ! Feuer !... Pom- 
pierii ! Bandă de nerozi ! urlă Rouget din rărunchi. Nu-i 
de ajuns ce vedeți ? Trebuie să vă mai și traducem ce în; 
seamnă ? 

Câţiva inși, recăpătîndu-și brusc sîngele .rece, pornesc 
galop după ajutoare. 

— Ar trebui să vedem cins-s tipii de pe grătar, pro- 
pune Franco. Dăm o fugă, dom’ major ? Să vedem fri- 
găruile ? ză 

— Aşteptaţi ! 


m-am 


+ Foe! (n germană în text : n. tr). 


Nici un semn de viaţă nu răzbate din mașină, Nici o 
tiință omenească n-a încercat să scape de la această oribil 
moarte. Poate că au fost uciși pe loc ? Oricum ar fi, li- 
muzina neagră nu mai e decît o carcasă de oţel din care 
țișnese lungi limbi de flăcări, ce ating acum primul etaj al 
clădirii. Deocamdată, ne aflăm departe de capătul emoții- 
lor și se vede treaba că ne e scris să avem parte, în seara 
asta, chiar de summumul grozăviilor, ceea ce nu-i puţin 
lucru, cînd e vorba de oameni ca noi, cu trei ani de război 
incrustaţi în suflet şi pe trup. 

Iată-ne, aşadar, privind neputincioşi cum se mistuie în 
foc maşina ucigaşă, cînd un strigăt de-al lui Orsini ne iace 
să tresărim. 

— Hei ! Ia uitaţi-vă ! Cine-o fi gagiul ? 

De nervos ce e, i se bîţiie degetul cu care ne arată un 
tip — ieşit Dumnezeu ştie de unde — care acum stă pro- 
țăpit în mijlocul pieței. În mîna dreaptă, individul ţine 
o pensulă, iar cu stînga strînge toarta unei găletușe, din 
care picură vopsea roșie. 

Singur în pustietatea pieţei, unică fiinţă vie printre 
cele opt sau zece cadavre, care aproape că plutesc în băl- 
toacele de sînge, insul pare împietrit. 

Trăsăturile feţei sînt greu de desluşit în lumina palidă 
a felinarelor, dar prezenţa omului înarmat doar cu o 
pensulă și o găletușă de vopsea e neașteptată și nefirească 
în acest, loc, unde tocmai 's-a desfășurat o scurtă, dar înfio- 
rătoare dramă. i 

În partea opusă a pieței, zărim, ițindu-se din bezna ce 
învăluie biserica și casele dimprejur, căștile albe ale ca- 
marazilor noştri. Piața este încercuită. Sînt acolo soldați 
francezi, civili tăcuţi şi îngroziți, bătrîni poliţişti mustă- 
cioși și șovăielnici, morţi, un automobil şi o casă care ard, 
şi, în inima acestui tragic decor, în mijlocul mulțimii care-l 


încercuiește încetul cu încetul, un bărbat înarmat cu o 
pensulă şi o găletușă cu vopsea. Grotesc şi impresionant 
tablou, care face să renască în mintea mea imagini din fil- 
mele germane de dinaintea războiului. Sînt convins că lui 
Murnau, Pabst sau Fritz Lang le-ar fi plăcut nespus 
această scenă. Acum, însă, expresionismul cinematogratic 
de dincolo de Rhin se materializează într-un adevăr 
crud : acela al războiului și al oamenilor care vor să-l ter- 
mine rămînînd în viaţă. 

De îndată, ostașii din patrulele aflate lingă biserică 
se pun în mișcare, îndreptîndu-se spre bărbatul din mij- 
Jocul pieței. Asta nu durează mai mult de cîteva secunde 
căci individul începe să urle : 

— Schwein Franzosich ! Schwein !* 

Înaintează cîţiva pași, șovăie, o ia lą dreapta, apoi la 
stînga ;, în sfîrşit, lăsînd să-i scape din miini caraghica- 
sele unelte, vine spre grupul nostru ca din întîmplare, 
pășind ca un robot. ` 

— Feuer ! Feuer ! Mein Gott !** strigă el pe un ton 
din care răzbate un soi de implorare. 

Şi-a desfăcut braţele în cruce. Stă cu palmele deschise, 
cu capul dat pe spate. Întreg trupul ni se oferă cu dis- 
perare. Glasul lui frînt, vorbele insultătoare ne sfidează, 
ne provoacă, Merge spre moarte cu voluptatea mistică 
a unui martir. Flăcările incendiului aruncă tonuri purpu- 
rii peste umbra lui. Scena e de nesupoitat. Mulțimea în- 
cepe să devină agitată, amenințătoare și înaintează în spa- 
tele soldaţilor noștri, aproape că îi depășește, setoasă, brusc, 
de răzbunare, acum, cînd primejdia a fost înlăturată. 


* Porci de franțuji ! Porcilor! (în germană în text, n. tr). 
++ Trageţi ! Tfageţi ! Pentru numele lui Dumnezeu | (idem ; 
n. tr). 


Omul singuratic s-a oprit din mers. Se răsuceşie spre 
mașina care tot mai arde, o privește buimac, apoi, pe 
neașteptate, cu pumnii încleștaţi, se repede spre noi, 
urlînd : 

— Schwein Franzăsich ! Grosse Schwein! Feuer. Į 
Feuer ! Heil Hitler ! Heil Hit... ; 

O scurtă rafală porneşte de lîngă mine. Mă trîntese la 
pămînt maşinal, fără să-l pierd din ochi pe bărbatul care, 
fulgerat, de la "mai puţin de cinci metri distanţă, a tre- 
sărit violent, înainte de a se prăbuși. 

— De ce ai tras? întreabă cu asprime Rouget. .- 

Franco, alb ca varul, dă din umeri. 

— Pentru că înţeleg, nemţeşte ! Pentru că ne-o cè- 
rea ! Pentru că sînt evreu ! 

Rouget deschide gura, dar nici un sunet nu se aude. 
Se mulțumește să clatine dezaprobator din cap. 

— Să n-aștepţi felicitări de la mine, rostește el în 
cele din urmă. Dacă-l capturam viu, puteam stoarce de la 
el informații utile. 

Prudentă, dar curioasă, mulțimea invadează, încetul 
cu încetul, piaţa. În grupuri mici, oamenii răsar de prin 
străduţe, din prăvălii, din umbra arcadelor sub care se 
refugiaseră ; dar iată că apar polițiștii de modă veche care 
îndeamnă lumea să, circule. Oamenii se supun și pornesc 
înspăimîntaţi, cu ochii holbaţi la trupurile neînsuflețite 
ale victimelor, căutînd, firește, o rudă sau un prieten. 

— Haideţi, duceţi-vă acasă! N-aveţi ce căuta aici | 
Duceţi-vă acasă ! 7 

Camarazii din celelalte patrule sar în ajutorul agen- 
jilor, dar fără brutalităţi inutile, cu atît mai mult cu cît 
orologiul bisericii sună 'nouă seara. Civilii se retrag, unii 
cu vădită părere de rău, împinși dincolo de piață de cei 
din P.M. şi de polițiștii locali. Se îndepărtează odată cu 


i 


“murmurul discuţiilor, în vreme ce din depărtare, din di- 
recția Chuterstrasse, crește mugeiul lugubru al unei mas 
şini de pompieri, | 

|. Privirea îmi e atrasă de un omuleţ chel, de braţui 
căruia s-a agăţat o domnişoară, cu faţa scăldată în la- 
crimi. Cu gura căscată, cu aerul tîmp, necunoscutul con~- 
teraplă, stupefiat,- mormanul de fiare răsucite și calcinate 
care, pină nu demult, fusese o limuzină și din care urcă 
acum, spre flăcările ce mistuie clădirea, o coloană groasă 
de fum, 

— E casa mea, e prăvălia mea! se vaită omulețui. 
Eram la restaurant cu fiică-mea, cînd s-au petrecut toate 
astea. Dar de ce mie ? Tocmai mie să mi se întîmple asta ? 
Şi se mai spune că războiul s-a terminat !.., 
= — Hai, 'circulaţi ! Nu staţi pe loc, doar nu vreţi să ar- 
deţi și voi odată cu casa ? se răţoiește un agent, împin- 
gînd, fără prea multe menajamente, perechea înlăcrimată, 

Pe urmele lui Rouget, ajungem și noi în centrul pieței 
în care s-au și îngrămădit numeroși P.M., destul de des- 
cumpăniţi de situaţie. 

— Ăsta și-a încheiat socotelile, zise Rouget, după ce 
s-a aplecat asupra trupului neînsufleţit al tipului cu 
pensula. 

— Ce naiba făcea aici cu sculele astea ? întreabă 
careva. 

Comandantul nostru nu răspunde. Privirea lui scor- 
monitoare, inventariază rapid piaţa, ca să se oprească, în 
sfîrşit, pe peretele interior al unei arcade. Degetul lui 
arătător se întinde în direcţia aceea :. 

_— Uite ce făcea ! 
i Privim toţi într-acolo, intrigaţi. Şeful ne arată, pe zidul 
de piatră, o inscripție pictată cu vopsea roşie. Literele, 


late şi înalte, mizgălite în grabă, alcătuiesc această ciu- 
dată propoziţie : Auf die Wölfe. | 

~= Ce mai înseamnă și asta ? se interesează un P.M. 

— E vorba de ceva cu. lupi, răspunde sergentul-ma- 
jor, aruncîndu-i o privire plină de înţeles lui Franco. 

-= Înseamnă : „Sculaţi, lupilor !* Sau: „Sus lupi, 
traduce camaradul nostru. 

— Auf die Wölfe, repetă gînditor comandantul nostru 
de patrulă. Tipul a pictat cuvintele astea în vreme ce com- 
plii lui făceau înconjurul pieţei în mașină și-i rădeau 
pe civili și pe băieții noștri, ca pe nişte popice. N-a mai 
apucat să-i ajungă din urmă şi, atunci, a preferat să se 
lase ciuruit ! 

Rouget se uită chiorîș la mutrele împietrite de uimire 
ale P. M. ; 

— Ce vă holbați așa ?... Ce, nu vi s-a prelucrat niej- 
odată chestia cu lupii la pîndă ? 

— Ba da, răspunde careva, dar pe-aici era liniște, aşa 
că... n-am prea crezut în toată povestea asta. 

— Ei, acum puteţi să credeţi, conchide Rouget.. Hai- 
deţi mai bine să facem inventarul victimelor. E mai fo- 
lositor. | 

În momentul acesta sosesc în piață pompierii, două 
ambulanţe şi alte două maşini din care coboară cîțiva ofi- 
țeri de-ai noștri și trei civili cu un aspect impunător. În 
acelaşi timp, vedem apărînd de după colţul unei străzi 
vreo cincisprezece agenți de poliţie, mărșăluind cadențat, 
Toată această omenire invadează Masrktplatzul într-o hăr- 
mălaie și o agitaţie teribilă, în vreme ce pompierii își în- 
tind tulumbele şi înalță o scară imensă. 


Un tînăr căpilan împrăștie ordine, Alături de el îl re- 
cunoaștem pe aspirantu] * Denis, din Batalionul de şoc, 
De îndată ce ne observă, vine în fugă spre noi, alb ca 
varul, cu pumnii strînși, aruncînd din mers cîte o privire 
spre cadavrele ce zac pe jos. h 

— A fost ceva cafteală p-aici! Văd că s-a lăsat cu 
sînge, îngaimă el, cu glas gîtuit de emoție. Sînt şi dintr-ai 
noștri ? 

_— Mă tem că da, don’ locotenent, răspunde Rouget. 
Da’ le-am venit noi de hac, javrelor ! Mai întîi ăstuia cu 
bidineaua ! Și mai sînt şi ăilalți, nu știu câţi inși care-au 
ars odată cu mașina. 

— Cu ăștia e-n regulă, i-am şters din controale, dar 
mai sînt peste o sută poate și mai mulţi, care se ascund 
în munți. În noaptea àsta o să-ncercăm să-i înhățăm. Cât, 
mai mulți, vreau să zic. Pînă una alta, vedeţi ce pierderi 
avem şi raportaţi-mi imediat numărul răniților, 

Denis pleacă, să ia contact cu autorităţile locale aflate 
în discuții aprinse cu ofițerii noștri. Formînd echipe de 
cîte trei, agenţii încep să scotocească metodic piața, casă 
cu casă, secondaţi de oamenii din poliția militară și de cei 
aflaţi în permisie. 

Pe rînd, pătrundem în mai multe magazine și restau- 
rante cu geamurile țăndări și cu pereţii ciuruiţi de gloanțe. 
Rare sînt locurile publice în care să nu găsim morți și 
răniţi. Spectacolul e înspăimîntător. Zeci de persoane au 
pierit în această expediţie sîngeroasă, pe care nimic n-o 
poate justifica. Bărbaţi, femei, copii — uciși de dezlăn- 
ţuirea sălbatică a unei bande de criminali — zac cu tru- 
purile mutilate, pe dușumele sau pe caldarîm. Printre ei, 


* Grad intermediar între plutonierul-adjutant și subloeotenent. 
Este conferit, de regulă, absolvenţilor unei şcoli. de ofiţeri înaintea 
definitivării lor. (n. tr.). : 


numeroși ostaşi din Batalionul de şoc sau din alte unități 
franceze care, cu o jumătate de ceas mai devreme, sărbă- 
toreau frățeşte, împreună cu localnicii, ultimele zile ale 
războiului, 

Identificăm cîțiva şi mînia noastră sporeşte de fiecare 
dată cînd putem da un nume cadavrului răsturnat pe 
spate. . 

Am numărat pînă acum şase soldați morți și opt ră- 
niți, dintre care trei în stare gravă. Toţi paisprezece fac 
parte din Batalionul de şoc. În sinea noastră, jurăm că-i 
vom răzbuna pînă la ultimul. Deocamdată, însă, ne ocu- 
păm de ei cu un zel lesne de înţeles, lăsînd în seama pa- 
irulelor și a. voluntarilor grija pentru proprii camarazi 
răniţi. Între timp, au sosit infirmieri și brancardieri care-și 
fac datoria, cu eficienţă, printre victime: 

Nu ne-a mai rămas decît o singură cîrciumă de cerce- 
tat. Găsim acolo doi civili uciși în momentul în care unul 
dintre ei, cârciumarul, trăgea berea din butoișiar celălalt, 
clientul, întindea halba. 

Ciuruit de gloanţe, butoiul lasă să se scurgă din el ul- 
timele picături de lichid galben. Pe mozaicul alb cu al- 
bastru al dușumelei, berea înspumată se amestecă cu sîn- 
gele. În toată încăperea stăruie un iz dulceag de farmácie, 

Atenția ne este atrasă de o pereche ciudată, îngră- 
mădită sub o masă, Stînd ciuciș, adunat tot, un tip din 
Batalionul de şoc strînge în braţe o tînără și vînjoasă 
âustriacă, plină de sînge. Pradă unei crize de. nervi, fata 
plinge și urlă de groază, izbind întruna cu pumnii în 
pieptul soldatului. Dar el nu se-ndură să-i dea drumul. Pe 
semne că i-o fi plăcut tare mult drăgălașa austriacă, de 
vreme ce şi-a înfipt, adînc, unghiile în umerii ei rotunzi, 
năclăiţi, acum, de sîngele care s-a scurs din obrazul lui, pe 
jumătate smuls. 


Cu destulă caznă izbutim s-o degajăm pe fată. Tirîn- 
du-se pe genunchi, ea se refugiază imediat în colțul cel 
mai întunecos al localului, unde începe să gcamă ca un 
biet animal hăituit. 

„Rouget suspină, uitîndu-se la flăcăul mort. 

— Luaţi-i plăcuţa de identitate, ordonă el, întorcînd 
capul. Cu ăsta sînt șapte... 

A şaptea și ultima plăcuță pe care o depunem in mii- 
nile tremurătoare ale aspirantului Denis. 

— Şapte morți, opt răniţi, domnule aspirant. 

Denis își mușcă buzele. 

„— Ticăloșii ! Ticăloșii ! scrîșneşte el, în timp ce fafa i 
se schimonosește de furie. Şi restul ? 

— Nu ştiu exact. Cam vreo douăzeci, civili și militari 
la un loc. 

Fluierături ascuţite anunţă adunarea patrulelor. 

— Nici un suspect ? Nici o arestare ? 

—— Nimeni, domnule aspirant. 

— Toată lumea la camioane ! strigă Denis. Ne în- 
toarcem la cântonament. Starea de alarmă conlinuă ! 

Răscoliţi de tot ce am văzut, părăsim Marktplatzul și, 
înșirați în spatele lui Rouget, ne afundăm în străduțele 
redevenite tăcute și lugubru de pustii. 

Risc o ultimă privire în urma mea, înainte de a pă- 
trunde într-un gang povirnit și întunecat ce dă în espla- 
nada unde sînt parcate camioanele. Mă uit la ofițerii care 
continuă să discute animat cu reprezentanţii autorităților 
locale, în mijlocul brancardierilor aplecaţi peste tărgi și 
a sanitarilor ocupați să dea primul ajutor celor ușor răniţi. 
Dih casă n-a mai rămas decit o biată bucată de zid înnegrit 
pe care pompierii o împroașcă cu ultimii litri de apă din 
cisternă. În fața fostei clădiri, așezați pe marginea trotua- 
rului, un bărbat mic şi chel şi o blondă Fräulein pling. 


— N-aveţi nimic să ne spuneți, dom’ major se infige; 
decdată, Ramuz. 3 

— Apropo de ce ? | pE 

=— Apropo de ce ? Apropo de lupi, fireşte | 

Sergentul-major clatină din cap. 

— O să vă povestesc în camion, răspunde el. Atunci 
a să pricepeţi și motivul măcelului din seara asta, 

Face un fel de pauză, apoi, pe un ton nepăsător sau 
care se vrea nepăsător, adaugă : 

— Auziţi, băieţi. Rezistenţa n-a fost inventată numal 
în Franţa... i 


CAPITOLUL H 


„Lupii“ ! 

pi ne vorbește despre ei, în timp ce ne îndreptăm! 
spre cantonament. Oh ! În termeni laconici, lipsiţi de am- 
biguitate, astfel încît, atunci cînd debarcăm în tabăra for-. 
mată de corturile noastre, știm despre ei tot ce știau și! 
„Dătrînii“, adică băieţii din unităţile speciale, sos iți puţin; 
înaintea noastră la Feldkirch. p 

Mişcarea aceasta, căreia Rouget, cu pusă știință, îi, 
spune „Rezistență“, s-a născut încă din primele zile. alg 
prăbușirii Reichului, generată de voința cîtorva austrieci: 
îndoctrinați, partizani fanatici ai hitlerismului. Sprijiniţi: 
de ofiţeri din Wehrmacht și de agenţi locali ai Gestapou- 
lui, „lupii“ şi-au încorporat tot ceea ce putea fi socotif: 
nazist ireductibil în regiunea Vorarlberg. Printre ei, civili,| 
funcţionari ai regimului, membri de partid“, şefi de] 
districte, esesiști neînduplecaţi, ba chiar şi soldați pier 
duţi de unităţile lor care, decît să se predea aliaţilor, aui 
preferat să treacă, cu arme și bagaje, de partea teroriști- 
lor. Câţi să fie oare? O sută? Cinci sute? Nimeni nu şție. 
Dar ceri e că ej constituie o forță redutabilă, cu ascunzișuri 
misterioase în munţi și cu o groază de informatori im-! 
plantați în mai toate marile aglomeraţii. i 

„Lupii“ ştiu prea bine că luptă pentru o cauză. demult: 
pierdută. Ştiu, de asemenea, că mulţi dintre ei își vor] 


* E vorba, firește, despre partidul național socialist (n. tr). | 


lăsa oasele în lupta asta, dar ei înțeleg să se bată pînă la 
capăt, pînă-n clipa în care Germania nazistă va îngenun- 
chia implorînd mila învingătorilor. Deocamdată, ei refuză 
să admită nu atît înfrângerea militară cît pulverizarea 
ideologiei care i-a însuflețit din momentul venirii la pu- 
tere a lui Hitler. Crînceni, implacabili, venerînd, ca pe un 
simbol sacru, zvastica, „lupii“ seamănă groaza peste tot, 
lovind la întîmplare prieten, frate sau dușman, nimicind 
orice formă de colaborare cu aliaţii, pedepsind cu moartea 
orice renunțare la luptă, orice act de resemnare, condam- 
nînd, fără drept de apel, pasivitatea, indiferența sau uita- 
rea atîtor ani de existenţă exaltată, 

Localnicii cunosc prea bine existenţa „lupilor“, dar își 
țin gura, în primul rînd de teama represaliilor, și, apoi, 
pentru că de cînd cu ariexarea ţării lor au învăţat să tacă. 
“Totuși, s-au găsit și unii care n-au mers pînă la capăt cu 
prudenţa. E vorba de acei austrieci care m-au suportat 
niciodată ‘prezența naziștilor pe pămîntul patriei lor, ca 
şi de autorităţile municipale investite cu putere de către 
francezi. Şi unii și alţii n-au decît de cîştigat dezvăluind 
forțelor de ocupaţie faptul că în munți mișună teroriștii. 
Ei contează pe protecţia armatei, nădăjduind ca aceasta 
să inițieze o acţiune de curățire, care să-i scape pentru 
totdeauna de șleahta de bandiți. Numai că, pînă în pre- 
zent, francezii n-au prea făcut mare lucru. Dealtfel, ce 
puteau întreprinde împotriva acestei. organizaţii-fantomă, 
cu care li se făcuse capul calendar, dar care nu se mani- 
festase niciodată ? 

Or, în seara aceasta, părăsindu-și biîrlogurile miste- 
rioase, „lupii“ s-au năpustit asupra văii. După două ex- 
pediţii de pedeapsă cărora le căzuseră victime, cu cîteva 
săptămîni în urmă, două orășele, Rankweil și Frastanz, 
sîngeroasa lor haită s-a abătut asupra pașnicului 


Feldkirch, Numeroși soldați francezi au plătit cu tânăra 
lor viaţă acest raid barbar și, alături de ei, civili a căror 
unică vină fusese dorinţa de a ciocni un pahar de vin cu. 
cei care-i eliberaseră de un prea îndelungat, coşmar. 

Da, în seara aceasta, francezii vor trace, în sfirsit, şi 
eila acţiune. 


i A. 


— Ei bine băieţi, iată-ne în stare de alarmă. Nu vă 
dezechipaţi, dar încercaţi să vă odihniţi. Oricum, cred că 
nu plecăm înainte de revărsaţul zorilor. Un pui de somn 
nu strică. Așa că profitați să soiliţi, că nu se şiie cum va 
fi ziua de mîine ! 

Rouget se întoarce la grupa noastră după o constă 
tuire rapidă, care a reunit toţi ofiţerii sub cortul Sultanu- 
lui, cum îi zicem noi comandantului Carnet. A 

— Ce dracu’, dom'le? O să mucegăim aici ca nişte 
babe, în timp ce sonaţii ăia fac prăpăd în faună şi-n floră? 
protestează Orsini. Nu cumva s-au ţicnit și şefii noştri ? 

— Doamne, Dumnezeule ! Păi, dacă-i făsăna să ne 
scape, pînă mîine dimineață „lupii“ ăștia o-ntind, de nu-i 
mai ajungi din urmă cît e hăul, exclamă Ramuz, încles» 
tîndu-și mîinile pe patul Stenului *. Acw trebuie să le 
luăm urma, nu în zori ! 

— Eu gîndesc la fel, spune Franco, grav. Și tu, Due, 
ee zici ? 

Dau din cap fără o vorbă, în semn că „da“. Numai că 
Rouget sare ca ars. Ne demonstrează că, dimpotrivă, ac- 
ționînd astfel, ofițerii noștri fac dovada unei logici rigu- 
roase, dublate de o mare înțelepciune. 


* Pistol-mitralieră de fabricaţie engleză. aflat în dotarea For- 
telor Franceze Libere (n. tr). 


— Şi pe cine, mă rog, vreți voi să urmăriţi? zice 
Rouget, cercetindu-ne atent, unul după altul. Pe cine? 
Singurii tipi pe care am fi putut să-i luăm în colimator au 
fost chiar ăia care au participat la acțiunea de comando ! 
Or, ăia zac şi acum acolo, prăjiţi cum se cuvine. Așa că ? 
Nu cumva vreţi să escaladaţi muntele, pe bezna asta de-ţi 
bagi degetele-n ochi, fără să ştiţi măcar pe unde călcaţi ? 
Şi unde să vă duceţi 3 

— Primul peste care dăm, îl facem zob, îți promit, 
insistă Ramuz, tot arţăgos. Da’ oare torțele la ce foiosesc ? 
Oare-s făcute pentru speriat cîini ? 

— Asta-i culmea ? Torje ne-ar mai lipsi ? rîniește ser- 
gentul-major. Nu cumva vă credeţi la Festivalul alpin 
de la Chambery ? Cît priveşte chestia cu făcutul zob, nu 
teaks sfătui, bătrîne ? „Lupii“ ăştia-s daţi. dracului, 'sînt 
şireți ca nişte vulpi. Nu uita că-s la ei acasă și cunosc mun- 
tele cum îţi cunoşti tu buzunarele. 

Muntele ! Ne împresoară de peste tot, parcă ne stri- 
veşte cu. prezenţa lui copleșitoare ! Asaltează cerul pe 
aspre și întunecate cărări. Piscurile, înecate-n întuneric, 
uriașe, ascuţite, și amenințătoare; încătușează în lanţul 
lor bîntuit de neguri natura tăcută și parcă înspăimîntată, 

Privesc acest nobil şi teribil munte. Şi, odată cu mine, 
îl privește și Ramuz. Îl cîntăreşte cu un ochi temător, dar 
şi încîntat, 

— Mda. La urma urmelor, cred că au și ofiţerii ăia 
dreptate, Fundul unui negru nu-i mai negru decît noaptea 
asta. Eu zic să așteptăm zorile. 

— O să avem ghizi de nădejde de partea noastră. 
Şi-apoi, Batalionul de şoc va „pieptăna“ toată regiunea 
la fix, mai spune Rouget, O să ţină cât o să ţină, dar pînă 
la urmă tot o să ne cadă ei în ghiare. Şi-acuma, gata, aţi 
f ace mai hine să vă duceţi la culcare, 


O surdă animaţie domneşte în cantonament. În tiecare 
cort există, de obicei, un tip în permisie sau cineva care 
a făcut de serviciu în oraş. Așa că acum peste tot circulă 
povestea cu măcelul. Nu întimplător, pe platou au fost 
puse în poziție de tragere patru mitraliere grele. Plan- 
toanele îi apostrofeăză pe întîrziaţi şi-i obligă pe pala- 
vragii să stingă lumina. 

Ne întoarcem la căsuţa noastră de „prelată şi dăm peste 
Costelano citind cu capul înfundat în raniță, la lumina 
unei luminări întiptă într-o sticlă de bere, Închizîndu-și 
cartea tacticos, Costelano îşi împreună mîinile deasupra 
capului și, cu o privire întrebătoare, ne urmărește, în timp 
ce ne dezbrăcăm. 

— A fost ceva cafteală prin tirg, zice, după o clipă de 
tăcere. Şucărul 's-a auzit pînă aici. Dacă rmai dura niţel, 
Sultanul v-ar fi trimis ajutoare! ` 7 . 

— Las că-ți povestim mîine, Piratule, de la A Ja Z, 
îi făgăduiesc, în timp ce mă strecor în sacul de dormit. 
N-a fost prea drăgălaş la vedere. 

— Teroriști, bă, precizează Orsini. Şi află c-au mier- 
lit-o cu toţii. Nu degeaba ne-am nimerit noi pe-acolo. 

Franco mă privește surprins. Grăsunul de Orsini are 

„dreptate. Şi nouă nici măcar nu ne-a trăznit prin cap. 
Chiar așa, dacă limuzina morţii și cu tipii din ea au ars 
ca o torţă şi dacă individul cu găletușa de vopsea a fost 
mitraliat, ei bine, toate astea s-au întimplat datorită pre- 
zenţei noastre acolo. l 

— Voi pînă nu vă dați în petic... șuspină Costelano, 
cu o umbră de amărăciune în glas.: Mă rog, v-aţi luat 
raţia zilnică, ostaşi, sînt mîndru de voi ! 

— Ascultă, stinge lumînarea și hai să dormim, zice 
Orsini. Cine e gradat aici ? 


Întunericul năvăleşte în cort. Înainte de a se prăbuşi 
în apele somnului, îl aud pe Costelano rîzînd uşurel : 

— N-are baftă Indianul ăsta deloc. N-are deloc baftă 
să mă vadă îngeraș ! Împuţitul ! 

Petrec o noapte destul de agitată. Viziunea tulbură- 
‘toare a masacrului la-care am asistat îmi asaltează spi- 
ritul. Oricum, sforăiturile camarazilor mei nu sînt deloc 
în măsură să-mi asigure somnul dulce. Ușoara toropeală 
ce m-a cuprins — în ciuda imaginilor de delir care au 
continuat să mă hăituiască — este spulberată de o pu- 
ternică explozie care sfișie liniștea. Sar în picioare. Bubui- 
tura vine de jos, din vale. Oare tot dinspre Feldkirch ? 
Trag cu urechea, reţinîndu-mi respiraţia. Pe moment, am 
impresia că aud zvonul unui oarecare du-te-vino prin 
cantonament. Apoi liniştea se instalează la loc. Scumpele 
mele brute continuă să, tragă la aghioase, sforăind de 
mama focului, Ajung să mă întreb dacă nu cumva acea 
bubuitură este rodul nervozităţii mele exacerbate și dacă 
ea a existat aievea sau doar în coşmarul meu. 

Mă cufund din nou într-o dulce toropeală, pînă în 
momentul în care, la 5 fix, Ramuz vine să ne trezească, 

Nu l-am văzut niciodată pe Indian atît de agitat ca în 
dimineaţa asta. Umblă în sus și-n jos prin locuința noastră 
strîmtă cît o cutie de chibrituri, se lovește de paturi, ne 
zorește, ne hărţuieşte cu un şuvoi de vorbe. 

— Mișcaţi-vă odată, tontălăilor ! Băgaţi în viteză, ce 
naiba ! Habar n-am ce-o fi în capul Sultanului, dar uite 
că ne cheamă pe toţi la raport. Tacîm complet. Nu lip- 
sește unul! Fissa ! Fissa !* Ne adunăm cu toţii în faţa 
punctului de comandă. 


* Repede ! repede ! (n. tr). 


Dă să iasă, cînd își aminteşte parcă de ceva. Se Întoarw 
şi ne examinează cu aerul unui jandarm conştiincios, 

—. Hei ! E careva care a auzit ceva, așa, ca o explozie, 
în noaptea asta ? , 

— Eu am auzit, răspund, cu glasul stins. Mi s-4 părut 
că vine din vale. 

Dă din cap, cu un aer aproape mulţumit, 

— Înseamnă că n-am visat. 

Tese ca o furtună, lăsîndu-i pe toți cu gura căsrală. 

—. O explozie, Duc ? 

=~- Ai fi zis că e o bombă. 

— Războaiele astea se termină întotdeauna prost, 
mormăie Orsini, printre căscături. Vasăzică așa, Sultanul 
vrea să ne vadă. Şi încă dis de dimineaţă, cînd nici n-am 
apucat să facem ochi? Mie, chestia asta nu-mi spune 
nimic bun... 

-— Tipul a zis să fie tacîmul complet, da sau uda Al dra- 
cului mîncător de rahat ! bombăne, acru, Costelano. Şi cu 
asta ce vrea, mă rog ? Să vină toată.echipa sau doar äia 
din patrulă ? N 

— Ne ducem numai noi, îl liniștesc eu. Si, dacă-i 
vorba de întreaga echipă, te anunţ. 

— Vorbeşte ca la carte, Duc ăsta, pe cuvîntul meu, 
răspunde Costelano, pe un ton dezabuzat. Mă róg, O să 
rămîn să clocesc în colţișorul meu. Dar dacă e vorba să 
nu mai fac parte din familion, aflaţi că nu-l văd bine pe 
gagiul care mă vrea ras mişto ca un ginerică, gata de gat 
în primire ! = 

Ne pregătim în liniște, evitînd să-l privim pe Pirat. 
Mai întunecat ca noaptea, Costelano, își face toaleta 
de dimineaţă. Te 

Cînd ieşim din cortul nostru, îl zărim pe Ramuz, zare, 
nevăbdător, ne vine în întîmpinare. Se oprește brusc, 


pe strigă să mărim pasul, apoi face cale-nioarsă, fugind 
sprinten, cu picioarele lui suple şi mușchiuloase. 

— Fir-ar să fie, ăsta a halit carne de cal, rînjeşte 
Franco. 

—— Carne de cal ? O friptură a-ntiia, la grătar, bolboro- 
seste Orsini, cu ochii la cer. Sau o supă fierbinte, cu fidea |) 
Mamă, măiculiță ! 

— Gata, băieţi ! Grăbiţi pasul, îi zorese eu. 

Răsare soarele. Valuri de aer umed îniproaşcă cu 
rouă şi ceaţă coasta muntelui, Piscurile se pierd într-o 
opulentă masă de nori cenușii. Mitralierele sînt tot acolo, 
pe platouri, în poziţie de tragere. Servanţii, înfofoliţi în 
mantale, cu chipul dispărînd sub clapetele bonetelor din 
“postav gros degeră cu un aer stoic. Tipii care sînt de ser- 
viciu pe lingă bucătăria de campanie mișună de la un cort 
la altul, cărînd bidoane din care răzbate un abur îmbietor 
de cafea. Brusc, ne amintim că hărţuiala lui Ramuz ne-a 
lipsit de porţia noastră matinală. 

lată-pe, în sfîrșit, ajunşi în faţa cortului în care ma- 
iorul Carnet și-a instalat punctul de comandă. Un jeep 
de comandament, ocupat de doi P.M. care putăie din țigări, 
staționează la câţiva metri. 

-= Haideţi, intrați! Mai repede ! Grăbiţi pasul! 

Bineînțeles că tot Ramuz e cel care ne zorește. Mutra 
lui de bebeluș, învineţită de` frig, s-a arătat pe după pre- 
lata ridicată. 

— Ăsta începe să mă calce rău de tot pe nervi! Ţă- 
rănoi împuții, murmură Franco, roșu de furie. Face tot 
ue poate ca să-l. regretăm din inimă pe Gonzales. 

“Nici n-am păşit bine în cort că Ramuz, țeapăn ca o 
Statuie, ordonă : 

~ V aliniaţi ! Drepţi ! 


Carnet e așezat la o masă lungă și îngustă, de obicei 
acoperită cu- mormane de hirtii, acum, însă, ciudat de 
golașă. | 

Ne priveşte cu un aer care se vrea sever, răsucindu-și, 
cu mișcări tacticoase, o ţigară. Alături de el, furierul pi- 
cotește lîngă un telefon de campanie și o staţie de radio 
așezate pe o ladă. 'În cort se foiesc tot soiul de tipi, îi 
deslușim cu încetul, pe măsură ce ochii noștri se deprini 
cu semiîntunericul, abia decolorat de un biet bec electric. 
Sînt acolo : sergentul-major Rouget, doi tineri, un tip cam 
la vreo cincizeci de ani, cu fața grăsuță de teuton și, suri- 
zător la vederea mutrelor noastre năucite, Herr Hohlen, 
care ne întimpină înclinînd din cap pentru fiecare. 

— Ei bine?! 

Comandantul însuşi ne apostrofează. Ţigara cam in- 
formă îi spînzură dintre buze ; are ochii întredeschiși şi 
ne privește cu o expresie de oboseală resemnată, Noi, 
care-l cunoaștem destul de bine, știm să desluși m, pe 
lîngă oboseală, şi o licărire de duioșşie. 

— Ei bine ? repetă el suspinînd. Iarăşi voi? Mereu 
voi ? De ce naiba dau peste voi ori de cite ori are loc pe 
undeva o încăierare ? 

Ne cercetează atent,:cu ochii lui mici, iscoditori. 

— Franco ! Coterot ! Şi Orsini — ăsta pentru care de 
curînd am semnat cu atîta plăcere avansarea la gradul de 
caporal !: Ce porcărie ! Dacă aș fi avut la timp în mînă 
rapoartele polițailor, aș fi priceput pe loc cine-s capetele 
pătrate care i-au lichidat pe cei cinci "bandiți din 
Marktplatz ! 

Trage, mânios, cîteva fumuri din ţigara aia amărită, 

— Vă cunosc ca pe buzunarele mele, așa că ştiu foarte 
bine că aţi fi în stare să-i daţi îņ judecată pe aliaţi dacă 
şi-ar îngădui să cîştige războiul fără ajutorul vostru. Mă 


rog ! Sînt de acord că afi tras asupra mașinii, ca s-c opriţi 
din cursă, sînt de acord că-nu e vina voastră dacă s-a 
prăjit. Dar, pentru numele lui Dumnezeu, aţi greșit rău 
de tot golind jumătate de încărcător într-un individ care 
n-avea cum să fie periculos, de vreme ce nu era înarmat, 
şi care, în plus, ar fi putut să ne furnizeze informaţii 
foarte utile. Războaiele nu se fac numai cu mitraliera 
băieţi ci şi cu capul. Or, vouă, se pare că tocmai asta vă. 
“lipsește ! Niţică glagorie ! Şi ceva sînge rece! Franco! 
Coterot ! După cîte știu, voi nu sînteţi chiar nişte imbe- 
cili! Caporale Orsini... Hm ! Ai dat unele dovezi de... Ei 
bine de data asta sînt foarte dezamăgit. „ Pe viitor, cînd 
"porniţi în vreo misiune, mai puneţi- vă și miniea la con- 
tribuţie ! Ce naiba ! Sper că nu vă pretind prea mult. 

De sub sprincenele stutoase, privirea lui ţişneşte spre 
toi, feroce : 

— Nu vreau să știu cine a tras asupra omului acela, 
asupră martorului de la care eu aș fi putut să store o mul- 
time de informaţii preţioase. Nici sergentul-major Rouget 
nu știe mare lucru, după cite mi-a mărturisit. Așa că să 
nu mai vorbim despre afacerea asta, 

Tace deodată, cercetîndu-ne pe rînd, cu un aer îngri- 
jorat. . 

— la ziceţi, unde-i tipul cu ghitara ? Tipul cu... E 
cumva... 

— Dacă vă referiţi la Costelano, domnule maior, re- 
gret, da? nu l-am luat în patrulare, spune Ramuz, cu 
respect. 

Carnet se scutură, îşi drege glasul. S-a calmat sub ochii 
noștri, 

— Bine! E-n regulă! Află, sergent, că i te-ai alea cu 
un cvartet pe cinste! 

Ne face cu ochiul, hîtru. - 


—- Şi cu o moștenire serioasă.! Noroc că te știu demn 
de ca, sfirșeşte cl pe un ton care-l face pe Ramuz să ce: 
înfoaie ca un curcan, 

— Puteţi pleca, vînătorilor, cultul Carnet, ridicîn- 
du-se în picioare, Aţi merițat săpuneala asta, măcar. şi 
ca. să vă amintească de existența mea. Acum, că sînteţi 
plini de clăbuc, duceţi-vă să vă beţi cafeaua şi fiți pregä- 
tiți. Vom cerceta zona, cu cei mai buni ghizi. 

Salutăm şi ieşim din cort. Ramuz. şi Rouget sînt pe 
urma noastră, Apucëm totuşi să-l auzim pe Herr Hohlen 
spunînd cu vocea sa onctuoasă : 

— Totuşi, eu unul continui să nu fiu de acord, dom- 
nule maior. Sinteţi pe cale să comiteţi o gravă eroăre. 

— Ce-o mai fi și asta ? se răţoiește- Orsini. Un civil și 
încă nu unul obişnuit, ba chiar un pește, discută deciziile 
Sultanului ?! 

— Lasă-i în pace, zise Franco. Să nu ne băigăm unde 
nu ne fierbe oala. Şi-afară de asta, noi. stăia cam prost: 
ta capitolul glagorie — n-ai auzit ? 

Se întoarce spre Rouget, surizător : 

— Vă mulţumesc, don’ sergent-major, 

— Pentru ce? 

— Pentru că ați uitat cine a tras asupra tipului cu 
bidineaua.! 

— Cine a tras, cine n-a tras, nu mai contează, adaugă 
Ramuz. 

— În cazul ăsta, primiți, amîndoi, mulțumirile: mele. 

Rouget ne părăsește în fața jeepului care a adus la 
cantonament pe cei doi tineri și pe tipul de vreo cincizeci 
de ani cu mutra grăsuță-de teuton. Acești trei voluntari 
cunosc muntele ca pe pâlmele lor, așa că ne sînt, acum, 
deosebit de folositori. Cît despre Herr Hohlen, a cărui pre- 
zenţă- ne intrigă, a venit din oraş cu propriile sale mijloace 


şi a vorut să fie primit de comandant. Nimeni nu ştie prea 
bine de ce, 

Trece astfel o jumătate de oră, ba chiar o oră fără ca 
semnalul pentru plecarea la vînătoarea de „lupi“ să fie 
dat. Pe platou, oamenii se foiese descumpăniţi, pe aleile 
înguste dintre corturi, într-un du-te vino neîntrerupt. Pe 
povârnișurile colinelor învecinate, în alte sătulețe de cor- 
turi, mişună o mulţime de soldaţi, care-și potolese ne- 
astimpărul fumînd ţigară de la ţigară sau trăgind cîte-c 
duşcă. l i 

S-a făcut ziuă de-a binelea, dar soarele n-are chef să 
se scoale, moțăie leneș în patul lui pufos de nori. Gerul 
înțeapă nemilos şi acolo, sus, pe piscuri, vîntul face voca- 
lize printre crengile de brad şi de molid. | 

-— Ce s-or mai fi cîcîind atîta, Dumnezeule? îi sare fan- 
dăra lui Orsini, care umblă ca un turbat, în sus şi-n jos, prin 
faja hogeacului nostru. Ah ! Mi se pare că nu mai e mult } 
Au apărut ghizii, adaugă el, după cîteva secunde. 

leșim şi noi din cort, chiar în clipa în care cei trei 
civili se caţără în jeepul de comandament ce. demarează 
brusc în direcţia Feldkirchului. Rouget, care s-a instalat 
pe scaunul de lîngă șofer, ne adresează un salut cordial, 
dînd din mînă și surizînd sclipitor, ca vedetele. 

— Ce-o mai fi şi asta ? exclamă Orsini, năucit, Ce 
părere aj ? Ăştia se întorc acăsică. Poate că se duc s-adune 
hărţi și busole ! Zău aşa ! Ce ziceţi ? 

— Eu unul cred, mai degrabă, că tipii nu vor să se 
bage. Nu-i prea prudent să te ţti,de cioace cu inamicul și 
încă în văzul lumii. Nu se știe niciodată ce aduce ziva de 
mâine. Ascultaţi-mă pe mine, ăștia-s, cu toţii, niște neno- 
rociţi de bulangii, ) 


Bineînţeles că vorbele îi aparțin lui Costelano. Cît am 
lipsit, el ne-a păstrat cafeaua pe foc, aşa. că am sorbit cu 
mare plăcere din ea în timp ce i-am istorisit, de-a fir a 
păr, tot ce s-a întîmplat în ajun, oa şi întîlnirea noastră 
cu Carnet. Simplul. fapt că Sultanul s-a interesat de el 
îl linişteşte. Şi-a uitat amarul. Piratul e acum ca de obi- 
cei : arțăgos, susceptibil și capricios, dar — după cum îl 
cunosc — n-o să-l ierte în. veci pe Ramuz pentru că l-a 
lăsat pe tușă. Asta înseamnă că vom avea ceva de furcă 
cu ei doi, în viitor. 

lată-ne, deci, stind pe îndelete la taclale, cînd apare 
turierul comandantului, care-i arde patru fluierături as- 
cuțite din țignal. 

ı — Hopa! Ofițerii la raport! zic eu. Avem noutăți, 
fraților ! | 

„După o scurtă pauză, urmează alte trei fluierături 
ascuţite. 

— Şi subofițerii așișderea, adaugă Franco. Mare bai, 
mare, ce mai ! Ce-o fi însemnînd tot circul ăsta ? 

— Ce să-nsemne ? Că s-a mai ivit o ocazie s-o luăm pe 
coajă, bombăne Costelano. 

— Oare trebuie să merg şi eu ? se întreabă Orsini, pe 
un ton fals-candid. 

— Ba bine că nu, rînjește Costelano. Fără tine nu în- 
cepe nici o şedinţă de gargară. - 

— Dacă hiîrţogarul Sultanului mai trage un pîrț cu 
țignalul ăla o să fie special pentru tine, caporale, suprali- 
citează Franco. Caporălașul nostru merită o salvă specială, 
ce naiba ! 

Corsicanul întoarce capul, cu un dispreţ suveran. “Nu 
este şi nu poate fi atins de toată această bășcălie, pe care 


chiar el a provocat-o ! Aşa e bunul nostru Orsini, grăsu- 
sunut de el. Din cauza naivităţii sale înnăscute, a ajuns să 
ne joace cu mult succes — nu dă greș niciodată! — comedia 
ingenuităţii. Iar noi îl lăsăm întotdeauna să creadă că 
ne-am prins, ceea ce îl îndreptățește să ne spună, cu un 
aer superior : 

— Cu gilmele nu se glumeşte. Gilmele iau totul în 
serios. ă i 

În acest timp, eima şi gradaţii se îndreaptă, în 
grabă, spre sanctuarul comandantului.. Unii, aparţinînd 
companiilor risipite primprejurul colinsi, se cațără prin- 
tre stînci. Așa se face că platoul este, pe neaşteptate, in- 
vadat de căpitani, de adjutanţi şi de sergenți. grăbiţi, 
care strigă unii la alții, se bulucesc ca furnicile în Juru 
unei muște moarte, 

— Ar trebui mărită mustăria, observă Castelano. N-o 
să încapă niciodată toată liota în șandramava aia ! Ga- 
loanele ocupă ceva loc, ce părere aveți ? ' 

Îl zărim pe Ramuz, care, dînd zorit din coate, îşi cro- 
ieşte, cu Îndeminare, drum prin mulţime şi ajunge printre 
primii în faţa Punctului de comandă. 

— Credeţi că ștăbărimea a fost convocată din cauza 
balamucului cu teroriștii ? se interesează Franco. Eu, 
unul, am.mai degrabă impresia că Cineva a pus o pocni- 
toare sub stîncă. Ce părere aveţi ? 

— Şi eu sînt de aceeași părere, zic. Mai ales de cind 
am văzut cum au întins-o ghizii. 

Ușor intr igaţi, urmărim cu privirea gradaţii care intră, 
rînd pe rînd, la P.C. Contrazicînd prezicerile pesimiste ale 
lui Costelano, s-ar părea că încap foarte bing cu toţii. 
După ce ultimul adjutant-şei a dispărut în interiorul 


soztuiui, doi colegi din P.M- se proțăpese de gardă în fața 
intrări. A 

Vom afia noi, 'oare, vreodată, ce še va fi spus în taina 

cestui &scunziş, ce anume secret atît de straşnic păzit ? 

Ei bine, contrar tuturor aşteptărilor, am .afiat totul, 
după foarte scurt timp. Întreg Batalionul de șoc a fost 
instruit, pentru că nici un consenin de păstrarea secretului 
nu a fost impus şefilor de către comandantul nostru, 
Dimpotrivă, 

Aceste dezvăluiri. nemaipomenite, formidabile, le-a 
făcut sergentul Ramuz, care ne-a relatat, cu punct și 
virgulă, ultimele cuvinte ale comandantului, 

— „Fiecare om din Batalionul de şoc să știe împotriva 
cui și pentru ce luptă. Acum, cînd asistăm la prăbușirea 
inamicului, acum cînd trăim, după toate probabilitățile, 
ultimele zile ale teribilei înfruntări ce durează de șase ani, 
e important ca fiecare dintre noi, de la soldat la coman- 
dant, să ştie că de lupta noastră depinde soarta păcii. Do- 
-resc ca soldaţii din Batalionul de șoc, cei noi, ca și cei ce 
mă urmează încă din Africa, să fie încunoștiințaţi de sem- 
nificația bătăliei pe care o vom porni. Soldatul care cu- 
naaște cauza pentru care luptă nu poate fi învins !* 

Ce s-a întîmplat oare, în realitate, în timpul acestei 
memorabile şedinţe ? Nu-mi acord dreptul să vă ascund, 
în continuare, adevărul, aşa că vi-l voi dezvălui, retuînd 
vorbele sergentului Ramuz, vorbe pe care mi le-au confir- 
mat, mai apoi, martori oċulari. În ceea ce urmează, nu 
există un singur cuvînt neadevărat, nici o situație defor- 
mată de dorinţa de a înflori lucrurile sau de a înfrumu- 
seța realitatea. Războaiele n-au nevoie de o literatură 
grardilocventă. Şi nu cunosc oameni care să fi folosit su- 
perlative în momentul cînd, cu stomacul strîns de spaimă, 


acea spaimă fără de care nu s-ar fi născut eroii, se aruncă 
în înfricoşătorul măcel, impiorîndu-l pe Dumnezeu sau pe 
dracul să facă ce-o ști, numai să-i scoată de-acolo cu 
viață. A 

Deci, iată ce ne-a povestit Ramuz, iată ce s-a povestit 
apoi, în întreg Batalionul de șoc. cu cîteva ore mai înain- 
tea ultimei noastre bătălii, acea halucinantă încleștare de 
la tunelul Arlberg ! 


"CAPITOLUL IH 


Cind toți ofițerii și subofițerii din Batalionul de şoc fură 
reuniți la P. C. şi masați — stînd în picioare — pe mai 
multe rînduri, de jur-împrejurul biroului comandantului, 
acesta își începu discursul scuzîndu-se că nu are a le oferi 
scaune. În schimb, întrucît nici el nu se putea lipsi de o 
țigară, le îngădui să fumeze. Apoi îi anunţă că ședința va 
“dura, după toate probabilitățile, destul de mult, 

Ramuz fu uimit de prezenţa lui Herr Hohlen, aşezat, ca 
la.e] acasă, alături de maiorul Carnet. În afara acestuia 
doar cîțiva gradați, după părerea lui Ramuz, cunoșteau 
adevărata identitate a austriacului. Oricum, Ramuz nu ve- 
dea cu ochi buni prezența, în acest loc, a unui proprie- 
tar de bordel. Află însă, curînd, adevărul pentru că Sul- 
tanul nu părea dispus să lase lumea să aștepte cu sufle- 
tul la gură. 

Ramuz nu putu să desluşească nici o urmă de ironie 
în următoarea introducere : 

— Domnul Hohlen este unul dintre acei bravi aus- 
trieci care au refuzat să îndoaie spinarea în fața bitei hi- 
ileriste. Ba chiar a făcut unele servicii notabile cauzei 
aliaţilor şi continuă să se facă util. DI. Hohlen a venit să 
„mă vadă în această dimineaţă pentru că, peputînd intra 
în contact direct cu colonelul de Monzat, s-a gîndit că, 
eventual, comandantul Batalionului de șoc ar putea să 
înregistreze  extraordinarele sale declarații. Şi bine a 
făcut ! Pentru liniștea dumneavoastră, domnilor, vă infor- 


mez că am luat legătura cu P.C.-ul de la Vaduz și am vorbit 
cu domnul colonel. Ni s-a dat mînă liberă, Acum o să-l 
rog pe Herr Hohlen să repete, în fața dumneavoastră. a 
tuturor, cuvînt cu cuvînt, ce mi-a dezvăluit mie cu cîteva 
minute mai înainte. Veţi rămîne, desigur, năuciţi și poale 
chiar neîncrezători, dar am toate motivele să apreciez că 
putem âcorda oarecare crezare . acestei surprinzătoare 
istorisiri. Ascultaţi, deci, domnilor, şi, după aceea, puteţi 
să puneţi întrebări. Domnule Hohlen, aveţi cuvîntul, 

Oarecum surprinsă de acest ciudat preambul, contrar 
felului obișnuit de a fi al lui Carnet — foarte zgîrcit la 
vorbă — adunarea era cu ochii la Herr Hohlen, care, sim- 
țindu-se ca la el acasă, surîdea tuturor acelor chipuri în- 
toarse spre el. 

— Vă mulțumesc, domnule maior, spuse el, într-o 
franceză foarte îngrijită. Acum, domnilor, voi expune fap- 
tele la modul cel mai simplu, căci timpul ne presează şi 
nu avem voie să-l risipim. De fapt, ceca ce am a vă relata 
cere foarte puţin timp. Iată: tunelul feroviar din trecă- 
toarea Arlberg ascunde, din 1943, o uriașă uzină subte- 
rană, unde sînt fabricate, în mare secret, piese detașaie 
pentru avioanele cu reacție. Ştiu că un tren special — pri- 
mul — urmează să părăsească uzina într-una din nopțile 
următoare și să transporte, pînă la aerodromul militar de“ 
la Innsbruck, o încărcătură de piese, din care ar putea fi 
asamblate treizeci de avioane. Bineînţeles că acest prim 
transport va fi urmat de altele ! Habar n-am în ce ritm, 
ştiu doar că, de azi într-una sau două săptămîni, o esca- 
drilă completă va fi creată. Trebuie să vă mai spun că la 
Innsbruck se află, reuniți, peste patru sute de aviatori 
gata să ia calea aerului! Temuta Luftwaffe, domnilor, 
decimată, zdrobită în ultimele luni, are de gînd să renască 
mai puternică, mai primejdioasă ca oricînd. 


Un val de stupoare lovi asistenţa, dar nimeni nu ridich 
glasul, 

— Tunelul Arlberg, reluă Herr Hohlen la un semn al 
iui Carnet, are o lungime de peste zece kilometri. Orice 
fel de trafic feroviar normal între Vorarlberg și Tirol a 
încetat practic încă de la începutul ostilităţilor. Pe linia 
aceasta nu mai circulă, în realitate, decît trenuri cu trupe 
şi cu alimente, Galeria, care dă la calea ferată printr -un 
viraj larg, ce permite trenurilor să se angajeze în tunel, 
este închisă printr-o dublă perdea de oţel. Ea nu poata fi 
manevrată decât din interior, și doar cu condiţia să cu- 
noşti cifrul care acţionează. mecanismul. O cale ferată 
anexă a fost instalată în această galerie, în așa fel încât 
să permită trenurilor care ies din uzină să ajungă în mod 
normal la calea ferată aflată sub tunel. = . 

. Herr Hohlen făcu o scurtă pauză, parcă pentru a cer- 
ceta expresia celor care-l urmăreau cu sufletul la gură. 

- — Uzina aceasta, domnilor, este, la drept vorbind, un 
adevărat oraș, reluă el. O cetate subterană confortabilă, 
cu aer condiţionat, în care trăiesc şi lucrează sute de 
muncitori, de tehnicieni, de ingineri, care n-au mai văzut 
lumina zilei de mai bine de doi ani. Lucrează fără pauze 
și fără preget, ca voluntari, pentru a reda celui de al 
INI-lea Reich supremaţia sa aeriană, de odinicară. Și, după 
părerea mea, sînt foarte aproape de a-și atinge scopul. 

— Germania s-a dus în mă-sa ! strigă careva, din 2n0- 
nimatul masei de ascultători. Astăzi americanii coniro- 
Jează cerul și Hitler n-o să mai poată reface ce-a pierdut 
câte zile o avea. Oricum, multe zile nu mai are. Ba s-ar 
părea; c-a şi crăpăt ! si 

Mai mulţi izbucniră în râs, dar fură la iuțeală domoliţi 
de un gest energic a) lui Carnet, 


r 


=. M-am așteplat la o obiecţie ca aceasta, pentru că 
eu însumi am formulat una, cam la fel, Imaginaţi-vă, însă, 
că specialiștii nu şi-au luat osteneala să scobească muntele 
ca să instaleze o uzină menită să construiască avioane de 
tipul celor care bombardau Londra în '40... În ascunză 
tosrea tunelului Arlberg, naziștii au pus la punct prote- 
tipuri de reactoare botezate ME 163, AR 234 și ME 252! 
Aceste aparate pot atinge altitudini de douăzeci și cinci 
de mii de picioare, surclasînd de departe cele mai noi 
tipuri de avioane de vînătoare anglo-americane. Ce ziceţi 
de asta ? 

— Zic c-aş dori să știu cum de a putut acest domn 
Hohlen' să intre în posesia unor informaţii atît de precise 
și de ce a așteptat atîta vreme ca să ni le aducă la cunoș- 
tință ? întrebă un tînăr căpitan, privindu-l ţintă pe 
austriac, i i 

Herr Hohlen scutură din cap cu un aer jenat, dar con- 
tinuînd să înfrunte privirea ofițerului. 

— Este foarte firesc să vă îndoiţi de cuvintele mele, 
ca şi de intenţiile mele, spuse el cu voce blindă. Am să 
vă explic, imediat, despre ce este vorba, domnule căpitan. 
Dar este bine să ştiţi cu toţii, domnilor ofițeri, că avioanele 
acestea ar putea face mult rău. Ele constituie o armă nouă 
și înfiorătoare, care ar putea aduce mari încurcături alia- 
ilor, Dacă primul tren va ajunge la destinaţie, foarte 
curînd, după aceea, își vor lua zborul spre înaltul cerului 
treizeci de reactoare care, vor bombarda şi mitralia civili, 
soldaţi, creînd panică în tabăra aliată ! Aceasta vrea să 
însemne că graţie celor treizeci de avioane, primele din- 
tr-o lungă serie, fanaticii naziști îşi vor împrospăta spe- 
ranțele” şi forțele, și,. deci, și. ferocitatea. lar toate astea 
“ar dura câtă vreme convoaie întregi de piese detașate 
vor îi dirijate, fără opreliște, spre Innsbruck ! Astfel că, 


în curînd, vor putea fi o sută, apoi două sute de avioane 
guta să poarte ultima ofensivă, o luptă deznădăjduită și 
ucigașă. Și dacă, la toate acestea, adăugăm dezastrele pro- 
vocate de V, şi Və pe care mizează înaltul Comanda- 
ment german, veţi fi de acord cu mine că folosirea acestor 
două arme de temut nu poate decit să “prelungească, în 
mod inutil, un conflict care e pe cale să se isprăvească ! 

Privirea rugătoare a austriacului rătăcea prin audito- 
riu, de la un om la altul, ca și cînd și-ar fi dorit ca fiecare 
dintre ei să-i priceapă și să-i împărtășească convingerile. 

— Da, da, se spune, se repetă peste tot că Hitler a 
murit. Sincer să fiu, şi eu cred că da. Dar mai există, încă, 
monștri în viață și acești monştri, poate mai de temut 
decît stăpînii lor, nu vor şovăi, știindu-se pierduţi, să 
tragă după ei în groapă sute și mii de nevinovați! Or, eu 
tocmai pentru a evita aceste noi măceluri am venit aici, 
la comandantul dumneavoastră. Acest tren trebuie neapă- 
rat oprit. Pornirea lui trebuie împiedicată. 

O linişte adiîncă urmă tulburătoarelor dezvăluiri făcute 
de Herr Hohlen. Ridicîndu-se încetişor, cu pumnii spriji- 
niti de biroul comandantului, austriacul adăugă cu un glas 
care tremura niţel : 

— Vă rog să mă înţelegeţi bine, domnilor. Urăsc din 
tot sufletul, ca și dumneavoastră, „lupii“. Şi de aceea pri- 
cep prea bine setea dumneavoastră de răzbunare. Dar să 
nu cădeți cumva în capcana pe care v-au întins-o. „Lupii“ 
au scontat pe reacţiile dumneavoastră, ca și pe sentimen- 
tele dumneavoastră și de. aceea au întreprins odioasa ex- 
pediție din noaptea trecută. Au acţionat astfel și au ucis 
de pomană urmînd un plan foarte precis, un plan care 
prevedea ca dumnevoastră să fiți reținuți, ca orice ac- 
țiune a dumneavoastră să fie paralizâtă. Cu alte cuvinte, 


ei au urmărit să creeze o diversiune, care să mascheze a 
altă operaţie de cea mai mare importanţă. 

Herr Hohlen avea aerul că-și subliniază fiecare cuvint 
cu cîte o lovitură de ciocan, scandindu-și frazele, ca şi 
cum s-ar fi temut, dintr-o dată, că franceza lui nu e destul 
de exactă. 

— Comandouri la Rankweil, la Frastanz, la Feldkirch | 
Pretexte ! Pretexte ! Şi iar pretexte ! Misiunea „lupilor“ 
este aceea de a vă abate atenţia, de a vă fixa aici, de a 
vă implica în răzlețe operaţii de curăţire, în timp ce piese 
pentru zeci și zeei de avioane vor fi îndreptate spre In- 
nsbruck, într-o securitate relativă, e adevărat, dar sufi- 
cientă pentru a permite naziștilor continuarea unui in- 
terminabil șir de crime ! 

Herr Hohlen se așeză la loc, parcă obosit, respira cu 
greu, | 
—' Spuneţi-le cîteva cuvinte, domnule maior, mur- 
mură el, ștergîndu-și cu dosul palmei fruntea năclăită de 
sudoare. Nu au deloc aerul că m-ar fi înţeles... că m-ar fi 
crezut... . 

— Am să le vorbesc, răspunse maiorul. 

Deşi Carnet îngăduise fumatul, nimănui nu-i trecuse. 
prin cap să-și aprindă o ţigară. Toţi cei prezenţi, bărbaţi 
cu o expresie îndărătnică, bănuitoare, nu aveau ochi decît 
pentru comandantul lor. Oare ce-aşteptau de la el? Să 
confirme aceste declaraţii pe care unii le socoteau bezme- 
tice? Oamenii pîndeau acum un semn, o vorbă, care să 
fie ca un ecou al propriilor lor gînduri. Carnet, această 
vulpe bătrînă pe care-o divinizau, avea să se lase oare 
îmbrobodită de un tip necunoscut ? El, veteranul intre- 
pid, viclean și încăpăţinat, putea oare să dea crezare 
poveștilor extravagante ale acestui austriac ? 


La rîndul lui, Carnet se ridică în picioare. Privirea sa 
întunecată scormoni chipurile, parcă săpate în: piatră, ale 
ofițerilor. Apoi se opri, fără urmă de prietenie, asupra 
căpitanului care vorbise cu cîteva minute mai înainte. În 
sfîrşit, vocea lui puternică rupse tăcerea : 

— Herr Hohlen a venit de bună voie şi nesilit de ni- 
meni să se plaseze sub protecția armatei, spuse el. Dom- 
nia sa este oaspetele nostru, după cum ar putea să devină 
ostatecul nostru. Un ostatec care ar putea fi împuș- 
cat pe loc, dacă asemenea gest s-ar dovedi necesar ! Dar 
trebuie să vă spun că noaptea trecută a explodat o bomba 
cu întirziere. Şi anume, chiar în fața locuinţei domnului 
Hohlen, la scurt timp după isprava „lupilor“, ceea ce de- 
monstrează limpede că acești bandiți nu s-au refugiat cu 
toții în vîrful muntelui. Ba chiar s-ar zice că au unele 
motive să-i poarte sîmbetele lui Herr Hohien. Casa dom- 
nului Hohlen a sărit în aer, domnilor. Și dacă oaspetele 
nostru a scăpat nevătămat, ei bine, faptul se datorește 
ideii domnului Hohlen de a se afla în momentul exploziei 
tocmai în fundul pivniţei, unde, aplecat asupra aparatul: 
său de emisie-recepţie încerca să intre în legătură nu 
PC-ul generalului Campdon, comandantul Armatei a 
7-a americane | Am luat și eu legătura cu yankeul, prin 
radio. Îl cunoaște pe Herr Hohlen, ştie de toată afacerea 
şi urmează să mă sune. 

Pierdut în gîndurile lui sumbre, austriacul îşi stăpîni 
mu greu vocea tremurîndă : 

— Totul s-a prăbuşit în jurul meu, murmură el, cu 
ochii înfipți în vid. A fost ca un cutremur de pămînt. 
Mi-a trebuit ceva timp pînă am reușit să ies dintre däri- 
măturile care mă îngropaseră de viu. Din fericire, pom- 
pierii, poliţia s-au aflat la faţa locului. M-au auzit pind, 
au făcut tot ce-au putut... dar... în afară de mine... n-âu 


mai reuşit să salveze pe nimeni... Am pierdut totul ! 

— În casa aia se mai aflau şi şase tinere femei, spuse 
Carnet pe un ton neutru. Toate au pierit în mcd tragic, 

Ramuz simţi o stringere de inimă. O revăzu într-o 
clipă pe cărnoasa Anna, deschizîndu-le ușa, cu o seară 
înainte, şi introducîndu-i în salonașul intim, luminat de 
false lampioane japoneze. 

— Herr Hohlen lucrează de cinci ani pentru, serviciul 
de informaţii al aviaţiei americane, continuă Carnet. La 
ora aceasta, o astfel de confidenţă nu mai echivalează cu 
„desconspirarea unui secret militar. Dealtfel, Herr Hohlen 
însuși m-a autorizat să vă dau aceste preţioase informa- 
ţii. Trebuie să vă mai spun că unul dintre colaboratorii 
lui ocupa un loc important în uzină. Şi că, între timp, 
omul a fost lichidat ! 

— Lessner era cel mai bun agent al meu, spuse Herr 
Hohlen, cu ochii pe jumătate închiși. L-au torturat, apoi 
l-au spînzurat, dar omul n-a suflat o vorbă. Nu m-a tră- 
dat... Era un om excepţional ! 

Privirea sa îl căută pe căpitanul care pusese o între- 
bare destul de pertinentă cu cîteva minute mai devreme, 
Îl găsi chiar în primul rînd al ofițerilor şi-i surîse. 

— Acum știți prea bine, domnule căpitan, cum se face 
că am aflat toate aceste detalii preţioase. Cît despre mo- 
tivul pentru care am așteptat atîta amar de vreme să le 
divulg, iată-l, e foarte simplu : trebuia, mai întîi, să dețin 
date exacte privitoare la misterioasa activitate a uzinei sub- 
terane şi, apoi, nu le puteam transmite decît superiorului 
meu direct, generalului Campion. Toate acestea au nece- 
sitat timp, am fost nevoit să urmez filiere incoerente, 
adesea mi-a fost foarte greu, aproape imposibil să mă 
fac înţeles. Și-apoi, în sfirșit, aţi sosit dumneavoastră. 
Asta e! 


=- Vă rog să mă scuzaţi, spuse căpitanul. N-am ue 
nimic din tot ce s-a spus, 

— Acum, ştiţi, reluă Carnet. Atentatul căruia era cît 
pe ce să-i cadă victimă Herr Hohlea nu a fost îndreptat 
împotriva agentului de informații, ci împotriva unui sim- 
plu om, unui pașnic cetățean din Feldkirch, care nu și-a 
ascuns nicicând simpatia pentru cauzele drepte şi pentru 
libertate. Vom deschide o anchetă, Herr Hohlen, Şi-i vom 
găsi pe vinovaţi. / 

— Nu cred că acesta ar fi acum cel mai important lu- 
cru, răspunse austriacul. Ceea ce contează, credeți-mă, 
este să împiedicăm trenul blestemat să ajungă la Inns- 
bruck. Restul? Dumnezeule, se va rezolva de la sine, 
cînd nu va mai rămîne nici picior de nazist pe pămîntul 
patriei mele ! 

Comandantul îşi meşteri, tacticos, o țigară, umezind 
conştiincios marginea foiței cu vîrful limbii. 

— Bine! 

Își cerceta cu privirea camarazii, neobișnuit de täcuți. 

— Bine! Deci, acum, sînteţi la curent cu tot. Colo- 
nelul de Monzat mi-a dat mînă liberă. Oricum, începînd 
de miine, Batalionul de șoc ar îi trebuit să treacă la ope- 
rațiile care au ca scop încercuirea inamicului şi distru- 
gerea tuturor cuiburilor de rezistență din Voralberg pînă în 
Tirol, înainte de capitularea Germaniei, perspectivă care, în 
mod logic, ar urma să se realizeze în cîteva zile. 

Își aprinse, în cele din urmă, ţigara și se întoarse, 
surizător, spre Herr Hohlen. 

— Aceasta ar fi, cel puţin, ceea ce se zice! 

— Da, numai că totul va fi luat de la capăt dacă 
nemţii apucă să folosească noile avioane, spuse Herr 
Hohlen. Există sute şi sute de piloţi care, de la debarcarea. 
din Normandia, stau cu mîinile în sîn, lipsiţi de arme. Mai 


înainte de a muri conducîndu-și aparatele, piloţii aceștia 
ar mai putea face mult rău. ? 

În aceeași clipă se auzi limpede vocea transmisionis- 
tului : 

— Domn'le maior, vă caută generalul Campdon ! 

Nerăbdător, Carnet strivi ţigara sub călcii și înșfăcă 
microfonul. 

— Dă-l mai tare ! ordonă el. Doresc ca toată lumea să 
audă. Alo ! Madelon către unchiul Sam ! 

“Din receptor, ţișni 'un zgomot greu de descris, compus 
din scîrțiituri și hirîieli. Sergentul învirți două sau trei 
butoane, apoi.o voce nazală veni la suprafaţă, învingind 
bombardamentul de fluierături ascuţite. | 

— Alo ! urlă Carnet. Nu se aude nimic ! Reglaţi odată 
sunetul, pentru numele lui Dumnezeu! Alo! Madelon 
către unchiul Sam ! Mă auziţi, domnule general ? 

La celălalt capăt, la o distanță de cîteva sute de kilo- 
metri de. Feldkirch, un general american izbucni într-un 
hohot uriaș de ris, care umplu aparatul de ţiuituri asur- 
zitoare. 

— Alo ! Madelon ! Vă aud foarte bine! E O.K.! 

— Respectele mele, domnule general. Aș putea să. vă 
rog să vorbiţi un pic mai rar? Calitatea recepției nu e 
cine ştie ce! - 

— Yeah *, Madelon. E-n regulă ! Vorbesc mai rar. 

Se auzi din nou rîsul gîlgiitor al unui tip care are 
gura plină de gumă de mestecat. l 

— Să ştiţi că nouă ni se predă şi franceza la West 
Point,** şi asta mai ales după 1917! Parisul vesel! Mad- 
moazelele ! O, la, la |... 


* Da (în engleză, în text; n. tr). 
** Celebră academie militară din S.U.A. (n. tr.). 


Carnet ridică ochii spre cer, încercînd să “rămînă 
calm. 

— Domnule general... Alo ! Vă rog să-mi spuneţi... s-a 
luat vreo hotărîre ? | 

Urmă o clipă de tăcere, după care se auzi un zgomot 
specific, ca atunci cînd cineva își drege glasul. În sfîrşit, 
vocea generalului se făcu auzită. 

— Ascultă, dragul meu, regret enorm, dar avem și noi, 
pe aici, treburile noastre. Oricum, nu văd nici o posibi- 
litate de a vă sprijini în sectorul respectiv. În plus, mi se 
pare o chestie aberantă, pentru că friții nu vor avea în 
viaţa lor destulă benzină să-și alimenteze noile avioane. 
Ascultaţi-mă pe mine : ar fi bine să lăsaţi baltă toată afa- 
cerea ! Nici o iniţiativă, Madelon ! Aţi priceput ! Ne apro- 
piem de happy end, nu cumva să ni-l stricaţi ! 

— Am impresia că vă veţi ocupa chiar dumneavoastră 
de chestiunea aceasta, reluă Carnet. Trebuie să vă atrag 
atenţia, domnule general, că BS 12 este aici, alături de 
mine, gata să vă confirme personal... 

— Nu, nu, îl întrerupse Campdon. Îl cunosc pe BS 12, 
îi ştiu şi problemele şi vă asigur că puteţi avea încredere 
în el. Dar toate astea vin prea tîrziu ! 

_"Un uriet de sirenă acoperi spusele americanului. Înne- 
bunit, transmisionistul început să răsucească toate buloa- 
nele pe care le avea la îndemînă. 

— Alo! strigă Carnet. Mă auziţi, domnule general ? 
Mai sînteți pe recepţie ? 

— Yeah ! Madelon ! Dar nu pentru mult timp ! Destul 
însă ca să vă repet că nu pot face absolut nimic. Nimic 
de la mine-putere ! Sorry ! * 

Miîinile lui Carnet se crispară, tot strîngînd microfonul. 


* Regret! (în engleză în text: n. tr), e 


— Nu vă solicit decit un bombardier, domnule gene- 
ral ! Un singur bombardier, care ar putea distruge insta- 
laţiile de la aeroportul din Innsbruck. Atîta ar fi de ajuns ! 

Vocea îndepărtată şi gîjiită a generalului se înăspri 
brusc : 

— Nici nu încape vorbă. Și, dealtfel, eu nu am nici în 
clin, nici în mînecă, cu aviația ! 

Rise din nou. 

— Infanteria mi-e de ajuns, ştii ! În definitiv, de ce n-a 
încercat BS 12 — care lucrează pentru serviciul de infor- 
maţii al aviaţiei — de ce-n-a încercat chiar el să-l con- 
vingă pe generalul Hainnes ? Era treaba lui ! 

— Am încercat, domnule general. Sigur că am încer- 
cat, strigă Herr Hohlen, apropiindu-se de microfon. Numai 
că generalul Hainnes se află de două luni la Washington, 
și, ca atare, dumneavoastră sînteţi singurul în măsură să 
luaţi vreo decizie. 

— Hello ! How do you do, mister Hohlen ? se intere- 
sează, vesel, generalul Campdon. Sînt fericit să.vă aud ! 
Am impresia, totuși, că dumneavoastră și cu comandantul 
French ** Madelon ignoraţi ordinele... 

— Despre care anume ordine vorbiți, domnule gene- 
ral ? vociteră Carnet. 

— Ordinele sînt, pe cît de concise, pe atît de drastice, 
continuă americanul. Și presupun că sînt la fel de valabile 
și pentru armata franceză! -~ 

— Ce ordine ? Care ordine ? repetă, roșu ca racul, 
Carnet, gata să plesnească de furie. 

—-,„Austria, eliberată zi după zi, de sub administraţia 
şi trupele naziste, care-i cotropiseră teritoriul încă din 
1938, trebuie să fie considerată drept o naţiune prietenă...“ 


x Bună! Ce mai faceţi domnule... (în engleză, în text; n. tr.). 
*4 Francez (în engleză, în text ; n. tr.). 


— Civculara aceasta se află în arhivele mele, făcu 
Carnet. Asta-i tot ? 

— Da, dar văd că textul ei nu vă'spune nimic, de 
vreme ce-mi cereţi să arunc cîteva bombe asupra unuia 
dintre cele mai mari oraşe ale Austriei ! făcu generalul, 
plin de voioșie. 

Carnet încercă din răsputeri să-și păstreze calmul, 
dar, pentru oricine-l cunoștea, era limpede că face un 
uriaș efort să se stăpînească. | 

— Ascultaţi, domnule general, continuă el, cu un ton 
hotărît. Nădăjduiesc că aţi sesizat toată gravitatea si- 
tuaţiei. Noaptea trecută, un oraş al Austriei prietene a 
tost atacat de o bandă de indivizi aserviţi cauzei împotriva 
căreia luptăm. Au murit, în noaptea trecută, civili nevino- 
vați și soldați care se credeau „într-o ţară prietenă“, după 
cum scrie la carte. Miine noapte; e foarte posibil ca un 
prim tren încărcat cu piese detașate să ducă spre Inns- 
bruck materialul necesar pentru asamblarea a circa trei- 
zeci de avioane cu reacție, superioare propriilor voastre 
aparate. În situația aceasta, îmi permit să vă întrebe: 
putem „oare, cu cîteva zile înainte de victoria finală, să 
lăsăm nemților şansa de a reconstitui o forţă aeriană în 
stare să prelungească războiul, amiînîndu-i sfîrşitul ? 

— Madelon... 

— Un minut, domnule general, i-o reteză Carnet. Nu 
mai am decît două întrebări să vă pun : Dacă pe recepție, 
s-ar fi aflat acum, generalul Hainnes, ce-ar fi decis el în 
clipa aceasta ? Dar devreme ce, în locul lui vă aflaţi dum- 
neavoastră, generalul Campdon, un infanterist, ca și mine, 
dar care sînteţi în măsură să luaţi hotărîri în locul lui, 
ce-aveţi de gînd să faceţi ? 

— Nimic! 

Răspunsul țâșnise incisiv. 


— Nemtii vor fi înghiţiţi de dezastru mai înainte de 
a apuca să-și facă plinul de benzină. Orice ar fi, maiorule, 
băgaţi-vă bine în cap că nu am posibilitatea să vă ajut. Nu 
sînt Dumnezeu, by God.* Sfatul meu este să vă adresaţi 
bossului vostru cel mare, pentru = noi, de aici, nu putem 
interveni ! 

În partea cealaltă avu loc un! mic aparteu şi se auziră 
cîteva fráze șușotite în englezeşte, apoi generalul reluă : 

— Şi v-aș mai da un sfat, domnule maior. Să nu vă 
ambalaţi prea mult cu povestea asta.' Nici un exces de 
zel, bătrîne, nici un exces de zel ! Prea ne aflăm aproape 
de sfîrșit ca s-o zbîrcim acum ! Gîndiţi-vă un pic la soţia 
dumneavoastră care arde de nerăbdare să vă revadă! 
Căminul e un lucru foarte plăcut, maiorule ! 

— Sînt burlac ! tună Carnet. 

— În cazul acesta, însuraţi-vă ! Şi-atunci veţi înțelege 
ce vă spun ! Bye, Madelon ! Şi... happy day !** 

Conversaţia se terminase, 

Palid ca un mort, Carnet se întoarse spre bărbaţii 
care-l priveau îngrijorați și dezaprobatori. . 

— Aţi auzit tot, spuse el. Americanii refuză să ne 
“ajute, iar eu nu mai am răgazul să urmez calea ierarhică, 
Nu mai am cum să ajung la Înaltul Comandament Aliat, 
Colonelul nostru n-a obiectat în ceea ce privește intenţia 
mea de a mă ocupa de povestea aceasta, de vreme ce, ea 
se înscrie, oricum, în limitele operaţiilor noastre de cură- 
țire. Numai că nici ehnu ne poate ajuta cu nici un fel de 
întăriri. Așa că, Batalionul- de şoc rămîne singur, faţă în 
față cu acest inamic pe care nu conta, Sînteţi gata să 
mă urmaţi, domnilor ? 


* Pentru Dumnezeu ! (în engleză, în text ; n. tr:). 
*k La revedere...! o zi bună ! (în engleză, în: text; .n. tr.). 


_ Brusc, se așternu o liniște care păru să dureze o veş- 
nicie. Aşezat la masa lui, Carnet scruta, cu mare băgare 
de seaamă, chipurile grave şi îngrijorate ale celor din jur. 
Ramuz fu primul surprins să se audă vorbind cu glas tare y 

— În definitiv cine poate dovedi că războiul se va 
sfîrși în cîteva zile ? Nimeni ! Așa că, dacă tot ne ocupăm 
de curăţire, să curățăm tot locul ca lumea, odată pentru 
totdeauna ! 

Nici n-apucase să-și sfîrşească vorba cînd, îmbrîncin- 
du-şi camarazii, un adjutant-șef transferat din Bat’ d’ Af* 
se ridică în poziţie de drepţi în faţa lui Carnet. 

— Eu zic ca sergentul, domnule maior, strigă el. Că 
doar n-om fi de lemn, noi ăştia din Batalionul de șoc. 
Dacă-ntr-o săptămînă avioanele alea o să-și facă apariţia, 
ascultați-mă pe mine, tot yankeii o să facă șucăr, înju- 
rîndu-i pe francezi că n-au luat nici o măsură, deși erau 
la curent cu toată mișculaţia ! N-avem încotro! Ne-am 
căptușit cu nasulia asta şi gata! Trebuie să acționăm ! 

Toată lumea aprobă dirn inimă vorbele subofițerului. Cu 
greu izbuti Carnet să domolească auditoriul, pentru a se 
putea face înţeles. În cele din urmă, în liniștea abia insta- 
lată, reuşi să spună, cu vocea gîtuită de emoție : 

— Vă mulţumesc, bravii mei camarazi! Nu m-am 
îndoit, niciodată, de răspunsul vostru. Comandanții de 
companie rămîn pentru ordine. Rămîneţi și dumneavoas- 
tră, Herr Hohlen, pentru că mai am nevoie de preţiosul 
dumneavoastră ajutor. Şi pentru că, oricum, aș dori ca 
mai tîrziu să puteţi povesti prietenilor dumneavoastră 
americani cum un batalion francez s-a lansat singur-sin- 
gurel într-o bătălie a cărei miză i-a fost necunoscută ! 


+ Bataillons d'Afrique, denumire dată unităţilor formate din 
elemente metropolitane, dar care nu ofereau suficiente garanţii 
morale (n. tr). 


Cam asta ne-a comunicat sergentul Ramuz care şi-a 
încheiat relatarea de-a fi a păr, repetînd, cuvînt cu cuvînt, 
ultimele ordine ale Sultanului. 

Acum știm ce ne aşteaptă. Dulcele farniente, plăcuta 
trîndăvie, de. care am sperat că ne vom bucura la Feld- 
kirch n-a fost decît o iluzie şi toate visele pe care ne-am 
complăcut să le ţesem în jurul șederii noastre în orășel 
se vor şterge ca prin farmec, în fața cruntei realităţi, 

`— Dumnezeule ! Oare nu vom mai putea străbate 
niciodată un drum, o cărare, care să nu fie mînjită de 
sînge şi acoperită de cadavre ? Totul are un sfîrșit ! Totul, 
numai războiul nu, după cum se pare ! 


CAPITOLUL IV 


Asacul s-a declanșat brusc, cu furia ucigătoare a unei 
furtuni violente. 

În cîteva secunde, un uragan asurzitor de împușcături 
a sfişiat liniștea bucolică, luindu-ne pe neașteptate, abă- 
tindu-se asupra noastră fără vesie, aşa că nu ne-a rămas 
aitceva de făcut decit să fugim care-ncotro, în căutarea 
unui adăpost. Focul ţîşneşte de pretutindeni, din toate as- 
cunzișurile, de sub stînci, din văioage și dintre tufişurile 
mărunte care, acoperind crestele, le tac să semene cu nişte 
uriaşe căciuli. 

Oamenii cad în jurul meu. Unii, rostogolindu- se pe 
pantele abrupte ale muntelui, sînt proiectaţi în „mijlocul 
drumului, alții, izbindu-se de stînci, pier, striviţi în fundul 
prăpastiei. 

Lungilor rafale ale mitralierelor grele li se adaugă 
schelălăiturile furibunde ale gloanţelor de Schmeisser * şi 
detunăturile seci ale proiectilelor de aruncătoare. 

Cam la vreo douăzeci de metri de mine, o stîncă uriașă 
explodează în mii de așchii ascuţite, fierbinți. Băieţii se 
zvîrcolesc, întinşi la pămînt şi urlînd de durere. Unul din- 
tre ei își priveşte, cu ochii măriţi de groază, burta spinte- 
cată și umărul atîrnînd, oribil mutilat, pentru ca peste o 
clipă, cu o ultimă tresărire de revoltă, să cadă răpus. 

În afara celor morţi și răniţi, nu mai zăresc nici un sol- 
dat din compania mea. S-au volatilizat, pur și simplu, în 


+ Pistol-mitralieră de fabricație. germană, cal. 9 mm. (n. tr). 


această zonă muntoasă a Klostertalului. Am deci teribila 
impresie că unica ţintă a atacului inamic sînt eu. 

„Ăștia n-o să-mi vină tocmai mie de hac ! îmi zic: N-au 
cum să-mi vină de hac. Prea ar fi nasol.“ 

Gloanţele ţiuie deasupra căpăţinii mele, și rafalele de 
mitralieră par să mă-nconjoare din ce în ce.mai aproape, 
dar toate eforturile, toate gîndurile mele ţintesc spre acea 
stîncă uriașă cocoțată ceva mai sus, sub care, lipit de pia- 
tra acoperită cu muşchi și cu lichen, aș fi — sau, cel pu- 
țin, mi se pare c-aș fi — în afară de orice pericol. 

Arînd pămîntul cu coatele și genunchii, mă caţăr spre 
acel ascunziș providenţial. Prea am fost multă vreme stă- 
pînit de teamă, ca să n-o las să mă pătrundă din nou, vi- 
cleană, ticăloasă. Sentimentul ăsta vine, cred eu, din sta- 
rea mea de -izolare și din neputința de a mă elibera de 
furia care clocotește în mine, împotriva acestor dușmani 
invizibili. Numai să zăresc licărul unei căști nemţeşti, că 
ştiu eu bine unde să îndrept tirul pistolului meu mitra- 
lieră și încotro să-mi azvirl grenadele. Dar așa ? Cît vezi 
cu ochii, numai stîncă ! Stîncă și iar stîncă ! În faţă, în 
spate, mai sus și mai jos! Dumnezeule ! Ambuscada asta 
— jos pălăria ! — a fost ceva de capul ei, zău așa! Au 
ales exact locul care trebuia, afurisiții ! | 

Am mai cîştigat cîțiva metri. Acum mă caţăr, pur și 
simplu, pe trupurile îngrămădite ale camarazilor 
mei — vreo patru sau cinci la număr, ţepeni, goliţi de 
sînge. Mușcînd din pămîntul gras, gloanţele ţiuie înţruna, 
trasînd pe lîngă mine o sinistră brazdă. Îmi vîr capul prin- 
tre trupurile inerte, apoi îndepărtez puţin spinările ciu- 
ruite de gloanțe, pentru ca, nu fără viclenie, să mă ascund 
pe după ele, ba, dacă s-ar putea, chiar sub ele. Un impuls 
inexplicabil mă face să scobesc pămîntul cu unghiile, iute, 


iute, cît mai iute, pentru că mitralierele mă caută în con- 
linuare și pînă la urmă or să mă găsească și or să facă 
din mine încă un mort numai bun de adăugat pe listă... 
Trebuie, neapărat, să scap. Trebuie să ajung la stînca 
ai? de sus fie ce-o fi! Viata mea depinde de ea! 
Răpăitul armelor automate continuă să se armonizeze 
drăceşte.cu detunăturile aruncătoarelor şi poenetul puşti- 
lor. Uraganul de foc se akate pe pămînt, pe pămîntul în 
care încearcă, cu disperare, să se ascundă ființe înspăimîn- 
tate, iar cerul, frumosul cer albastru pastel al Alpilor aus- 
tieci, începe să capete nuanțe motiorite, care se întind 
tot mai mult, ca o funingine, atîrnînd fișii deasupra 
piscurilor. 
tau în continuare lipit de trupurile morţilor, nemiș- 
sal nesimțitor la sîngele din jur şi la rămășițele în care 
m-am cuibărit, ca un animal. Mitraliera infernală și-a lun- 
git, pentru o clipă, tirul. Proiectilele î împroaşcă acum cu pă- 
mint marginea stîncii sub care speram eu să mă refugiez. În- 
şelată -de nemişcarea mea, mitraliera caută altundeva, alte 
victime. Rămîn, mai departe, locului. Cu degetele înfipte 
în uniforma năclăită a unui biet soldat necunoscut, cu 
capul lipit de pieptul sfîrtecat al altui camarad necunos- 
cut, trăiesc, deodată, o insolită senzaţie de bine, de plă- 
cută siguranță. Apoi, îmi trece prin cap că, în trei minute, 
aș putea fi aidorna lor, dar că, oricum, mai am trei minute 
de trăit. Trei minute de viaţă, furate războiului, nu-i pu- 
țin lucru 
” Tată-mă, deci, pradă acestui dulce delir, cînd urlete 
sfîşietoare, înjurături cumplite, devenite asurzitoare din 
cauza forţei ecoului, se împrăștie împrejurul muntelui, 
oricum torturat de vuietul bătăliei. 
— Vorwärts ! Vorwärts !* 


* Înainte ! Înainte ! (în germană, în text; n. $r). 


Reluat de sute de voci ca de tunet, urletul hăitașilor 
răsună cu cîteva clipe înaintea apariției neaşteptate a unor 
fantome înerîncenate, al căror linţoliu cenuşiu-verzui sca- 
pără de oţelul armelor. 

— Vorwärts ! 

Sînt acolo, la cîțiva pași, ascunși pe sub tufișuri, prin- 
tre stînci, înghițiți de gropi individuale, mascate cu crengi. 
Țişnesc din ascunzătorile lor, se năpustesc asupra noas- 
ră, împroșcîndu-ne cu gloanțe. Pe crestele din jur și în 
pădurile întunecate, de brad, aruncătoarele și mitralierele 
grele au tăcut brusc, 

Surprins, mă ridic pe coate, chiar în clipa cînd trei 
nemți se ițesc, prudenţi, deasupra stîncii din vîrf, din lo- 
cul în care stătuseră pînă atunci pitiţi cu grijă. 

Cu un genunchi în pămînt, cu pușca bine sprijinită în 
căuşul umărului, încep să tragă, conştiincioşi, exact ca | 
poligon, ţintind cu încăpăţinare în siluetele care se foiesc 
în vale, la picioarele noastre, 

S-ar părea că nu acordă nici un fel de importanţă ne- 
norocitului ăluia de soldat, răsărit pe nesimţite, din acel 
jalnic morman de cadavre, doar la cîțiva metri sub ei, și 
care, pe neașteptate, îndreaptă în direcţia lor gura ucigă- 
toare, arzîndă, a Stenului său. O scurtă rafală şi friţii se 
prăbușesc, fără un sunet, ca  marionetele pe o scenă 
de bîlci. 

— Bună treabă, puștiule! Numai că vira! Nu 
sta aici! 

Răsărit de cine ştie unde, Ramuz, Indianul, stă cu 
burta lipită de pietre, la vreo cincisprezece. metri mai în- 
colo. Nu-i văd decît chipul nădușit, murdar de pămînt, 
parcă înfipt între două blocuri de stîncă în care s-au stri- 
vit desigur zeci și zeci de proiectile: 


— Ai auvzit-ce-am spus ? Vira! Trebuie să ne cărăm 
de-aici ! 

— Poftim ? îngăim eu, neîncrezător. 

— Am zis: vira! urlă el. N-ai auzit apelul? _ 

Cum să fi auzit acel biet apel, înecat în uraganul 
care se năpusteşște asupra noastră, venind de pretutin- 
deni. Nemţii sînt peste tot, în același timp. Asaltul lor, 
temeinic pregătit și bine condus, nu este, în realitate, alt- 
ceva decît o gigantică sinucidere în masă, căreia vînăto- 
rii Batalionului de șoc, surprinşi și derutaţi pentru întîia 
oară, de foarte multă vreme, nu-i pot opune decit o re- 
zistenţă dezordonată și derizorie, cedind terenul pas 
cu pas. 

— Vorwärts ! 

Un al doilea lanţ de trăgători a apărut de după culmi 
şi se prăvale spre noi. Vreo sută de asediatori, cu baione- 
tele în aer, proferînd furibunde injurii și demenţiale pro- 
vocări, se năpustesc asupra noastră. 

Tumultul bătăliei este indescriptibil. În atmosfera sa- 
turată de fum și praf răsună strigăte, răcnete, mugete, 
care nu mai au nimic omenesc ; și-apoi se înalţă, amplifi- 
cate de ecou, spre crestele din care se revarsă întruna, 
în rînduri strînse, valuri de oameni cu căști, ce se năpus- 
tesc, sar, ţişnesc din toate cutele muntelui, precedaţi de 
o perdea de foc și fier de netrecut. 

Ramuz și cu mine sîntem, deodată, înconjurați de cinci 
sau șase nemți, dintre care doi, în goana lor nebună, ne 
depășesc fără să se mai poată opri. În schimb, ceilalți se 
aruncă asupra noastră, ca niște fiare... Le aud respiraţia 
hîrîită, ba chiar, timp de o secundă înfricoșătoare, le pot 
desluşi chipurile, șiroind de sudoare, crispate și atît de 
tinere. Trag chiar în clipa în care unul dintre ei, cu obra- 
zul plin de negreală, se aruncă asupra mea, cu năduf, cu 


baioneta îndreptată spre mine, icnind ca un tăietor de 
lemne. Ascuţișul îmi sfîrtecă nemilos carnea. În mod..ciu- 
dat, durerea pe care o resimt nu e mai.mare ca cea care 
mă face să mă strîmb atunci gînd mă tai cu briciul, la 
ras. Atins în plin piept, la un pas de mine, agresorul meu 
scapă pușca, bate aerul cu braţele şi cade ca un sac, slo- 
bozind un răcnet cumplit. 

Nu am timp să-mi trag sufletul cînd, prăbușindu-mă 
sub greutatea unui trup vînjos, mă rostogolesce pe povîr- 
nișul acoperit cu iarbă, încătușat de brațe puternice și de 
picioare încălțate cu cizme, încolăcite peste ale mele. Pre- 
lunga rostogolire la vale este frînată, în cele din urmă, de 
un tufiş ţepos de ienupăr. 

Lipit de mine, omul a rămas fără cască. Văd, un cra- 
niu acoperit de un păr scurt, blond- -pai şi un chip livid, 
cu ochii ieșiţi din orbite care mă privesc îngroziţi şi fe- 
roci totodată. 

Sugrumîndu-mă zu o mînă, neamţul scoate, eu cea- 
laltă, un pumnal. Îi apuc încheietura și izbutesc, cu greu. 
să îndepărtez cu cîţiva centimetri lama care scapără la 
soare. Dar, cu un reflex instinctiv, mîna lui se strînge și 
mai tare pe beregata mea. Zvîrcolindu-mă ca un șarpe, cu 
ochii în lacrimi, simțind cum mă sufoc cu încetul, reu- 
şesc, în cele din urmă, făcînd un violent efort, să-mi răs- 
torn inamicul. Acum zace pe spate, înfigîndu-și, cu deznă- 
dejde, unghiile în gîtul meu, în timp ce eu mă străduiesc 
să-l fac să dea drumul pumnalului pe care-l agită, furios, 
deasupra cefei mele. Sîntem lipiți unul de altul, luptînd 
cu înverșunare pentru salvarea acestei biete vieţi care, 
fără doar și poate, nu ni s-a părut nicicînd mai prețioasă 
ca în aceste minute de adevăr. 

Omul chiţcăie ca un şobolan prins în cursă. Încearcă 
să..se degajeze, zvicnind din șolduri, dar la fiecare miş- 


care, spinarea i se izbește de pietre, care-i slișie uniforma, 
sfîrtecîndu-i carnea. Mina mea, în fine eliberată, se re- 
pede asupra chipului său. Răschirate și încovoiate, ca ghia- 
rele unei păsări de pradă, degetele mele string, 'înfier- 
bîntate, acest chip convulsionat. Oare sînt în stare să-i 
scot ochii? Să-l sugrum ? Doamne, apără-mă! Apă- 
ră-mă ! Dacă aș putea să-i iau cuțitul, m-aş mulţumi să-l 
liniștesc cu un pumn şi apoi aș lua-o la sănătoasa, cit 
m-ar ţine picioarele! Dar, în ciuda sforțărilor meie, 
aproape animalice, el continuă să-și ţină cu strășnicie 
arma și dacă, cumva, doar o fiîntură de secundă, aș slăbi 
strînsoarea, mi-ar înfige cu sete pumnalul exact între 
omoplați. 

'Tăcută, epuizantă, lupta continuă, pe viaţă și pe moarle. 
Pe semne că multe asemenea lupte corp la corp se vor 
îi dînd acum, în același timp,-pe povîrnișurile acestui 
munte ucigaș. 

Ne mai rostogolim o dată, la vale, strîns îmbrățișaţi, 
pînă la prima stîncă ieșită în calea noastră. Adversarul 
s-a pocnit de ea rău de tot. Scoate un țipăt ascuţit, un fel 
de scîncet mai degrabă, care rămîne neterminat. Apoi 
simt cum trupul i se înmoai€, strînsoarea slăbește, parcă 
s-ar destinde, ca și cînd, renunţind la sălbatica încleștare, 
m-ar părăsi, deodată, ca să renască într-o ciudată formă de 
împăcare. Cuţitul a dispărut, iar mîna încleştată în be- 
regata mea îi cade, încetişor, de-a lungul trupului. 

Năucit, privesc tînărul soldat care, alunecînd ușurel 
pe-o parte, se lipește la poalele stîncii. Sîngele pătează, 
deopotrivă, piatra și ceafa băiatului. Se scurge, pe pămînt 
într-o mică albie strîmtă şi şerpuită. 

— Dumnezeule, ăsta și-a încheiat socotelile, Duc! 
Gata, hai s-o întindem ! Acuş! l 


Ramuz, descotorosindu-se de cei doi adversari, a fugit 
în ajutorul meu. Giliind, se apleacă asupra mea, mă apucă 
de subţiori și mă ridică în capul oaselor, apoi mă saltă 
în picioare. 

-— ja ăsta! 

Îmi întinde pistolul-miiralieră pe care îl Piat 
în cădere. 

— Tine-te de mine ! 

Gonim la vale, acolo urde cele două cornpanii încep, 
-de bine.de rău, să se regrupeze. Nemţii par să-și fi oprit 
atacul. Bine adăpostiţi, îşi continuă tirul, sporadic, fără a 
căuta — s-ar zice — să profite cît de cît, de poziţia lor 
avantajoasă. După cum s-ar părea, friţii sînt mulţumiţi 
că ne-au alungat la poalele muntelui. Oricum, sîntem 
blocaţi aici, parcă bătuţi în cuie, iar intenţia lor este, fără 
dear şi poate, să cîştige timp, imobilizîndu-ne pe această 
precară poziţie, în vreme ce, acolo jos, la mai puţin de 
şase kilometri de la linia de apărare, trenul de Arlberg 
se pregăteşte să efectueze prima cursă a morţii. 

Din cînd în cînd, inamicul ne împroașcă cu rafale de 
arme uşoare. Gloanţeie ţiuie în jurul nostru, dar nimic 
nu ne poate încetini cursa. De jos; din vale, băieţii ne 
acoperă cu tirul lor. Constat, în goana mea, că vreo zece 
tipi din Batalionul de şoc sînt izolaţi la rîndul lor. Își go- 
lesc încărcătoarele la nimereală, vociferînd ca niște ne- 
buni furioși şi gonind la vale aidoma unor ţapi. înspăi- 
mîntați. 

Ramuz, la cîțiva pași înaintea mea, sare din stîncă în 
stîncă, cu o îndemînare de necrezut. Coborîm astfel vreo 
sută ce metri, pe o potecă șerpuită de munte și iată că, la 
o cotitură, dăm, pur şi simplu, nas în nas cu doi nemţă- 
lăi, care, mascaţi de un tufiş, hărțuiesc metodic -— urmă- 


rindu-i ca focuri de armă — cîţiva băieţi de-ai noştri, 
pitiţi în. vale, printre ruinele unor căsuțe, cîndva vesele. 

La auzul pașilor noştri, se întorc, fără să mai aibă ră- 
gazul să ne ajusteze, pentru că am și apucat să tăbărîm 
asupra lor. Feroce, Ramuz se ocupă de unul dintre ei, 
zărobindu-i faţa cu patul armei. Văzînd figura, celălali 
își aruncă arma cît colo, face un pas îndărăt, își ridică 
braţele, pierit de spaimă : 

— Kamerad ! Kamerad! 

Nu are mai mult de șaisprezece ani. Chipul supt pare 
acela al unui puști care n-a mai mîncat de cine ştie cînd 
pe săturate şi căruia i s-a dat o pușcă în braţe, o feliuță 
de pîine neagră şi o gamelă cu zeamă de păstîrnac — por- 
ţia pe o zi: 

— Îţi arăt eu ţie Kamerad ! șuieră Ramuz, înfierbîn- 
tat. Poftim cine s-a găsit. să ne pună pe fugă! Tinc 
împuţit ! 

— Kame... 

O palmă formidabilă îl culcă literalmente la pămînt 
pe bietul adolescent. Pradă unei crize demenţiale de fu- 
rie, Ramuz îi cară picioare pe unde apucă, împroşcîndu-l 
cu amenințări înfricoșătoare. Stînd chircit cu genunchii 
la gură, ferindu-și fața de ploaia de lovituri, cu mîinile lui 
lungi şi descărnate, tînărul soldat geme, cu respirația în- 
tretăiată : 7 

— Kamerad ! Kamerad ! 

— Lasă-l în pace ! îi spun lui Ramuz, îmbrîncindu-l 
cu brutalitate. E prizonierul nostru. Sultanul o să fie în- 
cîntat să-l interogheze ! 

— Ai dreptate, încuviințează sergentul, nu fără re- 
gret. Hai, sus, n-auzi ? Scoală-te! Scoală-te! Şi mergi 
drept, înainte, că de nu... i 


Coborîm din nou, spre platoul de care, acum, nu ne 
mai despart decît vreo sută de metri. Neamţul merge în 
fața noastră. Cu mîinile încrucișate pe creştet, plinge ca 
un copil ce este. 

Peste cinci minute ajungem la cele două companii ale 
căror elemente sînt adunate în inima fostului sat, printre 
ruinele căsuțelor abandonate. Nimeni nu scoate un cuvînt. 
Toate armele sînt îndreptate asupra muntelui, redevenit 
tăcut şi ciudat de pustiu. 

Prin tot acest loc sfîrtecat de o scurtă, dar violentă în- 
căierare, plutește un miros de sînge și de praf de pușcă. 
Comunicatele vor nota, mai tirziu, desigur, că „a avut loc 
o scurtă ciocnire care a provocat pierderi severe inamicu- 
lui“. Dar pierderile noastre ? 

— Nu-i timp de soileală, zice unul. Ascultaţi-mă -pe 
mine, că-i știu bine. Nemţălăii n-o să se lase ei cu una, cu 
două. Trebuie să căscăm bine ochii, că altfel... 

Mergem pe lîngă bătrînele ziduri protectoare,’ pină 
spre colina acoperită de iarbă, dincolo de care maiorul 
Carnet, cu un âer grav, discută cu ofiţerii adunaţi în ju- 
rul unei hărţi întinse pe pămînt. 

La ivirea noastră, tac cu toţii, deodată, și se holbează 
la noi. 

— Ce s-a întîmplat ? Ce-mi aduceţi aici ? întreabă ma- 
iorul, privindu-mă ţintă şi încruntîndu-se brusc. — Eşti 
rănit, Coterot ! ~ 

E adevärat ! Uitasem împunsătura primită de la pri- 
mul agresor. Uniforma mi-e năclăită de sînge. Noroc că 
nu-i tot al meu, 

. — Nimic grav, domnule maior. O simplă zgîrietură. 
Dacă n-aţi fi observat-o dumneavoastră, uitam de ea ! 

— Eu zic să te duci, totuşi, să te vadă infirmierul, îmi 

ordonă Sulianul. lar dumneata, sergente, te rog să-mi 


explici cum aţi reușit să capturați acest boy-scoutk, ră- 
tăcit în mijlocul naturii ? 

Mă îndepărtez cu ciudă, în timp ce Ramuz, important 
şi mîndru nevoie mare, îl împinge pe prizonier spre co- 
mandant. 

Îl găsesc pe caporalul-infirmier într-o bucătărie, fără 
acoperiș, a unei șandramale cu pereţii numai găuri. Bre- 
vetatul are ceva treabă, totuși se ocupă de mine cu con- 
descendență, pudrind cu nişte sulfamidă ușoara zgîrie- 
tură care-mi brăzdează torsul. 

— Merge, îmi spune, numai să nu-ţi faci iluzii că þu- 
biţa asta îți dă dreptul la o vacanţă în spital, undeva în 
spatele frontului. Cu ce ţi-ai făcut tatuajul ăsta ? Cu des- 
chizătorul de conserve ? 

Îl las baltă şi pornesc în căutarea echipei mele, pe care 
abia aştept să o revăd. 

Orsini, Franco și Costelano stau ghemuiţi în spatele 
unui zid care împrejmuia, cîndva, un fel de grădiniţă, 
acum jumulită bine. Armele lor sînt îndreptate spre 
muntele pe care-l scrutează fără încetare. Mă strecor 
alățurea de ei, fericit, dintr-o dată destins. Mi-am 
regăsit prietenii. Orice ar interveni de acum încolo are 
mai puţină importanţă, de vreme ce sîntem din nou îm- 
preună. 

— Ţi-ai terminat numărul de balet ? se interesează Or- 
sini, fără să întoarcă privirea spre mine. Mamă, ce dră- 
gălași eraţi la vedere, voi doi, țţopăind colo sus, ca niște 
dansatoare de la operetă. Hop! Top ! Hop! Top! Vino 
ici ! Du-te colea ! Ca la noi la nimenea ! De parcă v-ar fi 
urmărit o bandă de-satiri, gata să vă violeze ! 


* Membru al unei organizații pentru copii şi tineret — cer- 
ceţaș (în engleză în text; n. tr.) 


Costelano își mîngiie pistolul-mitralieră, cu un aer 
afectuos. 

— Noroc că „păpușşica“ şi măndelu eram colea, de ser- 
viciu, rînjeşte el. Oricum, Duc, află de la mine, n-a fost 
salon din partea ta să faci duo cu Indianul. La ce mai slu- 
jim, atunci, noi, ceștelalți ? 

— Auzi, dom’ le, „parcă am fi la grădiniţă, suspină 
Franco, cu un ochi înfipt în înălțătorul armei sale. Dacă 
ne-am lua după Pirat, ar trebui să facem şi pipi împre- 
ună. Bineînţeles, ținîndu-ne de mînă și cîntind în cor „A 
fost odată un mic copilaș“. 

— Zi mersi că ești aici, dom'le, ce mai calea-valea ! 
Asta-i principalul ! face Orsini. Uite, colea, o ladă întreagă 
cu încărcătoare. Umple-ţi pîriitoarea și fă pe mortu-n 
păpușoi ! 

„Fă pe mortul !“ Cînd vom afla oare cîţi dintre ai 
noştri au murit în bătălia asta ? Cînd vom putea, oare, 
să ne adunăm răniții care horcăie și gem printre stîncile 
de unde ne pîndeşte, încă, duşmanul ? 

Totuși, am putea spune că treaba a mers strună. După 
o scurtă, dar emoţionâniă ceremonie, care a reunit, în bi- 
serica Sf. Ion, trei grupe de onoare în fața rămășițelor 
pămintești ale ostașilor și civililor, am părăsit Feldkirchul 
spre amiază, încărcaţi în camioane, care ne-au debarcat, o 
jumătate de oră mai tîrziu, la marginea draşului Bludenz. 
Această primă parte a expediției noastre a decurs fără 
incidente, întrucît nemții — după cum ne-a povestit pri- 
marul — părăsiseră orașul de mai bine de opt zile. În 
ciuda primirii călduroase de care ne-am bucurat din par- 
tea administraţiei, și a celor patru butoaie de bere care 
ne aşteptau în fața primăriei, noi ne-am mulţumit, după 
ce am făcut o haltă de politeţe, de cîteva minute, la por- 
tile orășelului, să trecem pe lîngă ele, dezamăgind, desi- 
gur, toate notabilităţile anume adunate. 


Ei bine, datorită acestui scurt răgaz, l-am putut zări, 
spre marea noastră uimire, pe Herr Hohlen îi persoană, 
sărind din jeepul maiorului Carnet. Îmbrăcat într-o sa- 
lopetă de instrucție, neînarmat în aparenţă, austriacul con- 
versa, dezinvolt, cu Carnet şi cu ofiţerii noștri, ca și cum 
prezenţa lui printre toţi aceşti militari ar fi fost cel mai 
firesc lucru ag lume. 


al ca el să se afle, pentru încă puţin inp. — ce-i drept — 
printre noi. Apoi, furaţi de mersul evenimentelor, nu 
ne-am mai gîndit la Herr Hohlen. 

„Dincolo de Bludenz, intrarea în dispozitiv a funcţio- 
nat ca și cînd ar fi fost elaborată cu grijă, nu cu două 
ceasuri mai devreme, ci cu cel puţin o lună. Compania 1 
a avut drept misiune să înconjoare, pe la nord, orașul 
Braz, situat cam. la șapte kilometri de Bludenz, în timp 
ce compania a 2-a se îndrepta spre Wald, cam la două- 
zeci de kilometri distanţă. De fapt, o singură ţintă pentru 
cei două sute optzeci de oameni ai celor două companii; 
muntele. Și un singur obiectiv: ocuparea, cu orice preţ, 
a centralelor electrice de la Braz şi Wald, furnizoarele 
energiei fără de care trenul nu s-ar fi putut urni. 

Companiilor a 3-a şi a 4-a, aflate sub comanda lui 
Carnet, le revenea greua misiune de a ataca tunelul Arl- 
berg, a cărui monumentală intrare se află la Langen, deci 
cam la vreo douăzeci și cinci de kilometri de Bludenz. _ 

Așadar, batalionul s-a dispersat, oarecum, luînd trei 
direcţii, în aparenţă diferite, dar, în realitate, convergente 
spre aceeaşi ţintă. 


+ Corpul aerian al S.U.A. (n. tr). 


Am mers multă vreme, cățărîndu-ne, escaladind pante 
abrupte, alunecînd pe grohotișuri înșelătoare, traversind 
păduri de brad, înecate într-o penumbră năclăită de ume- 
zeală. Nici nu apucam să răzbim la suprafaţă dintr-un 
urcuş istovitor, că trebuia să coboriîm la iuţeală, printre 
stînci, ferindu-ne de crevase perfide, de văgăuni pericu- 
loase,.ca să urcăm iar și iar. 

Întreg Klostertalul e acum la picioarele noastre. Acest 
meleag, sălbatic și parcă mîndru de goliciunea sa agre- 
sivă, se desfăşoară sub ochii noștri cu o trufașă provocare. 
În depărtare, se zărește panglica minusculă a șoselei, do- 
minată de calea ferată şi întovărăşită de apele leneșe. ale 
unui rîu. Cît vezi cu ochii, doar piscuri, creste acoperite 
cu brazi, prăpăstii înfricoșătoare, vîrfuri golașe de care se 
sprijină, din cînd în cînd, un soare blind. 

Și noi, care urcăm întruna ! Nouă sute de metri 
mie de metri ! O mie două sute de metri! Frigul ne 
presoară, ne pătrunde, paralizîndu-ne mișcările, dar nu 
izbutește să ne încetinească ritmul înaintării. Trebuie să 
ajungem la intrarea tunelului mai înainte de ora H, oră la 
care, în cazul unei sincronizări perfecte, cele patru com- 
panii ale Batalionului de șoc ar trebui să treacă la acțiune, 
venind concomitent din trei puncte diferite. 

Or, tocmai Batalionul de șoc a fost cel atacat. Atacul 
s-a produs chiar în momentul în care companiile coborau 
spre o vale îngustă, unde se zăreau căsuţele sărăcăcioase 
ale unui cătun prăpădit, abandonat. Asta s-a întîmplat, 
cum zic, la ceasul sînd soarele se ducea să se culce, lăsînd, 
în urma sa, valuri de întuneric care urcă spre cer. 

Şi acum iată-mă aici, ascuns ca vai de lume; în spa- 
tele. unui zid făcut arșice, alături de camarazii mei și de 
ceilalți tipi din cele două companii care, ca și noi, se în- 
treabă dacă chinul ăsta va mai dura mult. 

Am căzut oare în cursă ? Nu, așa ceva ar fi de necon- 
ceput ! Totuşi, gîndul ăsta nu-mi iese din minte și mă 
face să pricep că Batalionul de şoc a suferit primul 
său eşec. 

De parcă ar fi fost gînd la gînd cu mine, Franco, mai 
morocănos ca oricînd, îmi spune cu amărăciune : 

— Asta ne mai lipsea acum! O figură ca asta! Nu 
lepezi în mijlocul naturii trei sute de gorobeți, fără să 
rişti să iasă un tămbălău ! Operațiunile astea în stil mare 
nu sînt de nasul nostru ! Sînt peste posibilităţile noastre ! 

— Zi mai degrabă că sîntem nişte ageamii, protes- 
tează Costelano, că doar n-oi vrea să spui că Sultanul n-a 
fost la înălțimea aşteptărilor. Așa-i ? 

— Sultanul ştie el ce ştie, reia Franco. Și Napoleon 
ştia el ce ştia, da’ s-a ales cu Waterloo, 

— Ce aveţi cu Napoleon ? sare, ca ars, Orsini. 

— Ia terminaţi şi nu vă mai agitați atîia, intervin eu. 
Franco vrea să zică, pur şi simplu, că batalionul ăsta a 
făcut ceva treabă și încă una a-ntiîia, ori de cîte ori ni s-au 
dat misiuni pentru care eram special antrenați! 

— Sabotaj, acțiuni de hărţuire în spatele inamicului, 
acte de diversiune, atacarea convoaielor, înșiră Orsini. 
Iar cînd i-ai băgat bine în rahat, ușcheală, rapid, nici us- 
turoi n-ai mîncat, nici gura nu-ţi miroase. Şi niciodată mai 
mult de cinci sau șase tipi într-o grupă. Asta, da! Asia-i 
de noi! 

— Caporalașu' ăsta, al nostru, e un amor! îl ironizează 
Franco. Mersi, caporal Orsini, îmi pui balsam pe rană. 

— Războiul nu mai e cum era cînd am intrat noi 
pe fir, spune Costelano pe gînduri, Ori metodele noastre 
au ruginit, ori poate s-a făcut prea mult hai în jurul nos- 
tru şi sînt cîţiva care ne gelozesc și ar da orice să ne vadă 
pe post de simpli pifani. 


— Hopa ! Drept cine se crede, smolitul ? se răţoieşte 
Orsini, cu un aer superior. Dacă te-ai lua după el, ai pu- 
tea să-ți închipui că tipii din Batalionul de şoc se recru- 
tează numai dintre mareșali !, 

— Şale, corectează Franco, rînjind, 

— Care şale ! Ce-ai păţit la şale ? sare Orsini, năucit. 
Ce-ţi veni cu şalele ? 

Am luat-o cu toţii razna. În jurul meu se întunecă 
văzînd cu ochii. S-ar zice că întunericul se grăbeşte să ne 
împresoare ameninţător și protector totodată. Oamenii, 
umbre nemişcate, stau tupilaţi printre ruinele cătunului 
distrus. 

Îmi închipui că toți, deopotrivă, ca şi mine, sînt cu 
ochii ţintă asupra muntelui nestirșit, ale cărui reliefuri 
copleşitoare se îneacă, încetul cu încetul, într-o brumă 
fluidă și glacială. Nu pot crede că liniștea care domnește 
peste tot locul, apăsătoare și solemnă, anunţă o noapte li- 
niștită. Nu, desigur că nu, liniștea asta de catedrală va dura 
o oră, poate două sau trei, sau poate chiar mai mult. Sute 
și sute de minute de-a lungul cărora așteptarea ne va 
tortura nervii, ne va sfărîma răbdarea şi ne va tulbura 
luciditatea. Şi-apoi, în chiar clipa în care ochii noștri, ră- 
puși de oboseală, se vor închide sub povara de plumb a 
somnului, demonii vor ţișni, urlînd ca fiarele, la două- 
zeci de paşi de noi, împroșcînd cu moarte din toate armele. 

Instinctiv, încleștez degetul pe trăgaciul Stenului meu, 
privind neliniștit piscurile, pereţii stîncoși, virturile as- 
cuțite îmbrăcate în întuneric și ceaţă. 

„Haideţi, ieşiţi odată la iveală ! Ce mai staţi ? Ieșiţi, 
pentru numele lui Dumnezeu ! Şi să sfîrşim odată !“- 

— Poftim de vezi ! Duc vorbește de. unul singur ! Ai 
căpiat, băieţică ? se neliniștește Costelano, în zeflemea. 


Nu răspund. Sînt terorizat de adversarul care ne pin- 
deşte, știu bine, şi care, poate chiar în clipa asta, se tîrăşte, 
viclean, spre noi. Mintea-mi este atît de înnehunită de 
gindul acesta obsedant încît, la vederea unei arătări care 
se îndreaptă, cocîrjată, spre noi, mă arunc pe burtă, ar- 
mîndu-mi cu un gest nervos pistolul-mitralieră. Arătarea 
înțapenește brusc şi vocea bolovănoasă a lui Ramuz se 
face auzită : 

— Ei! Potoliţi-vă! Ce, nu vă mai reeunoaşteţi 
prietenii ? 

Cobor arma, nu fără ruşine, și urmăresc cu privirea 
silueta sergentului care, înaintînd în patru labe de-a lun- 
gul zidului, ajunge, în cele din urmă, în mijlocul. gru- 
pului nostru. 

— Nu stăm prea grozav, zice el rezemîndu-se de- mal- 
dărul de cărămizi dizlocate. Tunelul nu-i departe de aici. 
Se deschide pe celălalt versant al muntelui. Dar, ca să 
ajungi, trebuie să te caţeri pînă în virf. De acolo de sus, se 
vede Langen, în mijlocul unei zone pline de torente, greu 
de trecut. ; 

— Păi, asta-i o joacă de copil pentru un gagiu născut 
la munte, cum ești matale, dom’ sergent, își dă cu păre- 
rea Costelano, cu un aer răutăcios. 

Ramuz se preface că nu observă obrăznicia Piratului. 
Continuă, în aparenţă netulburat : 

— Versantul ălălalt al muntelui nu'numai că-i bur- 
dușit de mine, da’ așa, una lîngă alta, da' mai e și apărat 
de două companii de Stosstruppen * ! 

— Ce companii ? ! se minunează Orsini, stupefiat. 

+- Asta vrea să zică niște tipi ca noi, explică Ramuz. 
ae de șoc special antrenate pentru luptele de munte 
şi care cooperează cu faimoşii „lupi“ ! 


+ Trupe de asalt (n. tr.). 


Îl privesc neîncrezător. l 

— Vreți să spuneți că puştiul pe care l-am luat pri- 
zonier € o mostră? Că el face parte din trupele astea 
de şoc ?_ - 

Ramuz dă din umeri. 

— Mda, recruți de cinșpe sau şaișpe ani, încadraţi în 
Stosstruppen, spune el. Scapă sau crapă ! Sînt vreo două 
sute din ăștia în sector, două sute de adolescenți care se 
joacă cu arme de foc, alături de veterani care halesc război 
pe pîine. 

— Toate astea ţi le-a depănat prizonierul ? .se inte- 
presează micuțul evreu din Marsilia. 

— Nu mie, ci comandantului și lui Herr Hohlen! 

— Āla-i tot aici ? bombăne, încruntat, Orsini. 

— Păi, după cît se pare, tipul ne escortează de la 
Feldkirch, mai spune Ramuz. Aproape. că uitasem de el, 
dar cînd Sultanul și-a dat seama că nu va scoate o vorbă 
ca lumea de la bietul băiat care tremura ca varga, a dat 
ordin să vină Herr Hohlen. Hohlen tocmai bibilea ceva, 
la un post de emisie-recepție, într-o stînă paradită. Si-a 
lăsat baltă treaba și s-a apucat să-] mitralieze pe puşti cu 
un milion de întrebări, puse în păsăreasca aia a lor. Îi 
zîmbea întruna, îl momea cu ciocolată, ce mai, un cire 
întreg. Sultanul s-a băgat și el în ciorbă și mi ți l-au jutat 
pe băiat cum au vrut ei. A spus mititelul și laptele pe care 
l-a supt de la mă-sa. Cred că s-a și incorporat în armata 
franceză de dragul ciocolatei americane ! 

Ramuz "își potrivește pistolul-mitralieră între ge- 
nunchi, apoi, cu un aer important, își încrucişează dege- 
tele pe garda trăgaciului. 

— Aşa că, știind toate astea, pot să vă declar, la rîn- 
dul meu, că nu prea stăm cine știe ce. Închipuiți-vă că, 
în afara chestiei cu minele și cu trupele camuflate risi- 


pite pe tot muntele, se mai află, dispuse în faţa intrării 
tunelului și jur împrejurul lui două baterii de 88 m/m, 
două companii de Sioss-nu-ştiu-mai-cum și cîteva tancuri 
de șaptezeci de tone care au fost aduse aici, la poalele 
muntelui, pe calea ferată, încă de la Sf. Anton! Sînt 
tancuri de tipul „Königstiger“, superioare, după cîte se 
zice, tancurilor Sherman cu care se fălesc yankeii! Cu 
alte cuvinte și avînd în vedere mijloacele de care dispu- 
nem, s-ar zice că poziția este de neluat, mai ales dacă ju- 
decăm după micuța demonstraţie pe care ne-au. oferit-o, 
cu multă măiestrie, elementele de avangardă ! 

Costelano fluieră a pagubă. 

— Por Dios *, o să fie nasulie ! 

Chipul Indianului a căpătat un aer neobișnuit de grav. 
Se tot joacă, distrat, cu patul armei sale, codindu-ce să-și 
golească sacul pînă la fund. În cele din urmă se hotărăşte 
să o facă, dar evită să ne privească în ochi : 

— Îngrozitor în toată povestea asta e că ora H a fost 
depășită cu patru minute, spune el cu o voce surdă, În 
clipa asta, băieţii s-au lansat, atacînd centralele electrice 
de la Braz și Wald, în timp ce se presupune că noi ani 
înconjurat tunelul, că ne-am înțepenit pe coasta munte- 
lui şi că dăm serios de furcă nemților care apără accesul 
la tunel. Dacă nu ne-ar fi țintuit pe loc afurisitele alea de 
Stoss-nu-știu-cum, acum am fi fost de mult acolo. Da’ așa... 
ne-au rămas ăștia cîțiva kilometri de făcut, plus rețeaua 
de mine, plus străpungereăliniilor de apărare și-n loc să 
ne mișcăm cît de cît, stăm aici și ne zbatem ca peștele pe 
uscat ! Ce putem face cu pușcoacele și cu pocnitorile astea, 
cum putem să ne luăm de ei, înarmaţi doar cu jucării ? 

Pleoștiţi, lăsăm privirile în jos, fără să știm ce să mai 
zicem în faţa acestui adevăr nemilos, limpede ca lumina 


* Pe Dumnezeul meu ! (în spaniolă, în text; n. tr), 


ochilor : Batalionul de șoc este pus cu botul pe labe. Pen- 
tru prima oară în istoria acestui război, batalionul nostru 
nu va putea înscrie, în cartea sa de aur, „misiunea a fosi 
îndeplinită“: 

— Şi... co... comandantul ce zice ? se interesează Franco 
privindu-și ţintă vîrful bocancilor. 

— A cerut ajutoare şi sprijinul aviaţiei, răspunde Ra- 
muz, nu fără o urmă de oboseală în glas. 

Ne agăţăm cu toţii de o biată undă de speranţă, pe care, 
însă, sergentul o împrăștie la iuțeală : 

— Ce mai calea-valea ! Nimeni nu poate face nimic 
pentru noi, “Unităţile de sprijin nu sînt eficace decît dacă 
se îndreaptă rapid înspre locurile cu pricina. Din păcate, 
buletinul meteo nu-i cine ştie ce, așa că şefimea nu numai 
că n-are de gînd să slăbească vreun sector, dar refuză să 
lanseze parașutiști, pe beznă asta ! Nici pe munte, nici în 
văgăuna asta, nenorocită ! În zori, s-ar putea, dar cu con-, 
diția să se raporteze la G.Q.G. * care stau cu ochii ţintă 
spre Berlin. Eh, ce mai tura-vura, orice s-ar face acum, 
la spartul tirgului, e prea tîrziu ! | 

— Prea tîrziu ? 

Cu patul armei, Ramuz desenează în pămîntul moale 
cerculeţe. Dă din cap şi trage aer în plămini. 

— Puştiul zice că un prim tren cu piese detașate ur- 
mează să părăsească uzina subterană în noaptea asta sau, 
ce] tîrziu noaptea viitoare. Tot ce se poate, cu atît mai mult, 
cu cît spusele puştiului se potrivesc de minune cu afirma- 
fiile lui Herr Hohlen ! 

— Afurisită meserie ! înjură Costelano, aruncînd cît 
colo un pietroi, care aterizează, butnind, într-un tufiș. Va 
să zică sîntem lăsaţi de izbelizte ! Asta era, deci ? Tipii 


* Prescurtare de la Grand Quartier Général, respectiv, Coman- 
dantul superior al operaţiunilor (n. tr.). 


au uitat, pur și simplu, ce ne datorează ! La prima lovitură 
serioasă ne lasă cu fundu-n baltă ! Şi-acum, ce-o să facem 
aici ? Cozenăcei de nisip ? 

— Ia mai tacă-ţi fleanca, Piratule ! se zborșeşte Ramuz. 
Sîntem destul de fierți şi-așa ! Nu ne mai amărî şi tu ! 

Costelano se tirăște în genunchi, pînă cînd aproape 

că-şi lipește obrazul de cel al lui Ramuz. Chipul sergen- 
tului încremenește, încărcat de ură. 

— Nimeni nu poate face nimic pentru noi, ha ? Parcă 
așa ai spus, dom’ sergent ? şuieră Costelano, printre dinţi. 
Oare asta nu-nseamnă să ne lăsăm păgubași ? Auzi colo : 
nimeni nu poate face nimic pentru noi ! Bravo ! Lăsaţi-o 
moale, băieţi, că tot dracu’ ăla e ! S-a zis cu noi ! Am îmbu- 
linat-o ! 

Orsini îl bate ușor pe umăr pe Costelano. 

— Nu el a zis asta, bătrîne. Ștabii au zis. El, săracu', 
nu face decît să repete ca papagalu' ce-a auzit de la ăi mari ! 

Numai că Piratul nu se lasă îmbunat cu una cu două. 
Nici nu ține să fie îmbunat, după cîte s-ar părea. 

— Și cam cezar trebui să facem noi, în situaţia asta, 
după părerea matale, dom'sergent ? continuă el, plin de 
arțag. În clipa“asta, cam la vreo trei sute de camarazi sînt 
făcuţi arşice în faţa centralelor electrice ; noroc că ei cred 
despre noi tot soiul de minunăţii, cum ar fi c-o să cucerim 
“tunelul pentru că ceea ce fac ei acum acolo, nouă ne e 
foarte folositor. Numâi că în centralele alea sînt şi nişte 
afurisite de telefoane, așa că garizii din uzină au şi aflat 
că şedem în rahat pînă în gît. Îmi închipui-ce garagaţă fac, 
cum își mai rîd de francezi, la gîndul că blestematul ăla 
de tren va porni acuş-acuș, cu chiu cu vai, da’ va porni, 
pentru că noi nu sîntem în stare să neutralizăm centralele 
și nici să ne infiltrăm în împuţitul ăla de tunel. 


Costelano îl măsoară pe Ramuz cu un fel de greață. 

— Cam asta ar fi situaţia, așa-i ? Și doar nu-l crezi pe 
comandant mai chior ca noi ?-n-o fi el ăl mai fraier! Cu 
toţii simţim — chiar şi Ramuz — că Piratul îi caută nod 
în papură. Mai bine zis umblă cu luminarea după un ins 
pe care să-și verse focul. Vai de capul ăluia pe care vă 
cădea măgăreaţa, 

— Nici prin gînd nu mi-au trecut toate S spuse 
Ramuz, încercind să-și păstreze calmul. ` 

— Fireşte, ne-ai împuiat capul cu fel de fel de goange... 
Că nu stăm cine știe ce... că așa, că pe dincolo... că nimeni 
nu poate face nimica pentru noi, etîcî, etîcî, continuă Pi- 
ratul tot mai întărîtat. Eşti prea proaspăt în Batalionul de 
şoc, dom'le sergent ! Prea nou venit ca să fi aflat că Batá- 
şocul n-a avut niciodată nevoie de nimeni ! De nici un fe! 
de ajutor ! Dimpotrivă ! În Corsica, în Insula Elba, în 
Provence, la Belfort, pretutindeni, regimentele au fost 
acelea care au avut nevoie de ajutorul lui. Şi nu invers ! 
Fir-ar să fie ! Mă şi mir de Sultan. Zău așa ! El știe foarte 
bine ce ne poate pielea. Şi va trebui să afli și matale câte 
parale facem, că altminteri se cheamă că ești un c... pictat ! 

Proiectat cu o forță și cu o iuțeală năucitoare, pumnul 
lui Ramuz zdrobește faţa lui Costelano, care, luat. pe ne- 
așteptate, cade pe spate. Într-o clipită, sergentul se năpus- 
tește asupra lui, stilcindu-i obrajii cu pumnii lui uriași de 
țăran născut la munte. Orsini face un gest, ca și cum ar 
dori să sară să-i despartă, dar îl rețin. 

— Lasă-i ! Lasă-i să se descurce! Prea au lungit-o 
mult ! Ştii bine de cînd se urăsc ! 

— Nu pat îngădui aşa ceva ! ţipă Orsini. În calitatea 
mea de caporal, trebuie să intervin ! 

Se năpustește asupra celor doi adversari, masiv, pu- 
ternic, mînat de o aprigă și sfîntă mînie. Vrimd-nevrind, 


trebuie să acţionăm și noi. Ne alăturăm lui Orsini și izbu- 
tim să despăitim cei doi dulăi întărîtaţi care, gifiind ṣi cu 
chipul tumefiat, schimbă priviri ucigașe, zbătîndu-se să 
scape din strinsoarea noastră. 

— Nu vă e rușine ? tună Orsini. Nu mai puteţi răbda 
pînă vă demobilizează ? 

Încăierarea s-a terminat cît ai zice peşte, și totuşi n-a 
rămas neobservată. Cîţiva soldaţi se apropie, formînd un 
cerc de gură-cască. Numai că adjutantul șef, Marcelles, de 
la a 4-a, îi împrăștie cu gesturi energice. 

— Hei ! Ce se petrece aici ? Ce vrea să însemne asta ? 
strigă el, în timp ce privirea îi rătăcește, bănuitoare, de 
la un bătăuș la celălalt. Adversarii nu s-au domolit, dar tac 
chitic. 

— Am să vă explic, don” şef, încearcă Orsini, 

— N-ai ce să-mi explici, tună Marcelles. Totul e cît 
se poate de limpede. O să-mi raportați voi doi, cu lux de 
amănunte, cînd va fi cazul să lămurim problema. Oricum, 
afacerea asta o să te coste nițică puşcărie, precizează el 
privindu-l ţintă pe Costelano, care tocmai își şterge cu do- 
sul mînecii sîngele ce-i şiroiește din nas. 

Apoi, măsurîndu-l pe Ramuz din cap pînă în picioare, 
adaugă, pe un ton plin de reproș: 

— lar pe dumneata, sergent, o să te coste galoanele ! 
Pînă una, alia să-mi faceţi plăcerea să vă aranjaţi un pic 
ținuta și mutrele. Şi după aia vă duceţi să vă înfăţișați 
Ja domnul maior. 

Ne cercetează pe toţi, cu un fel de bucurie răutăcioasă. 

— Franco ! Costelano ! Orsini ! Coterot ! Toţi prezenţi ! 
Crema batalionului ! Faimoasa echipă de duri! Durii lu’ 
pește, cum zice careva. Regret enorm că v-am întrerupt 
recreaţia, dar comandantul vă cheamă la P.C. S-ar părea 
că sînteţi favoriţii lui, așa-i ? -> 


Tonul s-a înăspr it bruse. Se stropșeşie la noi: 

— Galop, fir-ar să fie ! 

Ne dă tîrcoale, agitat, îmbrîncirdu-ne fără prea multe 
menajanente. Apoi se îrdepăriează, cu pași uriași, tunînd 
și iulgerînd în continuare. 

— Încă unul care ne vrea numai binele, remarcă 
Franco, filozofic. i 

— Eu unul mă întreb ce-o fi vrînd Sultanul de la noi, 
murmură Orsini, scobindu-se în nas. 

— O să aflăm peste cinci minute. Accelerați, băieți, îi 
îndemn eu. 

Acum s-a făcut noapte de-a binelea. 'Grea, compactă, 
lipită de coasta muntelui ca o carapace uniformă, bezna 
ne înfăşoară ca un giulgiu înghețat. Pe cer, fișii de ngri în- 
tunecați se lăbărțează, se îniind, minate de vintul care 
biciuieşte piscurile. Oamenii celor două companii nu s-au 
mișcat, practic, de la sfîrşitul atacului. Tupilați pe margi- 
nea drumului, în spatele taluzului sau după tutișurile pră- 
pădite, răspîndiţi pe platoul năpădit de pietroaie, ascunși 
în spatele zidului crăpat, cu cărămizile gata oricînd să cadă, 
sau printre ruinele cătunului distrus, cu gîndul aiurea, ei 
şi-au ronţăit biscuiţii cu ochii pisonipi în beznă, Omega 
de liniște. 

Nici un sunet nu mai răzbate dinspre stîncile care se 
înalţă în faţa noastră, de partea cealaltă a drumului. Nici 
vaierele și tinguirile răniților noştri nu se mai aud și nici. 
acele şopocăieli care trădează, îndeobște, o prezenţă vie. 
Așteptarea asta, prelungită, are ceva neomenesc, 

— Gata, băieţi ? 

Tresar la auzul vocii — culmea ! atît de familiare — a 
lui Orsini, - 


O luăm la vale, înaintînd pe vine, prin șanțul drumului, 
călcînd, fără rușine, în picioare, trupurile celor care zac 
pe. burtă, lipiţi de pămîntul înghețat. Tipii protestează, 
bombănind în şoaptă. Unii din ei se dau la o parte, să ne 
lase să trecem Ne lovim de cîteva pistoale-raitralieră așe- 
zate în piramidă. Se prăbușesc c-un zgomot ce ne pare in- 
fernal şi al cărui ecou ne lasă multă vreme cu răsuflarea 
tăiată. Numai că nimic nu mişcă în faţa noastră. Liniștiţi, 
o luăm iarăşi din loc, ca să ajungem, în cele din urmă, în 
faţa colinei năpădite de bălării, la picioarele căreia, coman- 
dantul batalionului ne aşteaptă în compania a trei ofiţeri 
și a inevitabilului Herr Hohlen. Stau cu toţii așezați pe 
pământ în jurul transmisionistului, care-și supraveghează 
zelos apartele. 

— A! lată-vă, în sfîrșit ! La drept vorbind, nu era ca- 
zul să vă grăbiţi ! 

Nu cred că adjutantul-şef Marcelles să A suflat vreo 
vorbuliţă despre cafteala de adineauri, dar privirea Sul- 
tanului, fixată cu încăpăţinare asupra lui Ramuz și a lui 
Costelano, este încărcată de nemulțumire. Nimic nu-i scapă 
lui Carnet. El simte, sau ghicește după pleopele umflate, 
după buzele sîngerînide şi mai ales după atitudinea contra- 
tăcută a celor doi combatanți, că rănile nu pot fi puse pe 
socoteala nemților, numai că, pentru moment, nu vrea să 
știe nimic despre asta. Tipul are acum cu totul altceva în 
cap. Sa 
— Bine, zice èl într-un tîrziu, mortolind o ţigară ne- 
aprinsă. Bine ! De vreme ce vă dați în vînt după încăie- 
rări, ei bine, vă ofer eu un prilej de încăierare pe săturate ! 

Ramuz se face roşu ca racul și înțepenește în poziție 
de drepți : 

— Domnule maior... 


— Eu unul nu v-am pretins nimic, sergent, dar văd 
că eşti mort după mardeală — cel puţin aşa presupun, 
de vreme ce ai venit la Batalionul de șoc. În plus, ai în 
grupă patru îngerași, de un gabarit neobișnuit pe care Îi 
cunosc, dealtfel, destul de bine. Ştiu ce le poate pielea. 
Află, sergent, că ai noroc ! Ai noroc cu carul ! Nădăjduiesc 
să ai și.în continuare, pe toată durata misiunii pe care am 
de gînd să v-o încredințez. 

Ramuz se îmbăţoșează și mai tare, E clar-că presimte 
apariţia celui de al treilea galon. Dar presupun că, în acelaşi 
timp Franco, Costelano și Orsini gîndesc aidoma cu mine. 

„Sîntem iarăşi în găleată, cu peste două sute de friți 
primprejur. La.ce să mai caute şefu’ alți caftitori cînd ne 
are pe noi la îndemînă. A devenit un fel de- obicei. Cum se 
lasă pe undeva cu mardeală cum sînt chemaţi la apel me- 
reu aceiaşi. Dacă o ținem tot așa, bătrînii noştri o să ne 
agațe, poate, o decorație de rama pozei. Nu ştiu, zău, dacă 
vom mai apuca frumoasa zi a eliberării din armată !“ 

— N-am să umblu cu voi pe ocolite, continuă Carnet. 
Sîntem într-o situaţie din care nimeni pe-lumea asta nu 
ne poate ajuta să ieşim. Efectivele inamice sînt mult mai 
mari decît scontam. Bine înarmați, bine organizați, nemţii 
vor lupta pînă la ultimul să ne împiedice să ajungem la 
blestematul ăla de tunel. Pînă una, alta, ne ţin în loc şi ne 
studiază fiecare mișcare ; la fel procedează și cu com- 
paniile Batalionului nostru de șoc: care. operează la 
Braz și la Wald — cel puţin aşa am fost informaţi în ulti- 
mul mesaj pe care l-am recepționat. Au dat și ele peste. 
bucluc ! Halal ! Centralele sînt apărate de „lupi“ — unși 
cu toate alifiile, înrăiţi prin tot soiul de hăituieli ! Oame- 
nii noștri bat pasul pe loc, așa că nu stăm pe roze, băieţi, 
ba aș zice că stăm atît de prost încît dacă n-am fi intrat în 
povestea asta pînă în gît, aș ordona chiar acum retragerea 


generală ! Numai că, devreme ce în trei ani de zile Bata- 
lionul 1 de șoc n-a tăcut niciodată cale-ntoarsă, n-o să se 
apuce să inaugureze metoda astă tocmai acum. 

Îndreptînd asupra noastră lumina vagă a lanternei de 
camuflaj, Sultanul ne examinează aproape agresiv, de parcă 
s-ar fi aşteptat la o aprobare entuziastă și unanimă şi cînd 
colo noi tăcem chitic, Pur și simplu sîntem resemnaţi, abru- 
tizaţi, pasivi. Ştie el bine, afurisitul, că'mu putem. accepta 
liniștiți o eventuală înfrîngere suferită de Batalionul de şoc, 
cu atît mai mult cu cît se pare că trăim ultimele ceasuri ale 
încleştării. Dar, orişicît, e normal oare să admitem ideea 
că Sultanul mizează pe patru sau cinci inși din batalionul 
-său ca să încheie şăzboiul ăsta într-un mod glorios ? 

— Deviza noastră este „Mereu în frunte“. Este, deci, 
de datoria Batalionului de șoc să continue lupta aşa cura a 
început-o. Mă bate gîndul, băieţi, că în seara aceasta voi fi 
în situația de a vă da ultimul ordin. Acum nu mai putem 
conta decit pe noi înșine ! Cu alte cuvinte, sfîrșitul victorios 
al acestei bătălii depinde de noi, un sfîrşit pe care, dealt- 
fel, îl văd foarte aproape. Iată de ce cred că acolo unde 
nu pot trece trei sute de oameni, șase vor reuși s-o facă de 
minune i 

Mina lui' se așază pe umărul lui Herr Hohlen. Austria- 
cul se îndreaptă de mijloc, nu fără mîndrie și ne ţintește cu 
o privire strălucitoare, în timp ce Carnet, cercetîndu-ne 
pe rînd, cu acel surîs părintesc care ne-ar face să pornim 
şi în iad, adaugă cu glasul foarte scăzut : 

— Voi veţi îi acei șase... 


` 


CAPITOLUL V 


Orele douăzeci şi două. 

Au trecut mai bine de treizeci de minute de cînd am pără- 
it adunătura de ruine care a fost cîndva un cătun, de chd, 
pășind pe urmele lui Herr Hohlen, străbatem muntele. 
Prima impresie — și nu mă înșel — este că facem cale-n- 
toarsă, ca şi cînd ghidul nostru ar avea intenţia să ne con- 
ducă înapoi la Bludenz, deși itinerarul pe care-l avem de` 
parcurs presupune. escaladarea muntelui, * în sens opus, 
avînd ca ţintă oraşul Sf. Anton, adică locul de unde începe 
tunelul. Dar Herr Hohlen ştie el ce ştie. Cunoaşte regiu- 
nea mult mai bine ca noi, așa că putem avea totală încre- 

dere în el. . 

După ce facem un mare ocol, mergînd îndărăt, ne tre- 
zim în fața unei cărări înguste, săpate între stînci, ce se ca- 
ţără, pieptișă și bolovănoasă, spre piscul muntelui. 

Din cînd în cînd, luna se arată, printre nori. Ori de 
cîte ori lucirea ei palidă cuprinde crestele muntelui, ne 
aruncăm la pămînt și rămînem smirnă, pînă cînd bezna 
proteguitoare se abate din nou asupra noastră. 

Atunci marșul în necunoscut reîncepe. Bocancii noştri 
de comando, cu talpă de crep, ne ajută să înaintăm în linişte 
deplină. De multă vreme nu i-am mai încălţat, aşa că, în 
clipa în care i-a scos din sac, Costelano i-a mîngîiat cu drag. 

— Chiar mă întrebam dacă o să-i mai încălțăm vre- 
odată, Tropoţeii ăștia mi-amintesc de vremurile bune cînd. 


Bataşocul nu făcea decît treburi de Bataşoc, daca 
geţi ce vreau să zic ! 

Da, Piratule, pricepem foarte bine. şi sîntem la fel de 
fericiţi ca tine, văzînd că batalionul nostru — vrînd ne- 
vrind — reînnoadă o tradiţie care îi este proprie. 

Urcușul, plin de preeauţii, continuă în noaptea cea mai 
neagră. Poteca se însihuează între două-ziduri de stincă 
impunătoare ca niște menhiri. Stîncile se înșiruie, vechi de 
mii și mii de ani, poate chiar datînd încă de la începutul 
începutului. Prin intervalele care le separă nu putem zări 
nimic în afara fundalului întunecat al nopţii pe care se 
desenează contururile ciudate ale copacilor şi ale tutişu- 
rilor mai înăltuţe, încovoiate de vîntul tăios al înălțimilor. 

Ajungem, în sfîrșit, pe un fe] de gheb golaș, o vastă 
plaitormă a cărei extremitate în pantă dulce atinge vîrful 
muntelui, 

Herr Hohlen se lasă moale pe pămînt, suflînd ca un 
astmatic. 

— inci minute pauză, domnilor, articulează el între 
două respiraţii, desfăcînd: cureaua aparatului de emisie-re- 
cepție, pe care a ținut morțiș să-l care el. Aici nu riscăm 
nimic. 

— Unde ne aflăm acum, exact ? se isaac Ramuz. 

— Exact ? e 

-Herr Hohlen schițează o strîmbătură care se vrea un 
zîmbet. Acest bărbat de cincizeci de ani a pierdut obișnu- 
inţa efortului fizic de orice fel, dacă a avut-o vreodată, 
Oricum, sînt de părere că ar trebui să-i recunoaștem un 
anume curaj, de vreme ce se lansează, în mod voluntar, 
într-o aventură care ar pune pe gînduri tipii de virsta lui. 

— Bi bine, aflaţi că sîntem exact deasupra tunelului, 
reia el, ștergîndu-și sudoarea, care i se prelinge de pe 
-obrajii în flăcări. Ne aflăm deasupra oraşului Langen, la 


peste o mie de metri altitudine. După acest pisc urmează 
coborîrea spre Sf. Cristoph și Sf. Anton, numai că... 

Se întrerupe ca să răsufle puţin. 

— Numai că mai avem ceva pînă acolo. 

— Poate că n-ar îi rău să ne grăbim, sugerează Coste- 
lano pe care frigul şi nemişcarea îl înţepenesc vizibil. 

— Bineînţeles ! Plecăm de îndată. Știţi, desigur, că, 
înainte de a cobori de pe munte, avem o vizită importantă 
de făcut ? 

— Atunci, la drum ! hotărăște Ramuz. Eu zic să nu 
mai pierdem timpul. Cam cît mai avem pînă la cariera 
aia? «e 

— Cam zece minute, răspunde Herr Hohlen, ridicîn- 
du-se. Și-acum, nimeni nu mai suflă o vorbă. Vă sfătu- 
iesc ca, dacă va fi necesar, să vă folosiţi de cuțite. În nici 
un caz să nu trageţi. | 

Asta o ştim şi noi. Un mic consiliu de război, care ne-a 
precedat plecarea, a fost de ajuns pentru instruirea noastră. 
O luăm iar din loc, în șir indian de data asta, Austriacul 
e în frunte, urmat de Ramuz. Orsini încheie rîndul. Con- 
tinuăm să facem cale-ntoarsă,  îndepărtîndu-ne tot mai 
mult de piscurile biciuite de vînt. 

Încetul cu încetul, poteca-a dispărut ; acum coborîm 
de-a lungul unei pante destul de abrupte, păstrîndu-ne cu 
greu echilibrul. Ajungem, în cele din urmă, pe fundul unei 
văi ; peretele stîncos din” faţa noastră e parcă străpuns, 
din loc în loc, de țancuri pe care și o capră neagră ar şovăi 
să se cațere. Mergem de-a lungul acestui perete, urmînd 
ritmul lent și prudent impus de Herr Hohlen. Deodată, 
Herr Hohlen încremenește locului. Se întoarce spre Ramuz 
care ridică mîna. Rămînem cu toţii stană de piatră. Astfel 
trece un minut şi simt cum neliniștea se strecoară în mine. 


Ce se peirece oare la capătul. acestei văi înecate în întu- 
neric ? 

Ce se întîmplă, oare, dincolo de acești brazi izolaţi, ale 
căror trunchiuri robuste, împodobite cu crengi rămuroase, 
grele, par să ne interzică trecerea ? 

Cocâîrjat, Herr Hohlen pornește din nou. Facem ca el, 
urmîndu-l pas cu pas, pînă lîngă păduricea unde hotărîm 
o nouă haltă. 

_— Aici este, șopteşte Herr Hohlen, cu glasul atât de 
scăzut că abia izbutesc să-l aud, 

Ascunși la umbra copacilor, aruncăm o privire pătrun- 
zătoare şi lacomă în faţa noastră. Blocuri de stînci de toate 
mărimile alcătuiesc un sol zbuciumat, ciuruit de uriaşe 
cratere, care-i conferă un aspect lunar. Ici şi colo, mon- 
struoşi giganţi de oţel își iţesc colții și cleștii năclăiţi de 
noroi deasupra şinelor pe care șiruri de vagonete nemiş- 
cate se aliniază pînă la picioarele unei faleze înalte cu 
flancurile smulse. 

— Cariera, murmură Herr Hohlen. Barăcile sînt acolo, 
jos, la stînga. 

Desluşim, cu greutate, două sau trei barăci de lemn, 
sirins lipite una de alfa, Tropa în fundul platoului. 

— Santinelele ? 

Herr Hohlen își aşază un deget pe buze. Cu trăsăturile 
încondate, cercetează bezna îndelung și cu mare băgare 
de seamă. Tăcerea profundă care domneşte peste șantier 
pare să-l liniștească. 

— Dorm, cu siguranţă: că dorm, spune el. Oricum, să 
nu-i lichidaţi decit dacă nu se poate altfel. 

— Ştiu, 

Ramuz îşi stăpîneşte cu greu nerăbdarea, 

— Mergem ? 


— Mergem ! 

Dosfăseaţi în lanț de trăgători, cu pumnalele în miini, 
atenţi la terenul pe care pășim, traversăm cu încetul ca- 
riera, cu precauţia cu care am trece peste um cîmp minat. 
Ajungem, astfel, în apropierea unei căsuțe de cărămidă, 
din care se ridică un horn acoperit, de o ciupercuţă de ta- 
blă. Aici stau santinelele, trei localnici care, după părerea 
lui Herr Hohlen, nu-și iau deloc rolul în serios, dar pre- 
feră, oricum, să fie dați la paza unui şantier populat de 
muncitori sträini deportați, decît să asigure securitatea 
unui adăpost antiaerian, dintr-un mare oraș. 

Ramuz îi alege, arătîndu-i cu degetul, pe Franco şi pe 
aie care, fără să sccată o vorbă, se despart de grup 

se duc să se posteze, pe burtă, la cîţiva metri de clădire, 
inghitit de întuneric. 

. Conduşi tot de Herr Hohlen, care se dovedește a fi în 
continuare un prețios ajutor, mergem acum de-a lungul 
unci şine ferate plină cu vágonetele încărcate ochi cu bolo- 
vani uriași, 

O luărn apoi spre stînga, părăsind, nu fără regret, zidul 
protector alcătuit de vagonete, ca să ne angajăm într-un 
spaţiu larg, descoperit, la capătul căruia dăm peste umbra 
protecteare a unor eșafodaje și pasarele aflate în faţa unui 
uriaș hangar. 

Ca şi cum ar fi la el acasă, Herr Hohlen se strecoară 
calm printre voluminoasele aparate adunate în hangar. 
Observ vreo zece chesoane şi buldozere — aducînd a 
tancuri sau alte maşini infernale — cu maxilare uriașe, 
gata să ne hăpăie cînd trecem pe lîngă ele; Ajungem, în 
cele din urmă, în extremitatea hangarului, unde se află un 
zid din dale de piatră, străpuns de o fereastră cu voleuțile 
închise și o uşiță. 


— „Şi-acum, lăsaţi-mă pe mine, spune Herr Hohlen în 
șoaptă. Insul care doarme dincolo de uşa asta e un amic 
de-al meu. N-aș vrea să-l speriem de pomană. 

Ramuz încuviințează cu un aer îngrijorat, adresîndu-ne 
o privire plină de înțeles. Pe dată, Orsini și cu mine ne 
aruncăm la picioarele zidului, de o parte și de alta a ușii, 
în timp ce Indianul se strecoară în urma austriacului. 

— Poftim, duceţi-vă ! 

Mîna lui mîngiie mînerul pumnalului, vîrit, fără teacă, 
în cureluşa care-i încinge coapsa. E clar că Ramuz nu are 
prea mare încredere în Herr Hohlen. Şi, în definitiv, cine 
i-ar putea reproşa asta? Chiar dacă austriacul joacă 
pe două fronturi, sîntem prea avîntați în acțiunea aceasta, 
ca să mai putem da înapoi. Așa că e mai bine să căscăm 
ochii şi să ne destupăm urechile, să fim circumspecti, deşi, 
la drept vorbind, eu nu m-am îndoit. nici o clipă de de- 
săvîrşita lealitate a ghidului nostru. Austriacul ar fi pu- 
tut — la nevoie — să joace pe degete un șir întreg de 
inşi — și a şi făcut-o — dar n-ar [i izbutit niciodată să 
trombonească o vulpe bătrînă, versată, cum e maiorul 
Carnet. 

— Wer ist da ?* i 

Vocea aceea surdă, neîncrezătoare, venind de dincolo 
de ușă, mă face să tresar. Eram atît de cufundat în pro- 
priile mele gînduri, încît nu l-am auzit pe austriac zgiri- 
ind la ușă, discret, ce-i drept, dar cu insistență.. Acum, 
iată-mă trezit la realitatea neliniștitoare a momentului. 

Herr Hohlen se apleacă spre închizătoarea ușii și în- 
cepe o conversaţie cu interlocutorul său, nevăzut. Vor- 
beşte cu. gravitate şi chiar dacă acest dialog insolit 
„este, pentru noi, de neînțeles, pot, oricum, să identific anu- 


ij x Cine-i acolo ? (în germană în text ; n. tr.). 


mite cuvinte care revin frecvent în gura austriacului i 
Emil... Hohlen... die Wölfe... 

În cele din urmă, ușa e întredeschisă cu mari precau- 
ţii. Fără să aștepte vreo invitaţie, Herr Hohlen trece pra- 
gul cu îndrăzneală, 

—: Iute, iute, zice el. Să intre toată lumea. Nu rămîne 
nimeni afară. 

Uşa se închide la loc, ușurel. Nemișcaţi, auzim un fel 
de hârștit pe dușumea, apoi, brusc, lumina ţișnește palidă 
şi tristă dintr-un bec înfipt în perete, deasupra unui pat 
desfăcut. 

În fața patului, un omuleț slăbuţ, cu părul vilvoi, ne 
privește clipind des. E îmbrăcat într-o pijama din bum- 
bac ; poartă, în picioarele fără ciorapi, papuci vechi, pt- 
ticiți. 

e El e Emil, prietenul meu, spune afectuos Herr Hoh- 
len, strîngînd braţul subțirel al omulețului. Emil e con- 
‘tramaistrul șantierului ăsta. Ce naiba faceţi aici, la drept 
vorbind ? Email, te rog frumos, explică-le prietenilor noş- 
tri, francezi ! 

Emil ne cercetează, pe rînd, cu o curiozitate nu lipsită 
de maliţie. 

— Pentru asta aţi venit aici, în delegaţie, să mă treziţi 
în toiul nopţii ? Ce să vă explic eu, ce și cum ?- 

+ Franceza lui, -dintre cele mai corecte, este încărcată cu 
un teribil accent. Sa 

— Şi, mă rog, la ce le-ar servi să afle că străpungera 
un drum în inima muntelui ? reia Emil. Un drum care 
urmează să se caţere tocmai sus, la Flexenpass ! Iată, am 
spus ce âveam de spus ! Şi mii de scuze, dar n-am nici 
măcar o cană cu apă caldă și nişte orz prăjit să vă ofer 
ceva în chip de cafea! 


___ Se reaşază pe pat şi-şi contemplă, cu un aer visător, pa- 
pucii, ; 

— Am fost, pînă acum, de două ori bombardați de 
americani, continuă el. Cred că oamenii nu mai pot fi ți- 
nuţi aici! Avem și polonezi, şi cehi, şi iugoslavi. Ei știu 
prea bine că sfîrşitul se apropie, așa că lucrează cu înce- 
tinitorul. În schimb au renunţat să mai evadeze. Preferă 
să-i aştepte pe aliaţi ! 

Herr Hohlen îi surîde, ii ii ușurel cu de- 
getul : 

— Emil, nói nu prea avem timp să aşte eptăm „Pînă în 
zori tre buie să fim peste munte. Asta, ca să intercep tăm 
trenul cu avioane care pleacă în direc {ia Innsbruck. Dacă 
izbutiin, ocnașii voştri îi vor vedea foarte curînd pe aliaţi! 

— Eşti sigur că e vorba de noaptea asta, Albert ? în- 
treabă contramaistrul cu glasul spart. . 

— Nimic nu e sigur în lumea asta, Emil! Dar noi 
trebuie să le-o luăm înainte. Dacă nu izbutim în noaptea 
asta, atunci trebuie să izbutim noaptea viitoare. 

Éti se scarpină în creștet, apoi îşi cercetează, cu mare 
băgare de seamă, o unghie înnegrită, mărginită cu un fel 
de acajă sîngerîndă. 

m Mătreaţa asta afurisită, murmură el. Ascultă, Al- 
bert, cum de-aţi reușit să ajungeţi pînă aici, fără să daţi 
peste tipii din Stosstruppen sau peste blestemaţii ăia de 
„lupi 

Ramuz simte că e de datoria lui să intervină : 

m Ei, n-a mers chiar aşa ca pe roate, cum pare, spune 
el. Batalionul a fost binișor zgilțiit, la Braz, la Wald şi 
încăț undeva, în creierul munţilor. Două companii au ră- 
masti acoperire. Ele vor ataca, probabil, gura tunelului 
la Eangen. Asta va da de furcă, desigur, celebrelor Stoss- 
truppen, în timp ce noi vom cobori în direcția oraşului 


Sf. Anton, ca să oprim trenul chiar la ieșirea din tunel 
Cred că e destul de limpede, aşa-i ? Și-acum, fiți amabil, 
Herr Hohlen, și explicaţi-i dînsului ce anume poate face 
pentru noi ! 

— Cu plăcere ! 

Austriacul îl apucă de braţ pe prietenul său.și îl si- 
leşte -— cu gingășie — să se scoale din pat. 

— Emil, avem nevoie de dinaniită ta. 

Emil tresare şi-l privește cu spaimă pe Herr Hohlen. 

— Dinamita mea ? 

— Ne trebuie exact atita cît să sară în aer calea fe- 
rată, precizează Herr Hohlen. Cam două duzini de calu- 
puri şi cîţiva metri de fitil ar ajunge pentru toată aface- 
rea, Noi dăm chibriturile, asta se-nţelege de la sine ! 

— Dinamita mea, repetă, gînditor, Emil. Ţi-aș face cu 
mare plăcere serviciul ăsta, Albert dragă, numai că sto- 
cul de explozibil este inventariat zilnic. Miine, tehnici- 
enii de la organizare o să se-nființeze aci să-mi verifice 
registrul de ieşiri. Stau la Rauz și vin la carieră în fie- 
care dimineaţă, în jurul orei șapte. E cam devreme, așa-i ? 

— Două duzini de calupuri, Emil | í Egal o cale ferată 
scoasă din circulație pentru multă vreme ! Un tunel sur- 
pat la ieșirea din orașul Sf. Anton, împresurat de fran- 
cezi la intrarea în Langen ! Nici dacă ar apela la iarba 
fiarelor nu ar putea părăsi uzina ! Şi, în două zile, alia- 
ţii sînt aici ca să ocupe cariera. Şi o să te trateze cu cio- 
colată și ţigări. Toate astea pentru douăzeci și patru de 
calupuri de dinamită. Va trebui să rezişti două zile ! 

— Va trebui să rezist două zile ! 

Emil dă din cap, neconvins. 


— Două zile! lar eu pot să fiu Da a în mai pu- 
tin de un minut ! 


— Eu zic să ne dea dinamita aia, dacă nu vrea să i-o 
luăm cu forţa ! mîrfie, deodată, Orsini, făcînd un pas spre 
omuleţul slăbănog. 

— Cu forța ? Păi chiar asta trebuie să faceţi! yăs- 
punde Emil, cu un surîs care-i luminează obrazul tăbăcit, 
Numai că nu îndrăzneam să v-o cer ! 

Tîrșîindu-şi papucii prăpădiţi, se duce să caute o cheie, 
undeva în fundul noptierei, âpoi se îndreaptă spre ușă, 


bodogănind fără încetare — numai că în nemțeşte de 
data asta — ceea ce-l neliniștește brusc pe bănuitorul 
Ramuz. 


— Ce tot bombăne acolo ? se interesează el, așezîhd o 
mînă grea pe uşa întredeschisă de Emil. 

— Lasă-l în voia lui, domnule sergent, zice Ha 
Hohlen, bibilind la antena aparatului de emisie-recepție. 
În cinci minute va fi înapoi cu ceea ce i-am cerut ! 

Numai că Indianul nu se- dă bătut cu una, cu două, 

— Orsini, însoțeşte-l, ordonă el. Şi la prima mişcare 
greşită... . 
Orsini a priceput. Deschide larg ușa, lăsîndu-l pe Emil 
să treacă, apoi o ia în urma lui. 

— Îl cunoaşteţi bine pe tipul ăsta ? întreabă Ramuz. 

Herr Hohlen schiţează un mic surîs melancolic 

— Mai bine ca pe mine însumi! Omuleţul ăsta, care 
înoată în pijamaua lui de bumbac, a fost condamnat la 
douăzeci de ani de temniţă pentru că a condus o rețea 
anti-nazistă în 1938, în momentul Anschlussului. Evadat 
de două ori, prins de două ori şi condamnat la moarte. 
Evadat în ajunul execuţiei lui și găsit „înecat“ în Dunăre, 
lingă Linz. Reînviat în 1940, sub numele de Emil Cussek, 
în calitate de înflăcărat hitlerist, născut chiar la Linz, fără 
familie, expulzat din Belgia — unde rezida — sub acu- 
zaţia de pfopagadă pro-nazistă... Destul ca să-i fie des- 


chise toate uşile. Emil e prietenul meu de mai bine de trei- 
zeci de ani! Viaţa lui e un roman pe care l-am scris de 
fapt împreună şi pe care, „poate, o să vi-l povestesc odată 
și odată... Cînd vom avea răgaz pentru așa ceva, 

În tot acest răstimp, Herr Hohlen nu a încetat să moş- 
mondească la butoanele și la manetele aparatului său 
de radio. În cele din urmă se aude un fel de pâcâit pre- 
lung. Herr Hohlen scurtează antena, mai învîrte de un 
buton, își potrivește casca de ascultare, apoi își lipește 
puzele de microfon. 

— Jeannot către Poirot ! Jeannot către Poirot ! Jeannot 
cere legătura... Recepție... 

. Ne aplecăm, uşor emoţionaţi şi, totuși, sceptici. Aparatul 
ăsta mizerabil, pe care-l cîrpăcea Herr Hohlen acum cîteva 
ore, într-o stînă de munte, bătută de vînt, va îi el în stare 
să răspundă pretențiilor noastre ? S-ar părea că da, de 
vreme ce, după cîteva secunde numai, austriacul spune : 

— Exact la punctul prevăzut AKZ... Sintem gata să 
ne continuăm drumul cu marfa... Da, da... totul a mers 
bine pînă în prezent. Așa cum am convenit, vom emite 
un nou mesaj peste aproximativ două ore... Recepție ! 

Din nou liniște. Herr- Hohlen suride. Ceea ce aude de la 
Carnet pare să-l bine dispună. 

— Absolut de acord cu dumneavoastră, domnule maior! 
Da... Am să fac comisionul... Terminat ! 

Îşi scoate cască și se uită, pe rînd, la noi, cu veselie 

— Comandantul dumneavoastră vă salută şi vă spun; 
„merde !*. * Bănuiesc că urcarea asta e foarte important. 
la francezi ! 

Herr Hohlen strînge antena sub privirea mînioasă a lu: 
Ramuz care e de părere — probabil — că austriacul își 


* „Rahat“ (La francezi, urare „neacademică“ de noroe g n. tr). 


cam depăşeşte atribuţile de ghid. De fapt, Indianul e gelos 
pe preregativele ausiriacului şi nu prea e de acord ca un 
civil, fie el şi un ageni al serviciului de informaţii, fie el 
şi prieten, să se comporte de parcă ar fi fost şeful coman- 
doului. Așa cum îl știu eu pe savoyard obtuz și deloc ma- 
leabil, furtuna e pe cale să izbucnească. Din fericire, în- 
toarcerea lui Emil, flancat de Orsini, împiedică declanşa- 
reà exploziei. Înecatul din Dunăre poartă un uriaş colier, 
alcătuit din deuă ranițe. burdușite, iar capi carul nostru 

cară, înfășurat în jurul brațului, un „scul“ de fitil cu ardere 
lentă, x 

— Cred că o să meargă, spune Emil, depozitîndu-și in- 
cărcătura enormă pe pat. Douăzeci şi patru de calupuri și 
douăzeci de metri de fitil pe care n-aveţi decît să-l tăiați 
la dimensiunile care vă convi. E.aici material destul 
să aruncați în aer tot ce poftiţi de la Sf. Anton la Landeck ! 

Emil se lasă să cadă pe pat, cu un geamăt de suferință 
Resemnarea se aşterne încet pe chipul lui brăzdat de mii 
de riduri. | | 

— Am șaizeci şi trei de ani şi niciodată n-am regretat 
atît de mult ca în seara asta că nu greşesc la numărarea 
lor, spune el, privindu-ne cu un aer dezabuzat. Sînteţi 
puternici, sînteţi frumoși și, pe deasupra, mai aveţi și 
această magnilică tinereţe care face totul posibil. Dacă 
m-aș ști în stare să rezist, aş porni-o și eu cu voi la drum. 
Da oricum, aveţi şi-așa destule pe cap. 

— Totul va fi foarte bine, te asigur, Emil, spune Hert 
Hohlen, bătîndu-l ușurel pe umăr pe bătrânul său prieten. 
N-o să uit niciodată cît de îndatoraţi îţi sîntem. 

Emil suspină, se ridică în picioare şi începe o activitate 
cel puţin bizară. Mai întîi își răstoarnă patul, obligîndu-nie 
să călcăm: cu brutalitate în picioare cearșaiurile moto- 
lolite. Apoi procedează la fel cu noptiera ca și cu unicul 


scaun din modesta lui locuinţă. Cu o singură lovitură de 
picior culcă la pămînt sobiţa de tablă, smulgîndu-i și but- 
lanul care, în cădere, lasă să-i scape un morman de fu- 
ningine. | 

— Uite că m-am cam luat cu treaba şi-am uitat'să 
curăţ coșurile-n primăvară, murmură el, tușind usurel, 
Sper să nu mai am prilejul s-o fac în iarna viitoar 

Aparent satisfăcut de rezultatul înscenării sale, se în- 
toarce spre noi, scărpinîndu-și creștetul cu aplicaţie. 

În regulă ! Aţi putut veni pînă aici fără probleme 
pentru că aveţi un ghid care cunoaște zona ca pe buzuna- 
rele lui, dar fiţi atenţi după ce treceţi pe partea cealaltă a 
muntelfii, ăia sînt peste tot !.Sînt mulţi, bine înarmaţi și 
necruţători ! Noroc că — după cum îl cunosc cu — Albert 
vă va fi de folos pînă la capătul misiunii, 

— Gata, ușcheală, spune Ramuz nerăbdător. Coterot, 
ia o raniță, Eu o iau pe ailaltă. 

Eu iau fitilul, hotărăște Orsini. Am visat dintotdeauna 
să seamăn cu un cow-boy care aruncă cu lasoul. 

-- Încă un minuţel, spune Emil cu un ton rugător. Îmi 
datoraţi asta! 

Mîinile lui osoase ne întind un capăt de frînghie și o 
batistă scoasă din buzunar. Am înţeles. Îi leg'strîns mîinile 
la spate, dar, chiar în clipa în care vreau să-i înfund ba- 
tista în gură, dă din cap, energic, 

— Asta nu e de-ajuns. Fii bun, Albert, și aplică-mi. o 
lovitură zdravănă ! ` 

Herr Hohlen se codește, fiindu-i greu să-și lovească 
bătrînul prieten. Apoi, pumnul lui se abate năprasnic 
peste chipul lui Emil, care ṣe clatină slobozind un mie stri- 
gät și se prăbușește pe cearșafurile jegoase. l 


Cu multă delicateţe, cu gesturi aproape părintești, Herr 
Hohlen introduce batista în gura însîngerată a priete 
nului lui. 

— La revedere, Emil, spune el încetișor. Poţi să res- 
piri ? Da ? Perfect ! O să ne reîntilnim curînd și-atunci o 
să ne ocupăm puțin şi de gingivita asta afurisită, 

Ramuz e deja în pragul ușii, inspectînd atent șantierul 
cufundat în întuneric şi liniște. , 

Ieșim şi noi, unul cîte unul, fără să stingern lumina și 
lăsînd ușa întredeschisă. În trecere, î îi recuperăm pe Franco 
şi pe Costelano, care începuseră să-și piardă răbdarea. 

— Ceva probleme ? 

— Totul e în regulă. Avem pocnitorile. Santinelele ? 

— Fac nani. 

“Acestea au fost ultimele vorbe pe care le-am schimbat 
pînă cînd, departe de șantier și de carieră, ne-am reîntors 
la albia pîrîutui, pe care ne cățăram spre creștetul mun- 
telui. ` i 

+ 
$ + 


După. mai bine de douăzeci şi cinci de ani și în ciuda 
tuturor evenimentelor care mi-au marcat viaţa, consider 
ca un fel de miracol faptul că tot ceea ce am putut să fac, 
să spun sau să gîndesc, în acest tragic răstimp, a rămas 
atît de viu în mine. După părerea mea, aidoma urmei de 
neşters pe care ne-o lasă în amintire ziua în care, copii 
tiind, mina noastră o abandonează pe aceea a mamei, pen- 
tru ca să intrăm în lumea necunoscută şi înspăimântă- 
toare a şcolii, războiul lasă în inima și în spiritul nostru 
o amprentă, care ne marchează întreaga viață. Ca probă 
— toate anecdotele pe care le înșiră, fără încetare, acei 
şcolari deveniți, mai tîrziu, soldaţi, și care au uitat aproape 
tot ce a alcătuit viaţa lor de bărbaţi: prima întîlnire cu 


viitoarea lor soţie, pojarul primului născut, data morţii 
bătrînului părinte, anul distincției academice. Totul e tul- 
bure, lipsit de consistentă, îndepărtat. În schimb, aminti- 
rile de la grădiniţă, de la primară, din liceu, de la cazarmă, 
amintirile privind camarazii din armată sau de pe front, 
toate acestea mișună prin memorie, ca și cînd nimic n-ar 
mai fi existat, nici înainte, nici după. Eu, unul, mi-amin- 
tesc, de pildă, că o anume domnişoară Auric m-a învăţat 
să citesc şi să fac beţigașe pe o pagină albă și mai știu că 
un anume caporal Brinot îmi spăla salopeta de instrucţie 
ca să-și mai sporească banii de buzunar. Dar între întîm- 
plările legate de învăţătoare și cele care-l privesc pe între- 
prizătorul caporal ce s-o mai fi întîmplat ? Ce eveniment 
în stare să-mi trezească interesul ? Nimic ! Nimic în afara 
unei vieți monotone, scurgîndu-se cenușie, de la o zi la 
alta. Şi mai sînt milioane de bărbaţi ca mine care uită, 
invariabil, ziua de naștere a soției lor, dar își amintesc 
întruna și povestesc necontenit — spre disperarea celor 
apropiați — întîmplări, mereu înflorite, legate de cumpli- 
tele săptămîni petrecute în Ardeni, în Germania, în Rusia 
sau în Austria. Astfel se explică de ce eu, unul, nu tre- 
buie să fac nici un efort ca să retrăiesc clipa dramatică în 
care, simțind cum degetele lui Ramuz îmi apucă braţul ca 
într-un clește, i-am aruncat o privire întrebătoare. Da ! 
Toate faptele care au avut loc de-a lungul anilor de iad 
ce ne-au torturat tiñerețea vor fi puternic imprimate în 
memoria mea. Nici una din aceste întîmplări nu va lipsi 
vreodată la apel. Il simt și azi pe Ramuz, lipindu-și buzele 
de urechea mea și șoptindu-mi, pe nerăsuflate : 

— Eşti cel mai PRE ! Du-te ! 

Cel mai aproape de ce ? De cine ? De acea umbră care 
se ivește pe neaşteptate, doar la trei paşi de mine, din spa- 
tele mormanului de stînci sub care tocmai ne tupilasem. 


Degetele Indianului se înfig în carnea mea, strîngîndu-mă 
ca într-o menghină. Mă eliberez încetișor, fără grabă, spe- 
rînd ca umbra să-și reia cursa solitară, îndepăriîndu-se 
astfel de mine. i ' 

Cinci inşi o pîndesc, așteptînd clipa în care se va afla 
aproape de careva, de ajuns de aproape ca să-i poată întipe 
un cuţit în șale. De ce trebuie ca'acest individ să se oprească 
tocmai în dreptul meu ? Pe neașteptate, Ramuz îmi dă 
drumul. Mai mult îl ghicesc decît îl văd ghemuindu-se. 
Lama pumnalului îi străfulgeră în mînă, doar o clipă, apoi, 
cu un salt de felină, sergentul ţișneşte din dosul stîn- 
cilor și aterizează cu picioarele strînse, în spatele solda- 
tului care nu apucă decît să se întoarcă. Un biet gearaăt 
scăpă din cel lovit de moarte. Puşca cu baionetă îi alu- 
necă și cade cu un zgomot sec. Omul e în genunchi, piep- 
tul lui se înclină încet-încet, iar mîinile, acum tremurînde, 
caută un sprijin pe pămîntul inundat de sînge. Ramuz 
smulge pumnalul din trupul soldatului şi-apoi, feroce, îl 
mai loveşte odată. Aud un ultim geamăt și, apoi, zeomotul 
pe care-l face casca lovindu-se de stinci ; trupul se prăbu- 
şeşte în vid. S-a isprăvit ! i 

Unul după altul, băieţii răsar din noaptea neagră, pe 
cornișa înaltă, care, mărginind prăpastia, duce spre piscul 
muntelui. Fără o vorbă, Herr Hohlen îşi reia locul în capul 
coloanei, urmat de Ramuz care, cu o mutră încrîncenaţă 
se preface că nu mă ia în seamă. 

Continuăm să urcăm în liniște, timp de cîteva minute, 
pentru ca, în cele din urmă, să ajungem pe un platou golaș, 
de vreo cincisprezece metri lățime și cam zece metri lun- 
gime. Mărturie simbolică și liniştitoare a unui trecut care 
nu cere altceva decît să renască, o clădire solidă, din dale 
de piatră, se înalţă ia cealaltă extremitate a platoului. E 
un refugiu, așa-numitul Hütte, despre care ne-a vorbit atâta 


Herr Hohlen. Aici, se adăposteau, în vremurile bune ale. 
operetei vieneze, alpiniști şi vînătoșii de capre negre. 
Acum, refugiul nu mai reprezintă decit un post avansat, 
ridicat la o mie două sute de metri altitudine. Noul aspect, 

militar, se datorează ţevii de mitralieră care se ivește dea- 
pe unei grămezi de saci cu nisip. 

Neobosit, Herr Hohlen se cațără în direcţia refugiului, 
Silueta lui, deformată de aparatul de emisie-receptie, pe 
care-l cară în spate, se pierde în negura ce învăluie pla- 
toul. Îl urmăm în tăcere. Contactul cu pojghița de gheaţă 
care acoperă pămîntul mă înfioară. Iată-ne ajunși în fața 
ușii, E o ușă de lemn lucrată grosolan, dar robustă și re- 
zistînd cu bine intemperiilor. Rămînem o clipă nemiscaţi, 
amuţind cu desăvîrşire. Aici nu e de joacă. Prezenţa mi- 
tralierei, ca și cea — nu mai puţin neliniștitoare — a unui 
proiector fixat pe acoperişul cabanei, ne îndeamnă la acţi-: 
une directă. Se scurg astfel cîteva secunde. Nici un zgo- 
mot, nici o luminiţă nu răzbat din interiorul adăpostuliă. 
Oamenii dorm, pesemne, în plăcuta căldură pe care o dă 
siguranţa. 

Mina lui Ramuz prinde, cu delicateţe, clanța ruginită. 
O ridică fără dificultate şi nu-i dă drumul nici cînd recade 
în închizătoare. 

O nouă pauză. Ne ţinem răsuflarea. Stăm cu ochii țintă 
la sergent care, cu gesturile măsurate, așază lîngă zid ra- 
nita cu explozibil, apoi, scăpat de povară, scoate din buzu- 
nar o mică lanternă electrică. La rîndul meu, las să-mi 
alunece la picioare raniţa, în timp ce Ramuz dă din cap a 
încuviințare, 

Sîntem la un loc șase bărbaţi înarmaţi cu pumnale şi 
pistoale-mitralieră, plantați la ușa unei cabane în care dorim 
neștiutori niște necunoscuți, în fapt duşmanii noştri. Ur- 


mnează să-i lichidăm iar crima asta ne va aduce, probabil, 
o decorație. 

Cu infinite precautii, Indianul împinge, cu vîrful picio- 
rului, ușa care se întredeschide scîrțiind Ușor. Percepem 
cu toții un zgomot înfundat — ca şi cînd cineva culcat 
s-ar fi răsucit în așternut. Apoi auzim un căscat şi — în 
sfîrşit — o voce răgușită, încă învăluită în somn : 

— Ist es jetzt Uhr, Rudolf ? * 

Ora lui Rudolf a sunat, nu demult. Iar cea a camara- 
dului său nu e departe. 

— Ja, răspunde Herr Hohlen. Mein alt, auf !** 

Ramuz respiră adînc. Cu o scurtă privire, se încredin- 
țează că sîntem gata pregătiţi, apoi, împingînd ușa cu o 
lovitură de picior, se năpusteşte în cabană, ţinînd într-o 
mînă pumnalul şi măturînd cu dira de lumină a lanternei 
sale electrice încăperea cufundată în întuneric. Ne năpus- 
tim şi noi pe urmele lui. Am uitat cu desăvîrșire condiția 
noastră de oameni civilizaţi, devenind animale sălbatice, 
care ucid ca să supraviețuiască. 

Așezat pe pat, doar pe jumătate îmbrăcat, un Feld- 
grau: ** ne privește, lia des în lumina nemiloasă. Stu- 
pefacţia și-apoi, imediat, teama se pot citi în ochii lui di- 
lataţi. Ramuz nu-i lasă răgazul să facă vreun gest sau să 
slobozească vreun strigăt de alarmă. Se aruncă asupra 
lui, cu pumnal cu tot, în timp ce Costelano, Franco și Or- 
sini — care poartă, în continuare, înfășuraţi pe torsul lui 
mușchiulos cei douăzeci de metri de fitil — se aruncă 
asupra celorlalte două paturi ocupate de niște bărbaţi 
care vor muri fără să bănuiască ce li se întîmplă. Cit des- 


+ E deja ora, Rudolf ? (în germană, în text; n. tr), 
x Da | Scularea, bătrîne ! (în germană, în text; n. tr). 
*k*4 Denumire generică dată ostașilor Wehrmachtului din pril- 
cina culorii uniformei lor, feldgrau însemnind literal „cenuşiu de 
campanie“ (în germană, în text ; n. tr.). 


pre mine, nu mi s-a acordat posibilitatea de a interveni 
în acest măcel. Totul a fost făcut la repezeală. Nu s-au 
auzit nici ţipete, nici gemete, în afară, poate, de suspinul 
răgușit al celui ce a apucat să-şi zărească moartea venind. 

Acum, foarte stăpîn pe situaţie, Herr Hohien apasă 
pe butonul unei lămpiţe așezate pe o măsuţă, între două 
paturi. Razele ţiîșnesc prin cartonul galben-pal al abaju- 
ului, luminînd suficient locul pentru a ne îngădui să ză- 
rim, dintr-o ochire, rezultatul respingător al isprăvii 
noastre. 

Trei trupuri inerte, convulsionate, zac pe duşumea și 
pe paturi. Sînge — peste tot. Pereţii și așternuturile gro- 
solane sînt năclăite, ca și mîinile camarazilor mei. Stau 
acolo, înțepenit, invadat de greață, incapabil să-mi des- 
prind privirea de la cadavrele acelor bărbați tineri, ples- 
nind de sănătate. Nu mă. voi putea obişnui niciodată cu 
acel ceva înfiorător care înseamnă âsasinarea unor fiinţe 
umane lipsite de'orice posibilitate de apărare. Amicii mei 
nu-mi împărtășesc vederile. Acum se grăbesc să înfășoare 
morții în cearşafurile năclăite de sînge, legîndu-le apoi, 
grijulii„ colțurile. 

— Dă-ne și tu o mînă de'ajutor, Duc!  Nemţălăii 
ăştia-s grei, al dracului ! , 

Cocîrjaţi sub poverile noastre sinistre, traversăm din 
nou platoul, în direcţia cornişei ce. domină prăpastia în 
care se află nenorocitul de Rudolf, ce va fi urmat, curând, 
de camarazii lui. 

La întoarcerea noastră, îl găsim pe Her? Hohlen stu- 
diind de zor o hartă întinsă pe masă. 

— E cazul să ne dăm seama cum stăm și unde sintem. 

— O clipă! 

A vorbit Ramuz. Își sprijină mîna de pieptul lui Cos- 
telano, care, surprins, fâce un pas înapoi. 


— O să stai de strajă, ordonă el. Broneţilor le place la 
aer liber. Hai ! Du-te, cască ochii și urechile ! 

Fără o vorbă, Piratul face stînga împrejur. Îl auzim 
scuipînd vîrtos, și-apoi armîndu-şi pistolul-mitralieră, 
Uşa se închide şi noi ne întoarcem la masă, în urma In- 
dianului, care s-a și aplecat peste umărul lui Herr Hohlen. 

E cald şi bine în căsuţa asta rudimentară. Într-o so- 
biţă, improvizată și ea, jarul unui foc de bușteni e pe 
cale să se stingă. De cuiele bătute în pereţi, atîrnă ves- 
toane. Observ, pe mînecile a două dintre ele, cîte un ecu- 
son negru, împodobit cu un cap de lup — brodat cu fir 
auriu — rinjind cu colți ameninţători.. Și mai văd, împrăș- 
tiate prin toată încăperea, accesoriile tuturor soldaților 
din lume : cutii goale de conserve, cărți, ziare, fotogra- 
fii cu fete frumoase, bine și cu generozitate dezgolite, ga- 
mele unsuroase. Pe un rastel, trei puști, o cutie de un- 
soare, o cîrpă mîniită. = 

— Ne aflăm aproximativ” în acest loc, spune Herr 
Hohlen. 

— Ce- vrea să zică : „aproximativ“ ? 

— Adică.. cam la un kilometru distanță de aici, nu 
mai mult. i 

Ramuz se încruntă. 

— Ia arătați-mi şi mie. 

Austriacul îi arată răbdător, cu degetul, drumul pe 
care l-am parcurs. 

— Iată, aici, între Wald şi Klösterle a fost oprit ba- 
talionul. Ca să ajungem în punctul în care ne aflăm, a 
trebuit să o luăm spre nord, în direcţia Flexenpass, re- 
giune în care nemţii n-au masat cine știe ce trupe, de- 
oarece, după cum ştiţi, sectorul care-i interesează cel mai 
mult este intrarea tunelului, la Langen. Or, nemţii ştiu 
că dacă francezii își dau osteneala, ei vor putea ieși din 


trecătoarea Arlberg, luînd-o spre munte ! Drumul le va fi 
atunci deschis şi ei vor năvăli spre Salzburg și spre 
Viena. Ca atare, rezistenţa va fi şi mai dihai pe celălalt 
versant al Arlbergului. Cunoaşteţi figura cu scara ? 

Indianul îl privește pe Herr Hohlen cu aerul cuiva că- 
ruia nu-i place să se ţină de glume, în astfel de momente, 

— Ce scară ? Ce figură cu scara ? 

Herr Hohlen îşi reține cu greu un zîmbet. 

1 — Caţără-te pînă în vîrful unei scări duble, continuă el, 
apoi încearcă să cobori pe cealaltă parte, unde te aşteaptă 
cinci sau şase haidamaci care te iau în primire cu pie- 
troaie. Află de la mine, sergent, că la coborîre va fi mult 
mai greu decit la urcuş. Or, tactica aceasta, a scării. e 
singura pe care o pot aplica, în clipa de aţă, cei din Stoss- 
truppen şi faimaşii „lupi“ ! 

Ramuz își freacă bărbia, gînditor. 

— De acord, încuviințează el, înțeleg ce vreţi să spu- 
neţi, dar aş dori să ne precizați, totuşi, care e poziţia 
noastră actuală. 3 

Degetul arătător al austriacului desenează o linie de 
vreo doi centimetri lungime. 

— Sîntem cam. pe aici! La capătul trecătoarei Arl- 
berg, pe piscul versantului pe care tocmai ne-am căţărat, 
între Stuben și Rauz. Itinerarul acesta ne-a prelungit bi- 
nişor drumul, este adevărat, dar era singurul care ne ofe- 
rea maximum de securitate. De aici în colo nu mai avem 
de înfruntat decît vreo zece posturi de pază — neînsem- 
nate — asemănătoare aceluia pe care tocmai l-am neutra- 
lizat, şi care sînt eșalonate pe creastă, din kilometru în 
kilometru, sau cam așa ceva. Ce-i drept, după cîte știu, 
treaba se va îngroșa cînd vom porni la vale, spre 
SE. Anton ! 


— Va trebui să fim la destinaţie în zori, spune Franco. 
Credeţi că e posibil ? 

— Dacă n-o să întîlnim prea des persoane neavenite, 
da, e posibil, răspunde Herr Hohlen. Evident, ocolul pe 
care am fost nevoiţi să-l facem ne-a costat o Broază de 
timp pierdut şi va trebui, fireşte, să-l recuperăm. Noroc 
că știu niște drumuri care o să ne ajute să ieşim din 
încurcătură. 

— În cazul ăsta, trăiască regina-mamă ! Şi... la drum ! 
exclamă, nerăbdător, Orsini. Am aflat tot ce doream să 
ştim şi ne e de-ajuns ! 

Numai că Herr Hohlen dă din cap, surizător. Cu ochii 
la ceas, zice: 

— Cele două ore au trecut. Trebuie să transmit un 
nou mesaj comandantului dumneavoastră. Nu pierdeţi 
din vedere ceea ce am convenit. Batalionul trebuie să se 
infiltreze spre Langen şi să tace tunelul de îndată ce 
noi, la rîndul nostru, vom cobori spre Sf. Anton. Această 
operație de fixare a dușmanului este absolut necesară 
pentru succesul misiunii. În mod firesc, cel de al doilea 
mesaj al nostru trebuie 'să-l confirme pe primul. Coman- 
dantul dumneavoastră nu așteaptă decît acest semn de la 
noi pentru a da batalionului ordinul de înaintare. 

În timp ce vorbeşte, Herr Hohlen își pregătește apa- 
ratul de emisie-recepție. Chiar în clipa în care e gata să 
tragă antena, auzim țîrîfitul cam anemic al unui telefon. 
Sunetul insolit întrerupe gestul austriacului, iar pe noi 
ne face să înțepenim locului. 

— Asta ce mai e ? întreabă Ramuz în şoaptă, privind 
în jur mai bănuitor ca dë obicei. 

Intermitentă, dar imperioasă, soneria îşi repetă ape- 
lurile, numai că aparatul nu se lasă de fel descoperii, 


— Fir-ar să fie de treabă! urlă Franco, unde naiba 
e nenorocitul ăla de aparat ? 

„ Oarecum în panică, pentru că ceva ne spune că o ca- 
tastrofă e iminentă, răscolim cu toţii cabana în căutarea 
mașinăriei din care ţișnește blestematul ăsta de ţiriit. Cul- 
„mea e că neverosimilul apel pare să ţişnească de-a drep- 
tul din pereţii strimtei coșmelii. N 

— Unde dracu au putut să-l pitească; bestiile ? bo= 
dogăne Orsini, care azvîrle pe podea tot ce-i pică, întîm- 
plător, în mînă: $ 

Țiriitul obsedant devine pentru noi o prezență vie, un 
fel de amenințare care se accentuează şi mai mult în in- 
tervalele de totală linişte. 

—— Hai să ne cărăm decaiei-! strigă Ramuz, Chiar dacă 
descoperim bizdigania aia, doar nu vă-nchipuiţi c-o să ri- 
dicăm receptorul şi-o să ciripim frumușel : „Alo. da 2% 
Ce părere aveți? -x 

— Ba eu cred c-aș putea să le răspund ceva, să-i li- 
niștăse pe cei care sună atît de insistent, zice Herr Hohleni. 

Deodată, Franco strigă : 

—" Am dat de el! 

Cu trăsăturile crispate, Franco ne arată o scobitură în 
zid, în spatele rastelului de arme. Te'efonul e acolo, mo- 
dest aparat de campanie, așezat pe o policioară și ascuns, 
nu dinadins, privirii, din cauza puștilor și a cartușierelor. 

— N-am să-mi iert niciodată că ne-am pierdut chiar 
aşa cu firea, spunea Herr Hohlen, apropiindu-se cu un pas 
hotărît de telefon. 

__— Doar n-aveţi de gînd să răspundeţi ? se răstește 
Ramuz, înșfăcîndu-l zdravăn de braţ. 

— Și de ce nu, mă rog ? Trebuie să știm cum stăm? 
răspunde austriacul, desfăcîndu-se calm din strînsoare, 
Măcar ca să-i liniștesc, așa cum v-am spus ! 


Degetele lui apucă receptorul chiar în clipa cînd, bruse; 
soneria tace. 

Liniştea care ne împresoară acum ne pare și mai 
alarmantă. 

— Plecăm neîntirziat ! hotărăște Herr Hohlen. A fost, 
pe semne, un apel de control, din partea postului de pază 
învecinat, 

— Dacă aşa stau lucrurile, înseamnă că ne vom trezi 
cu o vizită în mai puţin de zece minute, strigă Ramuz 
din ce în ce mai iritat de atitudinea austriacului. Haideţi! 
Vira ! Dumneavoastră ne conduceţi, Herr Hohlen, numai 
că 'de comandat comand eu ! 

Ieșim din cabană, luîndu-ne raniţele, și-l regăsim pe 
Costelano aproape aţipit în cuibul de mitralieră. 

— Începusem să mă plictisesc, bombăne el, în timp ce 
se ridică. Din fericire, mi-am găsit de lucru, și aflaţi, că 
mitraliera asta nu mai e în stare să găurească un ou, la 
doi centimetri distanţă |! , 

— Tacă-ţi fleanca, și hai după noi! mormăie Ramuz. 

Luna împrăștie o lurnină palidă asupra platoului. Vîn- 
tul bate dinspre nord, ridicînd vîrtejuri de praf. Pojghiţa 
de gheaţă scîrțiie și se sfărîmă sub paşii noştri. Îl aud pe 
Herr Hohlen conversînd cu Ramuz. 

— Trebuie neapărat să transmit acel mesaj coman- 
dantului dumneavoastră, E foarte important, după cum 
ştiţi dealtfel ! 

Vintul mătură răspunsul Indianului, dar telefonul 
cheamă iar, insistent, în spatele nostru, în mijlocul refu- 
giului de care ne îndepărtăm în mare grabă. 

— Iar fîrîie, zice Costelano. L-am mai auzit ţiriind 
şi adineauri ! Telefon în hogeacul ăsta, aflați că e ceva 
să-ţi stea pisicu'n coadă | 


„Nimeni nu-i răspunde. Părăsim în sfîrşit platoul, în- 
fundindu-ne într-o trecătoare îngustă, săpată între doi pe- 
reţi înalți de care vîntul.se izbeșie şuierînd. 

Panta e abruptă, bezna totală, dar coborîm fără urmă 
de șovăială, fiind convinși că urletul furibund al vîntului 
acoperă zgomotul pașilor noştri. 

Încetul cu încetul, ţiriitul telefonului se estompează, 
pentru ca, în cele din urmă, să nu-l mai auzim. În sinea 
mea știu însă că n-a încetat şi, acolo, sus, în refugiu con- 
tinuă să cheme oameni care nu vor mai răspunde, Ce se 
va întimpla cu noi ? Iată'o întrebare pe care i-aş pune-o 
bucuros lui Herr Hohlen, cel ce cunoaşte atît de bine re- 
giunea, dar care nu a prevăzut faptul că naziștii vor instala 
un telefon într-un post de gardă, din creierii munţilor 
Ariberg ! ` l l 


CAPITOLUL VI 


S-au scurs aproape zece minute de cînd trecem prin cu- 
loarul stîncos ; brusc înaintarea noastră devine anevo- 
ioasă din cauza rocilor uriașe care ne blochează calea, 
obligîndu-ne să le ocolim sau să le escaladăm, într-un tel 
de gimnastică penibilă. 

Asta presupune şi oarecare zgomot, precum şi” unele 
gesturi stingace şi pripite, așa că ne pomenim înjurînd 
printre dinţi, dar, oricum, se cheamă că avansăm în noap- 
tea întunecată, înfruntînd rafalele de vînt, care par să se 
mai fi domolit puţin. Ajungem, în cele din urmă, într-un fel 
de depresiune, mai degrabă o căldare uriașă, neagră și 
impresionantă, cu marginile dispărind sub perdeaua fre- 
mătătoare a brazilor. 

— Craterul lui Mulcker, spune Herr Hohlen, cu un 
ton grav. Eu l-am botezat aşa. Cel mai bun prieten al meu 
a murit aici, în timpul unei ascensiuni. I s-a desprins un 
piton la șaizeci de metri înălțime. Asta s-a întîmplat în 
1928. Nevasta lui s-a sinucis a doua zi după înmormiîntare.! 
Prietenul meu se chema Mulcker ! 

Face o pauză, apoi continuă : 

— Locul trebuie ocolit chiar cînd soarele strălucește: 
cu cu atît mai mult, noaptea. E mai prudent. 

„„Ceea ce va prelungi și mai iul cursa noastră, 
presupun ? 

Tonul provocator al lui Ramuz pare să-l mire. pe 
ghidul nostru. 


— Bineînţeles, numai că nu avem de ales. Oricum, e 
vorba de vreun kilometru sau doi. Nu mai mult. 

— Socotiţi în minute, nu în kilometri, dacă nu vă e 
cu supărare. 

Herr Hohlen dă din umeri, cu un surîs îngăduitor, 

— Nu contează... credeţi-mă... La viteza cu care mer- 
gem, ocolul acesta mai înseamnă vreo treizeci de minute, 
cel mult ! 

— O jumătate de oră, ai? E cam prea de tot, dor- 
nule Hohlen, decide Ramuz, Eu, unul, socotesc c-am oco- 
lit destul şi încă în toate direcţiile. Acum o s-o luăm pe 
drumul cel mai scurt ! 

Austriacul nu scoate o vorbă, mulțumindu-se să încu- 
viințeze din cap. Îl ajut să-și îndrepte curelele aparatu- 
lui de emisie-recepție — care tocmai îi alunecaseră de 
pe umeri. i 

— Dumneavoastră comandați, sergent, răspunde el 
calm... Vă rog numai să nu uitați că v-am prevenit : craterul 
lui Mulcker este deosebit de greu de traversat. Prăpăstiile 
se succed la tot pasul. Nu cunosc pe nimeni care să fi fost 
atît de predispus ascetismului şi, în același timp, atît de în- 
drăgostit de natură încît să trăiască precum un pustnic 
în aceste locuri ostile, Pe scurt, vă nf: din odată scăpaţi 
din crater, vom zări la picioarele noastre acoperișurile că- 
suțelor din St. Cristoph. Și, ca atare, orașul Sf. Anton ne 
va fi la îndemînă. Í 

— Vedeţi că am dreptate, jubilează Ramuz. Aflaţi că 
eu cunosc muntele la fel de bine ca dumneavoastră, Herr 
Hohlen. Aşa că știu unde să-mi pun piciorul. Costelano | 

— Sergent ? 

— Îți încredințez ranița cu explozibil ! Coterot, dă-i-o 
şi pe a ta. i 

— Bine, dar... dom'le sergent... eu... 


— Fă ce ţi se spune, fir-ar să fie! Piratul e solid, ce 
naiba ! În vinele lui curge sînge clocotit, așa se zice ! 

De voie, de nevoie, îi întind lui Costelano raniţa. 

—- Măcar dă-mi să-ți duc pistolul-mitralieră, 

— Nici pomeneală, protestează Indianul, Să-și päsź 
treze arma, abia așa o să aibă o. contragreutate, 

— Mai e loc şi pentru fitil, zice, plin de ironie, Coste- 
lano, gata-gata să se ia din nou la harţă. Poate „c-ar Ifi 

ine ca Orsini să mi-l înfășoare în jurul mijlocului. Ce pä- 
rere.ai dom sergent ? f f 

Ochii lui negri, adînc înfipți în orbite, îl fixează pe 
Ramuz cu infinit dispreţ, numai că Indianul pare să-i sus- 
țină privirea cu un soi de delectare. 

— Aici nu ești la iarbă verde, Piratule ! Şi nici noi 
n-am venit în excursie de plăcere. Hai, ia-ţi catrafusele și 
înținde-o. Ușcheală, toată lumea. 'Hohlen, ia-o' înainte ! 

Începem să coborîm panta stîncoasă a craterului. Un 
abis întunecat ni se deschide în faţa ochilor. În ciuda.tu- 
turor precauţiilor, pietrele se -rostogolesc sub. tălpile de 
crep ; mă surprind ocărînd prostia încăpăținată a lui Ra- 
muz. E aici, la un metru de mine, lipit de călciiele lui Herr 
Hohlen, care înaintează cu pași mici, prudenți. Costelano 
e în urma mea, supravegheat de Franco, care-i pîndește 
fiecare poticneală posibilă. Ca de obicei, Orsini e cei ce 
încheie șirul. 

— Merge, Piratule ? 

— Merge, îmi răspunde, în șoaptă, prietenul. Un sin- 
gur. lucru mă nelinișteşie : sîngele meu care e gata-gata 
să dea în clocot. 

— Ce face?! 

— Ce-ai auzit ! Nu-l vezi pe împuţitul ăsta ? Caută cu 
lumînarea să pună foc la dinamită ! Indianul m-ar trimite 
la Tribunalul militar, pentru una ca asta ! 


— Linişte, acolo în spate! se zborșește Ramuz. 

Ajungem acum.la ceea ce, în bezna asta cumplită, mi 
se pare a fi un povîrniș calcaros, cu pantă lină, de-a lun- 
gul unui perete aproape vertical. Pista se îngustează, în- 
cetul cu încetul, pe măsură ce avansăm, pină cînd ajunge, 
“pur și simplu, o potecă ce șerpuiește deasupra unui vid 
insondabil. 

De aici nu vom ieşi niciodată ! Acesta este gîndul care 
mă obsedează încă de cînd ne-am angajat în primejdioa- 
sele meandre ale blestematului de crater. 

"Și iată că în chiar momentul în care înaintarea noas- 
tră încetinește, chiar în clipa în care, cu glasul alterat, 
.Herr Hohlen ne recomandă o extremă prudenţă, colo-sus, 
pe piscurile Arlbergului, un proiector, apoi.două, trei stră- 
pung întunericul, cu strălucirea lor amenințătoare. 

Ne aruncăm la pămînt, vîrindu-ne capul între umeri 
și apucînd, ca într-un cleşte, perțtele de stîncă. Bolovanii 
se rostogolesc la vale, se prăbușesc în vid, ca o uriașă 
grindină șuierătoare. : 

Acum deslușesc opt proiectoare care luminează puter- 
nic crestele, aruncîndu-și metodic lumina înspre haluci- 
nantui deşert pietrificat, în mijlocul căruia am căzut noi 
prizonieri.. i 

A fost necesară prezența acestor proiectoare, care scor- 
'monese în noapte cu o sadică minuţie, pentru a-mi putea 
da seama de sălbatica frumuseţe a peisajului înconjurător. 

Peste tot unde lumina lor întîrzie cîteva secunde, pri- 
virea mea descoperă faleze vertiginoase printre coame 
spintecate de prăpăstii, de văioage și defileuri. Abisurile 
pomesc din virful unor creste stîncoase, pierzîndu-se în 
adîncurile altor hăuri. 


Haşurate de umbre şi lumini, aceste bariere îmbracă 
forme neliniștitoare şi pline de mister. Am ciudata și tul- 
burătoarea senzaţie că mă aflu într-o lume interzisă, pe 
o planetă ale cărei reliefuri dantești ne vor înghiţi fără 
cruţare. | 

Colo-sus, proiectoarele, perseverente, continuă să scor- 
monească tenebrele nopții. Opt ! Iar Herr Hohlen, la rin- 
dul lui, a apreciat că sînt vreo zece posturi de suprave- 
ghere care se succed pe crestele trecătoarei... Opt ! Tele- 
fonul a avut și el un rol în treaba asta — mai mult ca 
sigur! lar cele opt posturi și-au aprins proiectoarele... 
Exceptind postul vizitat de noi! Nu, cu siguranță că de 
aici nu vom ieşi niciodată ! 

— Gata! O-ntindem ! ţipă Ramu: Äştia ne ciuruiesc 
ca pe niște iepuri ! 

Numai că nimeni nu se > mişcă. S-o-ntindem ? Dumne- 
zeule ! Din partea mea, nu-mi doresc nimic altceva decît 
să pot s-o întind ! Dar ar trebui să știu încotro s-o apucăm? 

— Aşteptaţi o clipă, spune Herr Hohlen. Am să în- 
cerc ceva. Dacă merge, vă chem ! 

Se îndepărtează, cățărindu-se pe stânci. E înghițit de 
întuneric, 

— Nu-i prea vesel, bombăne Franco. 

— Poftim de vezi ! Să păţeşti o chestie ca asta cu cî- 
teva zile mai înainte de liberare! Avem și noi o batiă, 
adaugă Costelano, dînd din cap a pagubă. 

— Gura, şuieră Orsini. l 

Tăcem îngrijorați, cu ochii ţintă la prolectoarele ca- 
re-și încrucişează luminile întruna ; „piaptănă“ cu o re- 
gularitate mecanică crestele împădurite ale: lt 

— Ne caută prin copaci, spune incorigibilul Franco l 
Încep să cred că Indianul are dreptate să nu-l asculte e 


Herr Hohien. Dacă ne luam după austriac, eram arșice 
ia ora asta ! 

-— Dacă scăpăm din nasulia asta, faci două zile de 
pirnaie, auzi ? se răţoiește la el Orsini. 

Franco rînjește și se întoarce într-o parte, să se poată 
desfăta şi mai bine la vederea spectacolului. Chiar în 
clipa aceasta, îl auzim pe austriac, de undeva, din întune- 
ric ; vocea lui ne cheamă de dedesubt, cam de sub pista 
ingustă în care ne-am blocat.. 

— Avansaţi ! Veniţi unul cîte unul! Mă auziţi, dom- 
nule sergent ? 

— Mda. Unde sînteţi ? 

— Ce contează. Faceţi ce vă zic eu. Avansaţi numai 
dumneavoastră pînă vă spun stop. Ceilalţi să nu se miște. 

Ramuz porneşte, cu spatele încovoiat, tîrîndu-se pe 
genunchi și pe coate. Noaptea îl ascunde de noi, dar îi pu- 
tem auzi respiraţia sau, mai degrabă, gîfiitul. o a 

— Stop ! 

Cîteva pietre au pornit-o la vale. Auzim bufnitura 
unui trup izbindu-se de stînci, apoi un mic strigăt de du- 
rere, pe care-l acoperă un scurt și energic : 

— Următorul ! 

E rîndul meu. Înaintez orbește, simțind, la fiecare miş- 
care a membrelor, cum se îngustează drumul. Curînd îmi 
julesc partea dreaptă de peretele  zgrunțuros al stincii, 
dar nu pot face absolut nimic ca să evit contactul dure- 
ros. Dacă m-aș da puţin mai la stînga, fie chiar și trei sau 
patru centimetri, aş risca să-mi pierd echilibrul și să mă 
prăbușese în vid. Sudoarea îmi brobonește tîmplele şi-mi 
dau seama, cu groază, că nu voi mai putea continua să mă 
caţăr decît citeva clipe, căci, cu fiecare metru cîști- 
gat, pămîntul îmi fuge de sub tălpi și, oricum, în scurt 
timp, ar trebui să mă ridic şi să avansez în picioare, lipit, 


complet de faleza care, nemiloasă, îmi sfîșie carnea. 

— Stop ! Întinde miinile ! 

Era și timpul. Braţe vînjoase mă apucă de încheieturi. 
Mă simt tras înainte, vidul se cască sub mine, și nu nu- 
mai că nu-mi pasă de el, ba îl înfrunt cu un fel de ciu- 
dată ușurare. 

— Sări! | 

Mă execut și aterizez în braţele lui Ramuz, care se clu- 
țină şi-mi dă dr umul, slobozină o înjurătură. 

— Următorul, spune Herr Hohlen, apucindu-mă 
zdravăn. 

Gestul lui Ramuz îmi încetinește căderea, dar nu în- 
deajuns ca să mă împiedice să pic cu picioarele=n sus, poc- 
nindu-mă de un pat de pietroaie care pornesc la: vale, în 
noaptea neagră, vuind ca o avalanșă. 

„Deasupra noastră, două proiectoare s-au stins o clipă, 
pentru ca, imediat, razele lor strălucitoare să plonjeze în- 
cet, spre interiorul giganticei căldări, împreunate într-o 
singură şi vastă învelitoare luminoasă, în jurul căreia 
roiesc, într-un fel de goană nebună, fulgerele celorlalte 
proiectoare. 

— Mai repede! Mai repede! țipă-Herr Hohien, că- 
ruia, în acest moment crucial, nu-i mai pasă de nimic, 
nici măcar de regula tăcerii pe care ne-o impusese nu 
demult. 

Costelano ne cade pur și simplu în braţe, suflind ca un 
taur, cocîrjat sub greutatea ranițelor cu dinamită și su- 
grumat de cureaua pistolului-mitralieră, care-i atirnă de 
grumaz. 

— Următorul ! 

„De sus, de pe creste, lungi fîșii de |umină converg 
acum spre interiorul craterului lui Mulcker, scurmînd 
pereţii inaccesibili, pătrunzînd prin crevase, alergind de-a 


lungul grohoiișurilor, ajungînd chiar lîngă albia unui pi- 
rîiaș liniștit, în fundul unei văioage înguste. 

— Următorul ! 

Franco se prăbuşeşte, sfărîmîndu-și genunchii pe pie- 
troaiele ascuțite, slobozind un țipăt de durere, încununat 
de o înjurătură zdravănă. 

Ca un ecou, o rafală de mitralieră grea, îndepărtată și 
brutală, se abate spre noi, de pe virful Arlbergului. Pri- 
mejdia nu e imediată ; bine apăraţi de blocurile de stîncă 
am putea riposta, ce-i drept, cam inegal, pentru că, în 
materie de bătaie la distanță Stenurile noastre nu sînt 
chiar faimoase, dar, oricum, nădăjduim să scăpăm teferi 
din viesparul ăsta. Sincer vorbini, nu prea mi-e clar cum 
o să ieşim din baia de vorbită, nu am fost prinşi ca 
într-un. laţ, mai ales, Orsini, care, tocmai se cațără, sub 
sclipirea orbitoare a proiectoarelor şi în rafalele înver- 
șunate ale mitralierelor. 

— Să nu cumva să ripostaţi, ordonă Indianul. Adăpos- 
tiți-vă unde puteţi ! Atit ! Pentru moment nu putem face 
mai mult. Vor să ne întimideze — asta e tot! Foc de so- 
maţie, cum zic cei din marină. Atit! O să se-ngroașe 
gluma, acuș-acuș. Așa că economisiți-vă muniţiile ! | 

Trei siluete se detașează, totuși, cumplit de vizibile, în 
zona de lumină : Orsini, care-continuă să se cațere, cîști- 
gînd cu greu centimetru după centimetru și, doi metri 
mai jos, sub îngrămădirea de stînci, de unde începe gro- 
hotişul, Ramuz şi Herr Hohlen. Acesta, netulburaţ, diri- 
jează de la distanţă evoluţia caporalului. 

Tirul întăritat al mitralierei sparge liniştea nopţii : 
sloanţele se izbesc de siînci, la.cincizeci sau o sută de 
metri de noi. 

— Grăbeșie-ie, îl zorește Ramuz. 


— Fac tot ce pot, bombăne corsicanul. As vrea să vă 
văd şi pe voi cînd o să fiți în locul meu ! 

— Eu am fost mai înainte. Lasă arma; o să te simţi 
mai la largul tău! 

— Lasă dracu și fitilu' ăla; Parc-ai fi un caltaboș. 

Orsini aruncă pistolul-mitralieră, pe care Costelano îl 
prinde din zbor, apoi, cu migală, se debarasează de fiti- 
lui care-i îngroașă talia, în timp ce proiectorul, ţintit asu- 
pra lui, îl dezvăluie tirului înverșunat — din fericire, însă 
ineficace — al adversarilor noștri. 

— Atenţie, dedesubt !' 

Orsini se ridică în genunchi și aruncă fitilul în gol. 
Gestul e fatal, pentru că își pierde echilibrul și se prăbu- 
şește, cu capul înainte, slobozind un răcnet înfricoșător. 

Herr Hohlen abia are răgazul să sară într-o parte; 
Ramuz însă, cu brațele întinse, îl primește pe umeri. Zdro- 
bit sub greutatea lui Orsini, sergentul alunecă pe pie- 
troaie, se agaţă de caporal și iată-i pe amindoi rostogo- 
lindu-se, Ja vale, pe grohotiș. Strigătele lor de furie se 
împletesc” cu rafalele neputincioase ale mitralierelor. Cit 
priveşte fitilul, ei bine, a dispărut undeva, mult mai la 
vale, în noaptea neagră, printre stînci. i 

— Fir-ar să fie ! urlă Costelano. Ce circ fac ăia ! Noi 
ce naiba păzim ? Tipii din față au coborit vreo sută de 
metri ? 

Are dreptate Piratul ! Cît priveşte colacul de fitil, 
ducă-se ! Oricum, s-ar putea să dăm peste el fără să vrem! 
Așa că, iată-ne luînd-o la vale, la rîndul nostru, orbecăind 
pe grohotiș. Foarte curînd, panta abruptă care se preci- 
pită — parcă. în vid — pe o distanţă de aproape trei sute 
de metri, ne impune o cădere mai degrabă, decit o goană, 
pe care nu o putem stăvili. Mult 'mai adesea pe șezut de-. 
cît pe tălpi, ne lăsăm tîrîţi în alunecarea ameţitoare a pie- 


trișului stîncos, prăbușindu-ne vertiginos, într-un ritm 
înnebunitor, care nu poate fi încetinit.. 

La picioarele noastre, în vale, mulțumită proiectoa- 
relor ce sfredelesc noaptea cu lumina lor strălucitoare ză- 
rim un curs vijelios de apă — un fel de torent de munte. 
Pe măsură ce ne apropiem de el pare să-și lățească albia 
săpată între barierele de stincă de e ne vom izbi, fără 
doar și poate, curînd de tot. Din fericire, pe măsură ce 
ne prăvălim spre albia torentului, grohotişul adunat în 
vale îndulcește binișor panta, așa încît reușim să ne stă- 
vilim elanul. În cele din urmă, sînt oprit din cursă de o 
umbră care, cu brațele și pici pauele rășchirate, stă proță- 
pită la cîțiva metri de apă. 

= En ordine, băiete ? se iriteresează umbra, încolă- 
cindu-și brațele în jurul meu. N-ai nimic rupt ? 

Sînt dărîmat, zdrobit, vlăguit, dar îi răspund: 

— E-n ordine, ser gent. Unde-s ăilalți ? - 

— Colo-şa. z 

Frații răsar printre stînci, paradiți, plini de răni, dar, în 
aparenţă, întregi. Singurul dintre noi care are o mină jal- 
nică este Orsini. Moare de necaz, zice el, că nu a fost în 
stare să-şi dozeze forțele, atunci cînd a lansat lassoul, fiti- 
lul adică, şi s-a purtat ca un bătrîn pișicios călare pe-o tri- 
cicletă. Ramuz, care are o slăbiciune pentru el, îl conso- 
lează. 

-— Dă-l iedo de fitil. Avem alte probleme acum. Pa- 
gubă-n ciuperci, asta e ! Găsim noi o soluţie ca să dăm foc 
la dinamita aia ! Haideţi, după mine ! 

Ne regrupăim pe fundul unei văioage în care sîntem la 
adăpost de scormonitul metodic al proiectoarelor şi profi- 
tăm să ţinem un scurt consiliu de război. 

— Partea cea mai accidentată a itinerarului nostru 
s-a încheiat, zice Herr Hohlen. Austriacul are faţa şi mii- 


nile julite rău. Nu ne mai rămîne decit să coboriîm în lun- 
gul văii şi, apoi, să ne îndreptăm spre Sf. Anton. Vedeţi 
ara de colo ? Chiar în faţă ! 

O îngrămădire uriașă, fantomatică, se ridică deasupra 
crestelor nu prea înalte, care ne înconjoară din toate 
părțile. Contururile ei, mai negre ca noaptea, desenează 
la orizont un fel de cocoașă ce mă duce cu gîndul la un 
motan cu spinarea zbîrlită. 

—. Asta-i Galzigul, continuă Herr Hohlen. Un excelent 
punct de reper. De aici, încolo, o luăm spre sud-est mer- 
gînd tot timpul alături de drum. Să nu uitaţi nici o clipă 
asta ! Aveţi cumva o busolă, sergent ? 

Ramuz are o busolă pe care o săoate din buzunar mîn- 
dru nevoie mare. 

— Plecăm, spune el. 

Dar Herr Hohlen dă din cap în semn că nu. 
~ — Trebuie neapărat să transmit un mesaj comandan- 
tului dumneavoastră, obiectează el, cu hotărire. Trebuie. 
s-o fac chiar acum ! 

— Atunci transmiteţi de urgenţă, spune Ramuz de- 
Joc entuziasmat. N-am chef să ne uite Dumnezeu în to- 
tlonul ăsta. 

În timp ce austriacul trage de aparatul de emisie-re- 
cepţie, scoțindu-l din învelitoarea de piele, Franco, Cos- 
telano şi cu mine, la ordinul sergentului, luăm poziţie în 
spatele  stincilor, cu ochii și  pistoalele-mitralieră țintă 
spre creste, de pe care proiectoarele îşi continuă încăpăţi- 
nata scormonire. Mitratierele au tăcut, dar liniștea e parcă 
și mai apăsătoare ; avem presentimentul că acest calm 
neobișnuit, instalat hodoronc-tronc, este preludiul unei 
întricoșătoare dezlănțuiri de forţe adverse. 

Trec astfel cîteva minute. Îl aud pe Herr Hohlen dis- 
cutind în șoaptă, dar pe un ton încordat, aspru, cu Ra- 


muz. Apoi vocea Indisnului izbucneşie. E furibund : . 

— Liăsaţi-o dracului de afacere. a asta e pa- 
radilă, ce naiba! Trumbalatul de coloa nu i-a priit 
în nici un caz! Poftim, comututorul de canale se răsu- 
ceşte în gol, cel de control s-a dus naibii! Lăsaţi-o dra- 
cului de rablă, hai să mergem ! 

Călăuza noastră nu sufiă o vorbă, nu protestează de, 
fel, dar zborul planat al aparatului în apele torentului în- 
vecinat ne furnizează un răspuns plin de înţelesuri. 

— Ne cărăm ! zice Ramuz. Atum, că tot sintem repe- 
raţi, o să se lase cu cîntec. Direcţia, Hohlen ? 

Austriacul se ridică.. strîmbîndu-se, S-ar părea că-l 
supără șoldul sting şi de aceea respiră cu dificultate. 

— Mergem pe lingă firul apei vreo sută de metri, 
spune el. Apoi ne băgăm în torent şi înctăm cam vreun 
kilometru. ` 

Ramuz se uită la el stupefiat. 

— Înotăm ? 

— Oamenii dumneavoastră nu sînt în siarc ? 

Răspundem afirmativ, ba chiar cu încîntare, ceca ce-l 
face pe Herr Hohlen să continue : l 

— Cam la o sută de metri de aici, torentul se înfundă: 
în munte, parcă dispare. Bolta de stîncă e aproape la ni- 
velul apei. Trebuie să băgaţi de seamă, nu cumva să ri- 
dicaţi capul prea sus şi să vă treziţi cu el spart sau stir- 
cit de roci. Eu, unul, am mai traversat muntele în ma- 
niera asta. Ce-i drept, sînt cam mulți- ani de-atunci ! Era 
aproape o joacă, o distracţie pentru banda de tineri ve- 
seli pe care-o formam noi pe vremea aceea. Am să trec eu 
primul și am, să vă arăt cum să procedați, pentru că nu e 
o treabă prea ușoară. Oricum, socot că drumul acesta ne 
va face să cîștigăm o bună jumătăţică de oră. La reapari- 


ţia 'torentului, Galzigu! va fi în spatele nostru, iar oraşul 
St. Anton doar la o aruncătură de băț. 

Din nou, Herr Hohlen își apasă şoldul, dar izbutește 
să suridă. 

— Evident, dacă doriți să vă continuaţi drumul la 
vale mergînd pe cărări bătătorite, pe pămînt, vreau să 
zic, vă stau oricum la dispoziţie. Dar, cum mu prea bine 
ce ne înconjoară, nu v-aş sfătui ! 

— Eu, unul, sînt pentru nataţia subterană, zice Or- 
sini, că nu prea-i văd eu pe nemţălăi instalind mine şi 
mitraliere chiar prin toate girlele ! Numai că există un 
inconvenient ! 


— Ce inconvenient, zice Ramuz, vizibil iritat da ideea 
că un caporal ar putea avea, din cînd în cînd, păreri ! 

Orsini se scarpină în creştet, făcînd-o pe încurcatul. 

— Păi |... Dacă o ducem așa de greu cu spaţiul vital, 
cum să ferim dinamita de băiţă ? Să înoți cu pușcoacele 
şi muniția, mai treacă-meargă ! Da’ cu dinamitușa-i mai 
greu ! Cum dă de apă, cum face nazuri ! 

Nu ne rămîne timp să trăncănim pe seama acestei spi- 
noase probleme : un strigăt ţişnește din giilejul lui Cos- 
telano : 

— Raniţa ! M 

Ne întoarcem spre el, uluiți. Ramuz strînge pumnii! 

— Ce-i cu ranița ? ^ 

Piratul stă ghemuit și cercetează solul jur-împreju-/ 
rul lui. ` 

— Am rătăcit ranița. 

— Unde naiba ? 

Costelano dă din umeri. 

— Habar n-am! Pe semne în goana aia la vale, pe 
pietris, Ce, parcă nu stiti cum ne-am prăvălit ? Eu, unul, 


am coborit mai mult pe c... decit pe tălpi. ~ 

Cu un aer nenorocit, Piratul ne arată unica raniţă ca- 
re-i atirnă pe umăr, alături de pistulul-mitralieră. port- 
încărcătoarele și pumnalul. 

— Nu mi-am dat seama ! Am rătăcit una ! 

— Du-te de-o caută ! 

Herr Hohlen își așază o mînă prietenoasă pe braţul lui 
Ramuz, ; 

Na Sergent, spune el cu ûn ton: împăciuitor. Omul 
‘acesta cară cu el material destul să facă să, sară în aer 
cinci kilometri de cale ferată. Hai să mergem, e mai re- 
zonabil. 

Încăpăţinat şi plin de ură, nedorind de fel să fie re- 
zonabil, Ramuz dă din cap : 

— Eu, unul, nu comand o echipă de școlari în excursie, 
vociferează sergentul ţintind asupra lui Costelano o pri- 
vire încărcată cu toată aversiunea lui. Că am rămas ca 
proştii fără fitil, mă rog, sînt de acord, să-l scuzăm. Ori- 
cum, nu mai e nimic de făcut! Da raniţa!... Te duci 
chiar acum, Piratule, şi mi-o scoţi, din pămînt din iarbă 
verde, ai înţeles ? Un-doi, executarea !. Tu, Coterot, mergi 
cu el. Căpraru' şi cu marseiezu' o să vă acopere ! Şi mai 
sînt și cu pe-aici la o adică ! 

Pocneşte nervos din degele. 

— Ia dă-ncoă' ranița asta, Piratule ! O să ţi-o dau înapoi 
cînd te-nfiinţezi cu ailaltă | Aia pe care ai pierdut-o | 
S-a-nţeles ? i i i să 
~oo Costelano se execută, cu privirea în jos, în timp ce 
camarazii mei își caută, fiecare, cite un adăpost. 

— Bestia, murmură Costelano, cu ochii în pămint. O 
să mi-o plătească cu virf și îndesat ! Și lighioanele alea 
de sus au avut bafta să-și mai tragă sufletul, în 
timpul ăsta. ~ 


O rafală prelungită sfarmă, în mii de ţăndări, o gră- 
madă de pietroaie care plouă acum asupra noastră. 

— E o pușcă-mitralieră, continuă  Costelano. Te-ai 
prins, Duc ? _ 

Dau din cap, afirmativ. Prezenţa unei puști-mitra- 
liere ne arată că inamicul a trimis o patrulă de recunoaș- 
tere însărcinată să tatoneze terenul. 

— Dacă proiectoarele sînt bune împotriva noastră, ei 
bine, ele sînt la fel de bune și contra lor, zic. Să-ncercăm 
să le localizăm. i 

— Mă rog, dacă spui tu. Dar ar trebui mai întîi să ne 
găsim un colţişor unde să ne adăpostim. 

Privesc jur-împrejur şi, în cele din urmă, descopăr un 
fel de spinare calcaroasă care se prelungește pînă spre 
grohotiș. În dosul ei ne vom putea adăposti, cît de cît, un 
timp. 

— Acoperă-mă, Piratule ! O să te răsplătesc, dacă mai 
apuc ! 

Mă ridic, alerg, dar, mai degrabă, sar ca un tap decît 
fug. Urmează cîteva clipe înfiorătoare, în care un tir în- 
desat se abate asupra mea. Costelano trage, la rindul lui, 
cam la întîmplare. Băieţii, aflați mai jos, lingă apele. to- 
rentului, i se alătură imediat. În acest asurzitor concert 
de rafale, reușesc să ajung la greabănul calcaros, să-l în- 
calec și să sar în partea cealaltă. O rafală mătură creasta 
pe o porțiune de cincisprezece sau douăzeci de metri re- 
tezînd colții de piatră ce-i zimţuiesc marginea. Înțepenesc 
în loc cîteva momente, apoi, lăsîndu-mă pe vine, mă in- 
stalez aproape confortabil în spatele parapetului stîncos, 
îmi potrivesc arma și, îndrăznesc, poate pentru prima oară, 
să privesc în faţă marile discuri luminoase ce sondează 
fără încetare noaptea de smoală. 


Împuscăturile continuă, de o parte şi de aita, dar đe- 
geaba mă zgiiesc, nu izbutese să situez poziţia inamicu- 
lui. Totuşi, el se află pe undeva, pe aici, foarte aproape, 
ascuns în beznă și înaintind pas cu pas, protejat de fan- 
tasticele îngrămădiri de roci. Deodată, chiar în clipa în 
care Costelano se aruncă peste colțul decapitat, căzînd pe 
burtă alături de mine, îi zăresc. Inima mi se zbate în piept 
și o ciudată senzaţie de frig mă cuprinde. Cu o raînă tre- 
muriidă, introduc un nou încărcător, apoi îi zic lui Coş- 
telano, fără să-l privesc : 

—- Au început să se arate, Piratule. O să fie nasulie ! 
Adio raniță, trăiască pielea noastră ! 

— Ai dreptate, Duc, îmi răspunde prietenul meu. cu 
glasul scăzut. Numai că, in ce mă privește, una fără alta 
nu merge, 

— Ce vrei să spui ? mă rățoiesc la el. Că ești soldăţei 
bun și cuminte ? Te poftesc să nu faci pe prostul ! 

— Prea am chef să-i fac mutra zob împuțitului ăluia 
de Ramuz. Dacă găsesc ranița, o să am inima mai ușoară 
cînd am să-l aranjez cum ştiu eu ! 

— În cazul ăsta, zic să mai aștepți un pic. Ia priveşte 
cine vine !- 

Îi arăt, împingînd bărbia înainte, umbrele mișcătoare 
care-și croiesc drum spre noi, venind din partea opusă a 
albiei torentului. Peste treizeci de inși coboară în goană 
panta primejdioasă ce-i poartă spre malul rîpos. Armele 
sclipesc în lumina crudă a proiectoarelor. Cîţiva tipi cad. 
Unii se ridică la iuţeală și își reiau cursa nebunească pen- 
tru a cădea din nou, pentru totdeauna, sub tirul camara- 
zilor noştri, bine ascunși. 

Trei nemți izbutese să ajungă, desigur mult mai re- 
pede decît ar fi dorit, la malul apei. Ezită o clipă, apoi, 
acoperindu-și înaintarea cu focul încrucişat al Schmeis- 


serurilor, pătrund cu inceiui în apa ce le ajunge pină la 
mijloc. i 

Trag ca un apucat asupra celor trei. Unul dińtre, ei 
slobozește un țipăt sfişietor și se prăbuşeşte, bătind din 
aripi. Dispare într-un clăbuc roșietic, în timp ce camara- 
zii lui își continuă înaintarea, sub o infernală ploaie de 
foc care-i doboară, inexorabil, tocmai cind să ajungă la 
mal, cam la trei metri 'de locul unde s-au adăpostit băie- 
ţii noștri. 

Numai că, iată, alte siluete se ivesc din bezna com- 
plice, care învăluie muntele. Rafalele se succed într-un 
ritm drăcesc. Proiectoarele, înnebunite şi ele, iiuminează 
bătălia dă parcă ar fi vorba de finalul deosebit de specta- 
culos al unei reviste de la Mogador. 

— Ținteşte colo sus, în spatele nostru ! exclamă Cos- 
-telano, întorcîndu-se și ațintindu-și Stenul spre valul de 
oameni care, năvălind pe grohotiș, se năpustesc spre noi, 
într-un uruit infernal, ca de tunet. 

Ne descărcăm armele la nimereală. Nu mai contează 
pe cine ochești. Totul e să tragi la grămadă, fiecare glonț 
ucide. Cei rămaşi în picioare se împiedică do morţi 
și răniţi și-apoi, incapabili să-și regăsească echilibrul, se 
rostogolesc la vale, pe grohotiş, 'pierzîndu-și armele, urlînd 
de groază și. dezlănțuind — fără voia lor — o ploaie de 
pietre deasupra noastră. 

Situaţia devine critică. Nimic nu-i mai poate opri pe 
asediatori. Din păcate, nici nu se pune problema să ne 
repliem sau să dispărem. Dusmanii sînt prea numeroși și 
mult prea aproape de noi. Lupta corp la corp mi se pare 
inevitabilă. Mă opresc, nu mai trag, scot pumnalul din 
teacă, cînd, iată, o explozie formidabilă zguduie văzduhul 
îmbibat de praf de pușcă. Din toate părțile, bucăţi uriaşe 
de stîncă au ţisnit în aer ca nişte clăi de fìn pentru ca 


să recadă apoi pe pămîntul arzînd, spintecat ca de cuize- 
mur. Ţipete, urlete de groază împr oască noaptea. Am im- 
presia că muntele se despică în două şi apoi se pră- 
bușește asupra mea în milioane de făndări mai ascuţite) 
ca nişte lame. Asemenea unui geyser, un nor gros de fum 
negru și înecăcios se înalță spre cer, împrăștiindu-se în 
grele volute. Aerul a devenit de nerespirat ; sus, pe culmi, 
proiectoarele s-au stins, unul după altul, dar, în obscu- 
ritate, muntele bombăne mai departe, scîrțiind sinistru. 
| Încă două spasme înfiorătoare smulg alte mase stîn- 
coase din rădăcini,  precipitîndu-le la vale, pe grohotiş, 
peste gemetele de durere, peste chemările nenorociților 
prinşi de avalanșă. Apoi, deodată, linişte ! 

O linişte nefirească, amenințătoare, vidul absolut, scăl- 
dat de fum, de praf și de vaiete stinse. 

Complet zăpăcit de violenţa conflagrației, încep, înce- 
tul cu încetul, să capăt conștiința faptului că lîngă mine, 
strîns lipit, se află un trup. Mă aplec asupra omului de 
lîngă mine; N-are nici treizeci de ani; chipul lui mîn- 
jit de sînge şi plin de pămînt se oferă privirilor 
mele cu seninătatea celui câre n-a apucat să-și vadă moar- 
tea venind. Pe uniforma lui cenușiu-verzuie se detașează 
un ecuson pe care disting cuvintele:  Stosstruppen — 
Komp. H. Îl îndepărtez ușurel şi mă lipesc de parapet, 
umplindu-mi plămînii cu aer, dar și cu fum. Deci am scă- 
pat şi de data asta ! Ce contează că e infestată atmosfera, 
important e că trag aer în piept și încă cu beatitudine. 
Sînt viu și asta mi se pare esenţial ! Viu ! Curînd, un gînd 
generos îmi invadează spiritul : „Dar băieţii ?“ 

— Piratule ! Costelano ! 

O voce adormită sirapunge ceața împuțită care ne 
învăluie. 


— Prezent, Duc! Sînt tot aici! Mereu prezent la 
post ! i i 

Mă cațăr în direcția vocii și mă izbesc de Costelano, 
care, cocirjat peste un morman de pietroaie, își cercetează, 
vu mare bägare de seamă, zona umărului. 

— E-n regulă ? 

— Merge. Ca la circ. Că doar asta facem : cire, 

— Eşti rănit ? 

— Nu! Adică nu cred, numai că-i plîng pe bieţii nem- 
vălăi ! Pe ăia care erau lîngă raniță cînd au explodat bom- 
bonicile din ea. Ce idioţi ! Şi-au dat foc singuri la valiză! 

— Ne-au scutit s-o mai căutăm, gerizii. Uite că, din cînd 
în cînd, prinde bine cîte-un glonţ rătăcit. Mai ales dacă-i 
trasor. 

Îl ajut să se ridice. E un pic groggy *, Costelano al 
meu, dar nu-i nimic, îi trece în cîteva minute. 

— Hai să-i saiam şi pe ăilalți ! 


iso Rita, care, nclini știți la dul lor, erau pe tu 
ie a ne căuta. 

— Dată dracului gaşca noastră, nu-i așa, sergent? 
exclamă, bucuros la culme, Orsini. Ştiam precis. c-o să-i 
găsim. Aşti doi nu pot să trăiască fără noi ! 

Mai rezervat, Franco suride și ne face cu ochiul. 

— Era imposibil să ne trageţi pe sfoară, zice el. Tre- 
buie s-o sfîrșim împreună, aşa-i ? 

Costelano încuviințează, îi arde o scatoalcă, apoi, adre- 
sîndu-i-se lui Ramuz : 

—: Regret enorm, sergent, dar cu ranița am împuţit-o! 
Bănuiesc că-mi va fi absolut imposibil să adun toate ar- 
şicele și să le aduc. 


* Ameţit (n engl. în text ; n. tr.). 


Cu o privire crincenă, Indianul își freacă bărbia, înjură 
printre dinţi și-apoi ne întoarce spatele. 

— Lăsaţi tromboanele, se răţoiește el, îndepărtîndu-se. 

În această clipă îmi dau seama că Herr Hohlen nu se 
află printre noi. Pun o întrebare la care Orsini îmi răs- 
punde cu o mutră cam încurcată. 

— A primit un glonţ cam nasol, sărmanul. Nu prea 
știu ce-o să putem face pentru el. 

lată-ne în scobitura văioagei protejată de. stînci, în 
care se pitiseră băieţii blocînd asaltul inamicului. De cea- 
Jaltă parte a torentului, se zăresc mai multe cadavre, măr- 
turii tăcute ale rezistenţei încăpăţinate a camarazilor mei. 
Pe pietrele lătărețe, plate, alcătuind o plajă minusculă, 
Herr Hohlen stă lungit, cu ochii închiși, respirînd cu greu. 
Miinile îi sînt încrucișate peste abdomenul ascuns de ün 
bandaj improvizat. Sîngele. îi şiroiește întruna, din bel- 
Șug, printre degetele strînse pe rană. 

— O-ntindem de-aici, Herr Hohlen, zice Ramuz, fără 
nici o urmă de milă în glas. Asta ați și dorit, nu-i aşa ? 

Herr Hohlen nu face nici un fel de mișcare. Își mena- 
jează ultimele forțe, mulțumindu-se doar să-și mijească 
ochii. 
= — Sînteţi, deci aici, amîndoi, murmură el, văzîndu-mă 
lîngă Costelano. Bravo... e bine... aţi făcut o treabă bună... 
bună. 

Miinile i se crispează pe pîntecul ` năclăit în sînge; 
nu-şi mai poate reține un geamăt de durere. Acest om își 
va da sufletul în cîteva ore. În curînd, suferința i se va 
atenua, va intra în comă și, cînd trupul îi va fi golit de 
sînge, va muri. Nu putem face absolut nimic pentru el. 
Cer mult, i-am putea dori să fie cules de o patrulă, apoi 
dus la un spital de unde nu va mai ieşi decît între patru 
scînduri ; dacă nu cumva tirît în fața unui pluton de exe- 


cuţie. Nu, presupun c-ar fi mai bine ca lucrurile să nu se 
petreacă astfel. Agentul BS 12 trebuie să moară pe cimpul 
de luptă luindu-şi cu sine idealul și demnitatea. 

— Să nu uitaţi, spune austriacul, cu 6 voce din ce în 
ce mai stinsă și hiriită, urmăriţi cursul apei încă vreo sută 
de. metri... apoi o luaţi înot... Nu mai aveţi de ales acum... 

Chipul i se strîmbă din pricina durerii. 

—- Nu mai aveţi de ales... Trebuie să înotaţi... Apoi 
urmează Galzigul. La sud est... mereu spre sud-est... 
~ Un biet surîs îi destinde pentru o clipă chipul livid. 
-= — Dacă-l întîlniți pe prietenul meu, Emil, spuneţi-i... 
spuneţi-i că dacă aş fi trăit aşa... așa cum mor, aş fi fost 
un tip onorabil... 

Costelano a îngenuncheat în fața lui. Scotocind pe sub 
uniformă, Piratul își scoate scapularul pe care îl întinde, 
cu un gest pios, muribundului. Herr Hohlen dă ușurel din 
cap în semn că nu. 

„.— N-am fost niciodată un credincios... Niciodată n-am 
crezut... dar în curînd voi ști... 

Ramuz descoperă cealaltă raniţă, alunecată între două 
stînci, și i-o întinde lui Costelano. 

— Bagă-ţi talismanul la loc și ţine asta, spune el sec. 
Dac-o rătăcești pe undeva, îți zbor creierii, auzi ? 

"> Apoi se uită la ceas. 

— E ora patru ! Trebuie să-i dăm bice ! 

Ne vine foarte greu să-l părăsim pe acest st:ăin, care 
a știut să-și cîştige simpatia noastră și pe care s-ar putea 
să nu-l mai vedem niciodată. Nu există nimic mai atroce, 
mai revoltător, decît să lași un om să piară, singur-singurel! 
Dumnezeule ! Dar poate că mai sînt cu zecile ființe care, 
în această clipă, agonizează pe povirnișurile muntelui, co- 
pleşit, acum, dé o liniște lugubră şi nefirească. 


— Ar trebui să-i refacem  pansamentul, sugerează 
Franco. 

— N-o să-i folosească prea mult, replică Ramuz, dar 
cu gesturi delicate ridică faşa îmbibată de sînge, înlocuind-o 
cu o altă bucală, curată, pe care o scoate din trusă. 

— Am să-i mai fac o injecție, zice Franco, pregătind 
seringa și o fiolă de morfină. Oricum, chestia asta îl mai 
liniștește. 

Nici nu apucă Franco să-și așeze la loc seringa în 
trusă, că pansamentul cel nou a și devenit o cîrpă roşie, 
mustind de singe. Herr Hohlen geme. E încă perfect lu- 
cid, dar se exprimă din.ce în ce mai neclar. 

— La o sută de metri... apoi înotaţi... Apoi o ţineţi 
numai spre sud-est... Plecaţi chiar acum... Regret că nu 
pot merge mai departe | 

Costelano se închiiă discret. Noi, ceilalţi, nu: mai în- 
drăznim să-l privim pe Herr Hohlen în faţă. E prea multă 
deznădejde în ochii lui înecaţi în lacrimi. 

— Înainte, zică Ramuz, care, cu pasul lui elastic, s-a 
și lansat de-a lungul povîrnișului. 

Îl urmăm şi, deodată, bezna pătrunde pînă în cel mai 
îndepărtat colţ al sufletului meu. Noaptea nu mai împă- 

rățește doar as upra muntelui ; ea se află și în inima mea, 
în mintea mea, în sensibilitatea mea de om. Doamne; 
Dumnezeule, fie ca Herr Hohlen să moară cît mai repede 
şi mai fă-l să ne ierte că n-am avut curajul să-i scurtăm 
suferințele ! 


CAPITOLUL VII 


Lungiţi pe burtă, ascunși sub stincile care mărginesc al- 
bia torentului, privim, surprinşi, apele  înspumate ce se 
năpustesc, parcă fierbînd, în gura întunecată, împodobită 
cu stalactite, a unei grote căscate la picioarele noastre. 

Al naibii torent, trebuie să-l fi costat vreo cîteva mi- 
lioane de ani efortul de a-și săpa un drum în uriașa masă 
calcaroasă. La drept vorbind, perspectiva de a ne viri în 
solul ăsta ameninţător nu e de natură să ne trezească en- 
tuziasmul. | 

— Ce zici, Coterot ? se interesează Ramuz, care se allă 
chiar lîngă mine. Riscăm un drum ? 

— Păi... avem de ales ?-îi răspund din vîrful buzelor. 
Alarma s-a 'dat, nu-i așa, sergent ? În mai puţin de o oră, 
muntele va vui de toţi „lupii“ din lume; bașca Stosstrup- 
penii disponibili din sector. Într-un astfel de caz cred 
că-i de preferat să treci pe dedesubt, decît pe deasupra ! 

Ramuz bombăne ceva, a acceptare, apoi, tiriș, o por- 
nește spre apă şi examinează cu atenţie intrarea întune- 
catei văgăuni, al cărei plafon stîncos nu izbutește să se 
ridice la mai mult de cincizeci de centimetri deasupra ni- 
velului apei. 

— Eh! Un kilometru, în situația asta, merge! Trece 
iute ! | 

Întorcîndu-se, ne face semne să-l urmăm : 

-— Să ne pregătim marfa ! 


Potrivit indicaţiilor lui, ranița cu explozibil este intă- 
şurată în pantalonii pe care Ramuz şi-i dă jos fără urmă 
de ezitare. Ne apare deci în slip, cu picioare păroase şi 
mușchiuloase. i 

— Nu-i prea cald, constată cu simplitate, uşor 
înfiorat. 

Raniţa, mai bine protejată în felul acesta, este apoi 
„ancorată“ de patul unui pistol mitralieră, cu ajutorul 
centironului Indianului. Costelano și cu mine vom pula 
acest Sten pe umeri, încercînd să-l menţinem deasupra 
apci — ceea ce Înseamnă că nu vom putea înota decit cu 
o singură mînă, cealaltă înșfăcînd automatul cam de pe la 
mijlocul lui, asigurînd astfel păstrarea, deasupra apei, a 
prețioasci încărcături. 

— Verificaţi, portîncărcătoarele ! zice Ramuz. E ade- 
vărat, că se închid etanș, da’ oricum, e mai bine să fim 
prevăzători ! Caterot, dă-mi puşcociul tău ! N-are rost să-} 
cari şi pe el şi explozibilul ! Şi-acum goliți-vă buzunarele 
şi scăpaţi de tot ce nu vă e de folos ! 

lată, acesta e momentul în care. descopăr în Ramuz 
pe combatantul curajos, respectat, priceput. Din păcate, 
felul lui de a fi ne dezamăgește, adesea. Proţăpit cu strâș- 
nicie pe picioarele-i suple și muşchiuloase, ne dă primul 
exemplu, descotorosindu-se de tot ceea ce i-ar putea îm- 
piedica mișcările: ţigări, gumă de mestecat, batistă, bidon, 
creion, brichetă — ajuns aici Ramuz eftează şi-l priveşte 
chiorîș pe Orsini, care pleacă ochii ca un copil prins cu 
miţa-n sac. 

Îl imităm, păstrîndu-ne doar trusa individuală de pan- 
samente. Un singur obiect are drept la cruţarea sergentu- 
lui: lanterna lui electrică. Ramuz îi verifică starea de 
funcţionare îndreptînd, timp de o secundă, jetul de iu- 
mină spre pămînt. 


-— Gata, băieţi ? Atunci înainte pentru băița de di- 
mineaţă. 

-Şi calm, fără a se îngriji dacă ceilalți îl urmează sau 
ba, sergentul pătrunde în apă. Îl aud pe Castelano mî- 
rîind. Privirile. noastre se încrucișează. Dă din cap, apoi 
murmură, teribil de mîhnit. 

— Dacă n-ar fi aşa de bou! 

Intră la rîndul lui în apă, prinzînd zdravăn Stenul, 
de mijlocul ţevii. 

— Hai, Duc, ţine-te lîngă mine ! 

Primii noștri pași prin torent sînt relativ ușori. Foarte 
rece, apa ne atinge abia coapsele ; călcăm pe pietre rotun- 
joare, dar neprimejdioase pentru tălpile noastre de crep. 

— Atenţie la bilă ! zise Franco, aflat în urma noastră 
cu Orsini. 

— Fii pe pace, băieţică, s-a reţinut, rînjeşte Costelano. 
Indianul a şi dispărut în peştera întunecată, care mă 
„face să mă-gîndesc, privindu-i stalactitele, la gura știrbă 
a unui monstru. Plecăm capul şi pătrundem sub bolta 
muntelui roasă de timp, urmărind punctul luminos al lan- 
ternei pe care, deodată, Ramuz o îndreaptă asupra noastră 
năucindu-ne, 

— Toată lumea e aici ? 

— Mdaaa !... răspunde Orsini. La primul înecat îţi 
fac semn. 

Ne strecurăm printr-un fel de coridor lung și strimt, 
în care apa ţișnește prin toate. fisurile peretelui stîncos. 
După doar cîțiva metri, frigul și umezeala ne încetinesc 
mișcările: Și, pe deasupra — la propriu — mai sînt și 
colții enormi de piatră care ţișnesc din bolta joasă şi 
ating oglinda apei, obligîndu-ne, nu o dată, să ne afun- 
dăm pînă la gît ca să putem trece pe sub ei, ceea ce, dată 
fiind grija pentru dinamita care trebuie ferită cu orice chip 


de umezeală, înseamnă pentru noi o gimnastică dificilă şi 
caraghioasă. 

Curînd, apa ne ajunge la mijloc, apoi la piept; solul 
dispare, încetul cu încetul, de sub picioare. 

— Dacă alunecăm, am împopistrat-o, îmi zice Coste- 
lano cu un glas bizar, deformat. de reverberaţii. 

.— Dă-mi mie pistolul tău, şi ţine bine raniţa în partea 
cealaltă ! 

Chiar în elipa în care Piratul își plasează automatul 
pe umărul meu, solul dispare cu totul, aşa că sîntem obli- 
gaţi să începem înotul, cea ce nu-i deloc plăcut. 

La trei metri în fața noastră, lumina lanternei face să 
se întrevadă un tablou extraordinar. Aici torentul și-a 
croit doar cu greu un drum în inima muntelui. Uneori, lă- 
țimea lui nu trece de un metru, așa că, neputînd avansa 
cîte doi, ne vedem nevoiţi să înaintăm în șir indian, prin” 
culoarul îngust, înotînd. doar cu o singură mină, zdrobin- 
du-ne carnea de așchiile de piatră, care se ițesc din pere- 
tele viscos. - 

+ — E-n regulă, tritonilor ? 

Întrebarea lui Ramuz ricoșează pe. pereţii cleioşi și 
recade de parcă ar fi fost proiectată în toate sensurile, îm- 
brăcînd multiple ecouri. 

— E-n regulă, răspunde Franco, în numele tuturor. 

Pentru mine, unul, totul devine mai acceptabil din 
clipa în care, depășind pasajul îngustat simt, alăturea, 
prezenţa liniștitoare a lui Costelano care poartă, în 
mîna dreaptă, ridicată de-asupra torentului, ranița cu di- 
namită. 

Acum sîntem în apă pînă la umeri. Frigul ne-a pătruns 
de mult, totuși înaintăm, cu ochii ţintă la lanterna pe care 
Ramuz o ţine strîns între dinți — singura noastră că- 
lăuză în acest cumplit labirint subteran. Nimeni n-are 


chei de vorbă, nici chiar palavragiui de Orsini, mult prea 
ocupat să-și propulsez ze trupul uriaş prin apa rece ca 
gheaţa. > 

Deodată, luminița alburie a lanternei înțepenește pe 
zidul care ne împresoară din toate părţile. Ramuz înjură 
cumplit, apoi, cu vocea gituită, strigă : 

— Se înfundă ! Stop, băieţii ! Nu cred că putem merge 
mai departe ! 

Dar nu ne oprim decit atunci cînd. grupaţi în jurul ser- 
gentului, privirile noastre înspăimîntate cercetează pere- 
tele spongios ce pare să ne fi întemnițat. 

În acest loc, nivelul torentului ajunge foarte aproape 
de plafonul stîncos, așa că ne este practice imposibil să ri- 
dicăm capul fără să ne pornim de plafon, 

Aveam ciudata și neplăcuta senzaţie că sîntem zdro- 
biţi încet-încet şi cu perfidie. Cel puţin eu, unul, bine 
ajutat de imaginaţie, am impresia că muntele se lasă lent 
peste noi și că, în curînd, ne va înmormînta definitiv. 

— Totul e să nu ne pierdem capul, reia Ramuz, plim- 
bind raza lanternei de colo-colo, într-un ritm cam > agitat, 
Pină la urmă scăpăm noi de-aici ! 

— Nu e cu putinţă, şopteşte Franco, Herr Hohlen zi- 
cea că torentul trece pe sub munte. 

— Trebuie să existe pe undeva o ieșire, adaugă Cos- 
telano. Mucles ! Ia uitați-vă: apa nu doarme, dacă pri- 
cepeți ce vrea să însemne asta. Se duce, o uşcheşte pe 
undeva, printr-o crăpătură, l 

— Şi crezi că tu o să fii în stare să treci printr-o fi- 
sură ? rînjește Ramuz. 

Dar remarca Piratului n-a fost în van. Indianul înoată 
mai întîi pe partea stîngă, apoi pe dreapta, se întoarce 
un pic și, deodată, slobozește un țipăt triumfător. 


— Are dreptate afuwiistul de ţigan, Nu se-nfundă ! 
Culoarul continuă pe-aici. 

Pe aici ! Într-adevăr, la un metru de noi e o spărtură 
în peretele stîncos, acoperită de apă, un fel de crevasă în 
înălțime, largă de cel mult treizeci sau patruzeci de cen- 
timetri, prin care apa se scurge, clipocind. Lanterna lui 
Ramuz se ridică vertical, sondînd spărtura babană ale cărci 
margini se pierd în întuneric. 

— Haideţi ! Unul după altul, binișor ! 

Un plonjon. Ramuz a dispărut, înotînd. Din păcate 
nu-l pot imita, din pricina blestematei de raniţe care-mi 
paralizează mişcările. Dealtfel, constat, foarte curînd, 
că-mi este imposibil să mă angajez cu fața în acest 
coridor. 

Costelano, care mi-a priceput necazul ridică ușurel pa- 
tul rabatabil al pistolului-mitralieră. 

—Ţine-l de ţeavă, zice el. Cît poţi mai sus peste nivelul 
apei. Dacă înotăm pe-o parte, o să reuşim, îţi garantez !... 

Numai că, în spatele nostru, Orsini devine ne- 
răbdător. 

— Alo, aţi pus- o de mămăligă, acolo, în faţă, sau ce 
naiba faceţi ? 

— Vezi-ţi de fundu’ tău și mai lasă-ne-n pace ! bom- 
băne Costelano. Eşti gata, Duc ? 

— Gata! 

— Atunci dă-i drumul ! 

Nu ştiu cum se descurcă Piratul, dar eu, unul, mă de- 
dau unui tip de înot anarhic, care ţine oarecum de bras, 
dar și de un fel de voinicească practicată de un ciung. 
Avansez binişor, mereu pe-o rînă, oferindu-mi pe o parte 
pieptul, pe cealaltă șoldurile, asperităților viclene, care-mi 
sfișie veșmintele și carnea ; mîna dreaptă îmi rămîne, 


însă, în continuare afară. iar degetele string mai departe, 
cu stă ășnicie, țeava pistolului-mitralieră. 

— Merge, Duc ? 

— Merge! 

— Dacă Indianul a trecut, trecem şi noi, ce naiba! 

Glasul zeflemitor al Piratului este, pentru mine, un 
stimulent minunat. Aş dori, să-i pot răspunde, dar mă tem 
ca tonul meu să nu trădeze cumva oboseala extremă care 
mă cuprinde încetul cu incetul. Tu, Piratule, nu trebuie să 
ştii că tirăști în urma ta un soi de epavă ! l 

Înotăm astfel pe o distanță de vreo zece metri, apoi 
coridorul se îngustează iar, brusc, așa că sînt obligat să 
plonjez ca să nu-mi lovesz cumva fruntea de plafonul împo- 
dobit cu mii de ace ascuțite ce străpung suprafața apei. 
Trupul imi e martirizat de pereții stîncoşi timp de multe, 
oribile, secunde ; îmi spun cu groază că voi muri cu si- 
guranfă înecat, printre acești pereţi ai căror colți îmi par 
tot atitea gheare monstruoase care mă'reţin o clipă pen- 
tru a-mi da, apoi, brusc, drumul, preiectîndu-mă cu vio- 
Jență în prăpastia deschisă chiar sub picioarele mele. 

Brațul meu drept, amorţit de durere, e în continuare 
deasupra apei, mîna mea se-freacă de colții ascuţiţi ca- 
ve-mi ațin calea, dar continui să țin strîns ţeava Stenu- 
lui deasupra luciului apei, fără să slăbesc o clipă încleş- 
tarea. l 

Dacă Indianul a putut să treacă, o să trecem şi noi. 

Aceste vorbe ale lui Costelano îmi dau un nou im- 
bold şi fată că, deodată, raza lanternei lui Ramuz ne bi- 
ciuieşte ochii, iluminînd un fel de mic lac subteran care 
se întinde în mijlocul unui fabulos conglomerat de bolo- 
vani, lipiţi unii de alţii cu un ciment fabricat în exclusi- 
vitate de natură și care, la un loc, alcătuiesc un fel de 
cavernă spațioasă și glacială. 


— Am Llăcul de vreo şapte ori turul Styxului,. şi, ca 
și Achile, iată-ne invulnerabili, strigă Franco. 

— Lăsaţi aiurelile, pentru numele lui Dumnezeu ! zice 
sergentul, cu vocea lui placidă. A fost un moment mui 
greu, dar s-a terminat ! Veniţi încoa ! Sfîrșiți cu tiìn- 
dăleala ! 

Orsini este ultimul care ne ajunge din urmă. Înoalà 
cu încetineala unui pahiderm rănit. 

— Regret că Herr Hohlen nu mai e printre noi, zice 
el rotindu-şi privirea primprejur. Mai întîi pentru că ți- 
neam la el şi-apoi pentru că aș fi vrut să-i spun și eu ce 
creg despre faimosul lui itinerar. 

— Cred că am ajuns la capătul suferințelor noastre, 
suspină Ramuz. Priviţi ! 

Sergentul îndreptă lumina lanternei spre o văgăună 
uriaşă în care torentul, liniștit, își continuă drumul, șo- 
pocăind ; cam la vreo douăzeci de metri de la intrarea 
acestui nou culoar, o linie albăstrie se întinde orizontal. 
Din această pată luminoasă, ieşind din penumbră, bule 
de aer curat țișnesc şi ne asaltează spre bucuria noastră. 

— L-am traversat, afurisitul ăsta de munte, spune Ra- 
muz. Încă un mic efort, băieţi, și vom călca din nou pe 
pămîntul tare ! 

Plonjează din nou, mereu neobosit. Îl urmăm și cînd. 
în sfîrșit, bietele mele picioare se reașază pe fundul solic 
al albiei torentului, nu-mi pot. reprima un rîs nervos, 
ceea ce mă costă ironiile amicale ale lui Costelano. 

— Dumnealor, parizienii, nu se simt bine decît în pis- 
cină, rîde el. Ia ziceţi, cum se cheamă „asta la voi? 
Molitor ?* l ai 

Nu-i răspund. Nu pot să-i răspund nimic, pentru că. 
poticnindu-mă întruna și chinuit de oboseală, îmi întind 


* Costelano vrea să spună „monitor“ (A. tr). 


obrazul năucit spre lumina tulbure a zorilor. Mijindu-mi 
ochii, cu trupul șiroind de apa rece ca gheaţa, mă uit, pie- 
rit, la munte, privesc în vale, apoi din nou spre pintenii 
acoperiţi de zăpadă. Simt, în lumina zilei care începe, cum 
renasc la viaţă. 

Orbecăind, ajung malul ripos și.mă prăbușesc, greoi, 
pe pămîntul îmbibat de rouă. Să dorm ? Să dorm pînă la 
sfîrșitul războiului ! E tot ce-mi doresc în clipa asta. 

— Dinamita ? se răsteşte Ramuz, neliniștit. 

Costelano cercetează, nepăsălor, Stenul pe care fără 
ca cu să-mi dau seama, l-a cărat încă de la ieşirea noastră 
din tunelul infernal. 

— S-ar părea că e-n regulă! Nădragii dumitale s-au 
cam muiat, dar n-am avut încotro ! Mai bine nu se putea! 

— Dă-i încoa', zice Ramuz, că-mi clănţăne zurgălăii ! 

Își pune la iuțeală pantalonii, în timp ce Costelano pi- 
păie conştiincios ranița. 

— Uscată ca iasca, sergente ! În privinţa asta, totul e 
în ordine. 

— a-ţi arma înapoi, zice Ramuz, întinzindu-mi Ste- 
nul, pe care l-a purtat pînă acum ca pe-un fel de colier. 
Mai înainte de a continua, trebuie să le curățăm ca lu- 
mea. Vă sfătuiesc să folosiţi vata și [eșele din trusele voas- 
tre. Cred că e singurul lucru care a' rămas uscat. Şi-n 
vreme ce şurubărim, ne și orientăm. 

Să ne orientăm ! Muntele ne împresoară în continuare, 
ostil şi misterios, dar mult mai puţin înfricoşălor, acum, 
cînd se arată zorile, cu lumina lor palidă. Torentul co- 
boară panta cu un clipocit voios şi aleargă să sc piardă 
printre meandrele stîncoase ale unei văioage în care ci- 
vilizația reapare, în slîrşit, sub forma unei îngrămădili 
îndepărtate de acoperișuri de ardezie. 


— St. Cristoph ! anunţă Ramuz, și acolo, sus, la stinga 
noastră, e faimosul Galzig, cu care ne-a împuiat capul 
Herr Hohlen ! ! 

Se uită la ceasul-brățară, apoi înalţă capul. O hotărire 
rece se citește în privirea lui. 

— Mereu spre sud-est, ei ? Nu ne mai rămîne deci! 
s-o luăm încotro ne duc ochii, la vale. Dacă totul merge 
bine, vom trece curînd de St. Cristoph, iar ieșirea din tu- 
nel va fi doar la o aruncătură de băț. 

— O să ajungem prea tirziu, îşi dă cu părerea Orsini, 
cu un aer resemnat, 

— De ce spui asta ? 

Corsicanul arată cu degetul spre cer, strîmbîndu-se. 

— Soarele apare acuș-acuş, zice el; m-ar mira ca 
trenul să mai treacă la ora asta. O fi trecut mai de mult, 
pe cînd ne bălăceam în torent. 

— E posibil, e foarte posibil, admite Ramuz, după 
cîteva secunde de gîndire. Dar o să ne ducem oricum să 
aruncăm în aer calea ferată fără să ne mai gîndim că ce 
şi cum, s-a-nţeles ? O mai fi trecut vreun tren, mă rog, asta 
3, dar altul nu mai trece, e clar ? 

— Și după aia, cum ne mai cărăm ? 

Indianul fulgeră cu privirea pe cel ce a îndrăznit să 
oună o astfel de întrebare. Ca un făcut, e chiar Costelano. 

— Vă conduc eu. Fac şi eu cît făcea Hohlen, chiar și 
prin părţile astea. Şi-acum, gata cu pălăvrăgeala ! Armele 
sînt cât de cît în regulă, aşa că la drum ! Îți las ranița în 
pază, Piratule ! Tu, Coterot, mergi cu mine. Orsini, rămii 
încheietor şi cască ochii ! 

O luăm din loc, cu degetele încovoiate pe trăgaci. Clăn- 
ţănim de frig în hainele noastre ude ciuciulete. Eu, unul, 
simt cum sînt gata să mă prăbuşesc la fiecare pas, zdro- 
bit de epuizare. 


Coborirea colinei e neplâcută — terenul, de granit, € 
alcătuit dintr-un fel de trepte uriașe de aproape doi me- 
tri înălţime ; dacă facem abstracţie de absenţa viței de 
vie, peisajul ar putea trezi în Orsini și în Franco amintirea 
meleagurilor natale din Provence. 

Înaintăm astfel cam vreun sfert de ceas, după care 
Ramuz, mereu cu ochii pe busolă, ridică brațul. Ne oprim 
în loc. 

— Nu putem continua așa, spune Indianul pe un ton 
care-i trădează îngrijorarea. Prea sîntem descoperiţi. Ori- 
cine ne poate vedea cu un binoclu. Chiar cineva din 
St. Cristoph ! 

— Ar fi cam greu să ne ia drept alpiniști, darmite să 
creadă că sîntem capre sălbatice, spune Franco, regăsin- 
du-și, pentru o clipă, verva caustică. Oricum, sergent, noi 
urmăm pista indicată de Herr Hohlen, aşa-i ? 

— Mda ! Mereu spre sud-est ! 

— Galzigul nu s-a mișcat din stinga noastră! Păi, 
atunci ? 

E uriaș, acest Galzig ! Uriaș şi superb cu nuantele lui 
irizate și opalescente, pe care zorile le răspîndesc cu ge- 
nerozitate pe imensele povirnișuri. 

— Trebuie să fie pe undeva pe aici vreo trecătoare, 
e de părere Costelano. O s-o dibuim dacă o ținem mereu 
spre sud-est... chiar așa, descoperiţi, cum sîntem. Austria- 
cul ştia el ce știa, nu cred că s-a înșelat ! 

Ramuz îi aruncă o privire cruntă. 

— O trecătoare, aici ? face el dînd din umeri. Imagi- 
nează-ţi, Piratule, că n-am așteptat să mă luminezi tu. 
M-am gindit şi eu la asta. Contez însă pe tine c-ai s-o 
găseşti ! Ia-o înainte, fii călăuză ! 

Se uită la ceas. 

— Te așteptăm aici pînă la era cinei Fix ! Reglează ă-ți 
ceasul după al meu'! 


Franco face un pas înainte. 

— Cu permisiunea dumitale, sergent, mă presint vo- 
luntar să- 1 însoțesc pe Costelano ! ! 

— Cu permisiunea mea o să rămîi aici, îi răipind 
Ramuz sec. Un singur tip umblînd descoperit, are mai 
multe şanse să scape cu viaţă decît doi !, 

Se întoarce spre 'Costelano : 

— Ei ? Tot aici îmi eşti ? Poate. că vrei să-ţi ‘dàu, 
busola ? 

Costelano e livid, dar are tăria să surdă, 

— Lasă-te de-astea, don’ sergent ! Bunicul meu ducea 
în tiecare an șatra de la Calatayud la Saintes-Maries-de-la- 
Mer, fără ceas, fără busolă și ajungea întotdeauna la timp 
acolo, cu toată familia, chiar în ajunul pelerinajului. Păs- 
trează-ți jucărica, don’ sergent ! 

Își scoate ranița şi i-o dă lui Franco, care o ia fără 
să sufle o vorbă. 

— Ţine-o tu ! O să mă mișc mai liber și... ie alei nu 
se ştie niciodată ! 

Şi Costelano, cu spinarea cocîrjată, se îndepărtează cu 
acel pas elastie și tăcut care-mi aminteşte, brusc, de mer- 
sul de îelină al regretatului nostru sergent Gonzales. 

— Adăpostiţi-vă ! Aşteptăm în liniște ! ordonă Ramuz. 

Ne resfirăm printre stînci. Îi urmez pe Orsini și pe 
Franco, care au ochit un adăpost bunicel, în mijlocul ci- 
torva  stînci înalte de aproximativ un.. metru și 
aranjate oarecum în semicerc. În interiorul acestui refu- 
giu, observăm un fel de covor de cenușă rece și cîteva 
bucăţi de lemn ars, amestecate cu rămășițe de carne 
şi oase. SS 

-- Bag de seamă că niște garizi au ars un chef strașnie 
pe-aici, constată Orsini, cu sprincenele adunate. După pă- 


rerea mea, e un locşor cu vad bun, așa că... poate-ar fi 
mai bine să ne cărăm la alt han. i 

— Gura, caporale, zice Franco care tocmai și-a spri- 
jinit arma între două stînci. Mac Mahon şi cu mine 
ne-avem ca frații. Aici sînt, aici rămîn *. 

Mă proțăpesc în colțul opus, în timp ce Orsini, bomb- 
nind în continuare, se așază în mijlocul stratului de ce- 
nuşă, îndreptînd ţeava pistolului său mitralieră spre piscu- 
rile pe care lumina lăptoasă a zorilor începe să le coloreze 
puţin cîte puțin. 

— Unde e Indianul ? 

— Nu mai pot eu de Indian. Dar dacă Piratul päțeşte 
ceva, Indianul o să mă pomenească. 

Privirea uluită pe care mi-o aruncă Franco mă face 
să înțeleg că eu am fost cel ce i-a răspuns lui Orsini. Tre- 
buie că m-am sonat rău, dacă nu-mi mai dau seama cind 
îmi merge gura ! 

Ochii micuțului evreu mă urmăresc cu o expresie 
stranie : 

— Ce-ai spus? 

— Nimic! M-a luat gura pe dinainte! N-am vrut să 
zic nimic... am vorbit așa... mașinal. De fapt mă gindeam 
la altceva, zic eu, dar simt cum roşeața îmi invadeară 
chipul. 

Franco ride uşurel, nu. fără sarcasm. 

— Ciudat, murmură el visător. Eu, unul, mă gindeam 
exact la ce-ai spus tu cu voce tare. 

— 'Tăceţi din gură ! Nu ştiu pe unde umblă. S-ar pu- 
tea să vă audă, intervine Orsini, mai cu scaun la cap. 


+ E vorba, fireşte, despre fraza, devenită celebră, a genera- 
lului Mac Mahon : „J'y suis, jy reste“, rostită în timpul asediului 
Sevastopolului (n. tr.). 

Nu mai scoatem nici o vorbă, absorbiți de coatempla- 
vea 'zbuciumatei priveliști care ne înconjoară. Ne allăm 
pa un soi de pinten uriaș de piatră, avînd, în stinga noas- 
mă, Galzigul şi la dreapta, oarecum sub noi, panta acci- 
dentată, coborînd în trepte lurgi, pînă în văioaga în care 
a tupilat orășelul St. Cristoph. Din loc în loc, în măsura 
în care piscurile de piatră o îngăduie, întrezărim un capăt 
al drumului care șerpuiește în jurul trecătoarei, în ocoli- 
uri simetrice. Liniştea şi pustietatea sînt impresionante, 
cu atit mai mult cu cît. ziua care se naște dezvăluie înece- 
tul cu încetul miile de cute ascunse ale muntelui, care, 
dezvelit de mantia_de întuneric a nopţii apare, acum, în 
toată impresionanta sa maiestate. 

„Ce-o fi făcînd Carnet ? Unde-or fi ceilalti camarazi 
din “Batașoe ? Au reuşit ei, oare, să forţeze apărarea jna- 
mică ? Au putut să lanseze atacul împotriva tunelului ?“ 
Nu știm nimic despre ei, după cum nici ei. nu au veşti de 
ln noi! Carnet si-o fi ros unghiile tot așteptînd mesaj: 
de la noi! Iar în clipa aceasta Herr Hohlen trebuie să fie 
mort ! ~ 

Aceste gînduri se învălmășesc, dezordonate, în capul 
meu, cînd o vorbă a lui Franco mă face să tresăr. 

— Uite-i ! | 

Cu inima bătînd tare, îi urmăresc privirea şi, ridicând 
ochii, zăresc în faţa noastră, la vreo șase sute de meti, un 
buchet remarcabil de uniforme cenuşiu-verzui, iţindu-te 
din uşoara umbră matinală, desfășurîndu-se în lanţ de 
irăgători pe versantul unei coline cu coama văhurită. Şi 
iată că, mergînd strîns în urma lor, mai apar alte siluete 
cu căşti. i 

— Sintem căutaţi. Era la mintea cocoșului c-o să se 
întimple așa după tevatura de azi noapte, șoptește Orsini 
care s-a aruncat pe burtă. Un munte nu sare în aer când 


i se năzare, Mama lor de nemţălăi, i-a pus rău de tut pe 
gînduri chestia cu explozia. - 

-~ Tacă-ţi gura, zice Franco, lipit de stincă, precura 
o căpușă. Nu e momentul să ne jucăm de-a soldații, cu la 
cinema. 

Cine are chef de aşa ceva ? Nimeni, bineînţeles ! Gin- 
dul îmi fuge la Costelano, singur, pierdut în mijlocul na- 
tarii, și la Ramuz care se încăpăținează să rămînă nevă- 
zut. Dar nu îndrăznesc să-mi exprim gîndurile printr-o 
întrebare. Liniştea şi prudenţa se impun. 

Nemţii s-au apropiat, Au ajuns la poalele colinei şi 
înaintează, făcînd pămîntul să sune sub pașii grei. Fron- 
tul lor s-a redus şi acun avansează în rînduri. de cite pa- 
tru. Cizmele sfărîmă pietrișul în cadență și, prin golurile 
dintre stîncile ce ne apără de privirea lor, putem întrezări, 
timp de o secundă, chipurile — tinere sau nu — marcate 
de oboseală. 

Trec astfel cam la zece pași de noi, fără să re bă- 
nuiastă măcar prezenţa. Aud cum doi dintre ei schimbă 
câteva fraze punctate de un rîs înfundat. Franco avea 
să-mi spună mai târziu că tipii vorbeau despre puslărica 
pe care o luaseră în locurile acelea cu trei zile mai de- 
vreme, graţie unei găini şterpelite de la popota ofiţerilor. 

Acum, soldaţii au dispărut. Păstrăm o liniște totală, 
încît putem auzi zvonul paşilor îndepărtindu-se. Trece 
astiel cam un sfert de ceas, care pare interminabil, apoi, 
răsărit de cine ştie unde, Ramuz sare ca un drac împie- 
liţat în mijlocul adăpostului nostru. 

— Ne-am descurcat destul de bine, zice él. Da: acun 
gata, valea, că se împute treaba ! 

— Nu e încă cingi, zice Franco, cu răceală, Mai tre- 
bute să așteptăm douăzeci și două de minute ! 

Privirea de gheaţă a Indianului aleargă, pe furiș, de la 
unul la altul. 


— Dacă vă gîndiți la Pirat, aflați că şi eu mă gîndesc 
la el. N-aveţi nici o grijă, o să-l întâlnim în drum, doar 
n-a putut s-o ia decît spre colina de unde au apărut friji. 
Cy, noi tot pe-acolo trecem. 

— Nu e niţel cam riscant, sergent ? 

— Dar ce nu-i riscant în toată halimaua asta ? ripos- 
tează Ramuz. Oricum, mi se pare logic să mergem pe 
drumul pe care au mers îriţii. Pășind pe urmele lor, mä- 
car sîntem siguri că nu sărim în aer călcînd pe vreo mină. 

Ramuz nu greșește. Pentru el, reușita misiunii noastre 

e mai importantă ca orice, asta e cert, dar nu e chiar atit 
de nătărău încît să-și risipească oamenii la întîmplare, şi 
cu orice risc, Îl privesc şi, pentru prima oară, de nu ştiu 
vilă vreme încoace, găsesc puterea să-i surîd. 

— E ceva glagorie în scăfirlia aia de sergent, sergente! 
ji zic. 

Ramuz îmi răspunde tot cu un suriîs, îmi face cu ochiul, 
sar nu suflă o vorbă. Mă miră această stare de spirit care-l 
îndeamnă să accepte de la mine tot ce l-ar zbîrli venind 
din altă parte. i 

— Haideţi să ne cărăm. Iute ! ordonă el. 

Tişnind din ascunzătoare, ne angajăm pe o pistă te 
duce la picioarele colinei, pe care apoi începem s-o urcăm, 
prudenţi, pentru că, fie vorba între noi, nu prea ştim ce-o 
să găsim. de partea cealaltă. Cînd ajungem pe una din 
acele creste unduitoare, soarele a străpuns, în sfirșit, ulti- 
mii nori aduși de ivirea zorilor. 

E frig, dar o ușoară adiere mîngîfie piscurile golașe Și, 
dincolo de îngrămădeala, mereu aceeași, de stînci, zărim, 
încă înecate de penumbră, defilee și prăpăstii adinci. 

Ramuz se apleacă asupra busolei. 

— N-am făcut nici o greşeală. Am ajuns la tane. Tai 
trecătoarea... 


Pak 
` 


Privirea lui încercală de muntean aleargă peste labi 
rintul haotic cu acuitatea unui vameș care cotrobăie pri 
bagajele călătorilor. - 

— „Trecătoarea... ial-o! adaugă el, arătîndu-ne u 
defileu care se deschide între doi pereţi abrupți, afundin- 
du-se tot mai mult spre vale. Da, avea dreptate Hohlen. 
Direct spre sud-est. Vom lăsa Galzigul în urma noastră și 
o vom lua direct spre Sf. Anton. i 

— Bine, bine, chestia cu Galzigul o doresc și eu. Nu- 
mai c-ar fi bine ca mai înainte de a lăsa în urmă Galzigul 
să-l recuperăm pe Costelano, face, încetișor, Orsini. 

Ramuz îl fulgeră cu o privire încărcată de mînie. 

— Ia ascultați aici, voi toţi, zice el după cîteva se- 
cunde de tăcere. Cred că a venit momentul să ne lămurin: 
un pic. E drept că tiganul şi cu mine nu prea facem casă 
bună. N-are nimeni nici o vină, dar așa a fost să fie. Mai 
întîi, aluzia lui Franco, acum tu, Orsini... e cam mult... 
Atlaţi că nu-mi cade deloc bine, Ca să nu zie mai rău! 
Am hotărît să trecem prin defileu și o să trecem, pentru 
că altă ieșire nu văd ; și dacă, în drumul nostru dăm pesle 
Pirat, cu atit mai bine. Asta o să-l scutească să se mai în- 
toarcă de unde a pornit. Iată cum m-am gîndit eu și vreau 
să vă mai spun că Piratul e uns cu toate alifiile, știe el mai 
bine ce are de făcut într-o asemenea situație. Nu putea 
s-o ia decît în direcţia asta. V-am mai spus-o o dată! 

Indianul își aşază nervos pistolul-mitralieră pe umăr, 
-cercelîndu-ne atent, pe sub sprîncenele adunate. Observ 
că mîinile îi tremură ușor. 

— Şi-mi doresc să nu mă fi înșelat! adaugă el. Şi-a- 
cum, mai are careva ceva de zis ? Hai, ce-i în gușă și-n 
căpușă, daţi-i drumul ! 

Tăcem chitic, așa că, după ce aşteaptă. o clipă, ne în- 
toarce brusc spatele şi o ia din loc. Ne urnim destul de ne- 
mulțumiți de noi, sincer să fiu. 


Părăsind, din motive de prudenţă, crestele colinei, şi 
Juind-o la stînga, ajungem, în cele din urmă, în vîrful 
pantei care dispare, zece metri mai jos, între zidurile go- 
age ale defileului. 

Orsini, care tropăie alături de mine, mă trage, deodată, 
de minecă. își 

— Ei, Duc! murmură el, crezi că l-am jignit pe In- 
dian ? , 

Îi răspund că e posibil. Cu un.aer jalnic, continuă: 

— E prima dată cînd în echipa noastră se- mpute ceva. 
Nu-mi place deloc, da’ e șiel de vină, nu ? 

— Eu zic să nu dăm cu pietre, îi răspund. Singura lui 
vină, singurul reproş pe care i-l putem aduce lui Ramuz 
e că a venit după Gonzales! De fapt, nu-l acceptăm pe 
Ramuz, ci îl suportăm fără a încerca să-l înţelegem! 

N-am nici un chef să angajez o discuţie-cu Orsini pe 
un teren atît de delicat. Cu el, — deși-i un tip dotat cu 
specilicul bun simţ al omului simplu — nu știi niciodată 
unde te poate duce un dialog. 

— Nu mă gîndesc decit la un singur lucru, zic eu re- 
tezîndu-i-o scurt. Sper că Piratul a luat-o pe drumul 
acesta şi că-l vom regăsi nevătămat ! 

Orsini respiră ușurat şi-mi mulțumește,  dindu-mi 
cîţiva ghionţi prieleneşti în spinare. 

— Da, da, o să dăm peste afurisitul de Pirat! E un 
șmecher, a-ntiia, asta e! 

Și într-adevăr, spre ușurarea noastră, îl regăsim pe 
Costelano la vreo cincizeci de paşi de la intrarea în defi- 
leu. Ghemuit în spatele unei stinci masive, îşi pune un 
deget pe buze — de îndată ce dă cu ochii de grupul 
nostru — şi-apoi ne face semn să ne lăsăm și noi pe vine 
şi să venim pină la.el, unul după altul, evitînd chiar și 


cel mai mic zgomot, ceea ce, la drept vorbind, e o reco- 
mandare de prisos, 

Două minute: mai tîrziu, sîntem toți cinci la un iot, 
cocirjaţi la poalele stâncii. 

— Ce naiba faci acolo ? șopteşte Ramuz. 

— Ce-aţi fi făcut voi dacă aţi fi văzut cum, hoderonc- 
tronc, locul e năpădit de friți ? întreabă Piratul, din vir- 
ful buzelor. 

— Am fi făcut la fel ca tine, zic. Dealtfel, au trecut 
la trei metri de noi. 

— Asta nu e tot, reia Ramuz. Și trecătoarea ai 
găsit-o ? 

— Nu avem al drum, sergente. Trecătoarea... este... 
sintem chiar deasupra ei, numai că... e o bubă la mijloc... 

— O piedică ? 

— La cincizeci de metri de aici e o cavemală și, în fata 
cet, o mitralieră SR ile cu dai tipi, care nu stau acolo ca 
să tricoteze, vă asigur ! Toemai reperasem chestia asta 
$i-aveam de gind să mă întorc la vai, cînd au apărut primii 
friti Veoeau din vale, au urcat defi ileul și-au ajuns pe 
cresle. Sînt sigur că ăsla-i drumul cel mai bun ! 

— Maia, îşi drege glasul Ramuz, învăluindu-ne într-o 
privire în care străluceşte o  luminițţă de orgoliu. Asta 
te-am-explicat și eu garizilor : : împrumutăm drumul mem- 
ților şi-i avem în buzunarul de la ceas. 

— Partea nasoală e că nemţălăii, chiar dacă n-au pla- 
sul mine, au instalat, cu siguranţă, şi alte avantposturi 
d-astea, de-a lungul întregului defileu, zice Orsini. 

— N-avem de ales, bombăne Ramuz. Dacă vrem să nu 
mai orbecăin pe sub pămînt ca nişte cirtițe, trebuie 'să-i 
miresim mai de aproape. Nu uitaţi însă un lucru: dacă 
ajungem să ne încăierăm, păstraţi, fiecare din voi, ultimi 
grenadă. S-a înteles ? Aruncaţi toată garnitura cât mai cu 


folos, dar păsiraţi-vă una. Ştiţi de ce. Şi-acum, vira ! ` 

Ramuz nu-i dintre cei care umblă să-și pună pielea la 
adăpost. Nimeni nu i-ar putea contesta curajul și iuţeala 
cu care ia deciziile; aşa încât nu mă pot opri să nu-l bat pe 
umăr, admirativ, în clipa cînd e gata să o ia din loc. 

Mă privește și suride. 

__— Urmează-mă, Duc. Ceilalţi, la zece pași distanţă și 
supravegheați stînga- dreapta defileului. 

Mă tirăsc în urma lui Ramuz, strecurîndu-mă printre 
stîncile care formează un fel de parapet natural, -de-a 
Jungul crestelor înalte, despicate de prăpăstii. 

Înaintăm astfel întetigor, oprindu-ne cam din trei în 
trei, metri, ceacetind cu mare băgare de seamă locul, mai 
înainte de a avansa cu cîțiva pași. In fine, cazemata se 
înfăţişează ochilor noștri atenţi. E construită chiar pe 
stîncă, iar faţa ei de beton, străpunsă de o ambrazură aori- 
zontală, barează aproape în întregime drumul. 

Înaintea micului fort, bine protejaţi de un meterez pe 

care se află îngrămădiţi saci cu pămînt, doi nemți discută 
de zor, postați pe lîngă o mitralieră. 
»  Nemișcaţi ca niște statui, cercetăm cu privirea pe cei 
doi tipi care habar, n-au că la nici douăzeci şi cinci de 
metri distanţă, moartea îi pîndește să-i secere, necruţă- 
toare. Ramuz se uită, intens, la lunga fantă întunecată, 
aflată pe burta rotunjoară a cazematei. Brusc, se întoarce, 
privirea lui poruncitoare căutîndu-i pe băieți. 

Băieţii sînt acolo, invizibili, cu ochii ţintă la sergent, 
asteptînd ordinele lui. 

Ne-am obişnuit, de ani și ani de zile, să înțelegem fără 
greș un semn, să traducem sensul unei ochiade sau al 
unui murmur. Am fost al dracului de bine dresați pentru 
asta, așa că lui Ramuz nu-i vine prea greu să ne transmită 
prin gesturi ce vrea de Ta fiecare dintre noi. 


După ce-şi lansează consemnele, își reia lunecarea de 
reptilă,. înaintînd cu doar cîțiva centimetri pe minul. Ciş- 
tigă puţin cîte puţin teren, fără ca cel mai mic foșnet, 
cel mai ușor scîrțiit de pietriș, să-i trădeze prezenţa. 

Ramuz se oprește din nou, aruncă o scurtă privire 
peste umăr, Chipul crîncen al lui Costelano e lipit de pă- 
mânt, la zece pași de noi. Dinţii lui de lup mușcă lama 
pumnalului, iar în mina-i ai eaplă strălucește o grenadă 
defensivă. 

Din Franco nu se zărește decît o parte din obraz, prin- 
tre două pietroaie, și un ochi — ca de ciclop — care ne 
priveşte chioriș. Orsini a dispărut, dar nu-mi fac probleme 
în privința asta. E în stare să țîșnească precum un diavol 
pe partea opusă a cazematei și să atace obiectivul pe la 
spate. 

Trece astfel un minut teribil de lung. Mă întreb ce-o 
mai fi aşteptînd Indianul. Îl privesc cam pieziș şi mă în- 
spăimint de expresia bestială care, chiar în clipa aceasta, 
îi deformează fizionomia. Ai zice că e un animal sălbatic 
ce-şi cercetează, hulpav, viitoarele victime, un zăgan ro- 
tindu-se alene deasupra prăzii, sigur pe el. Privindu-l, 
îmi dau seama că, dacă avem cu toţii aceeași expresie, ară- 
tăm cumplit de respingători. 

Deodată, Indianul își apasă mîna'pe umărul meu. În 
sfîrşit, a sosit momentul ! Într-o secundă, voi fi eliberat 
de această tensiune copleșitoare, iar nervii mei, încor- 
daţi, își vor regăsi pacea. Va fi destul să apăs pe trăgaci, 
să strîng din dinţi și să las ca tot trupul meu să vibreze 
la ritmul frenetic al automatului, zbătindu-se în mîinile 
mele, ca o mică lighioană înspăimîntată, pe care aș ro- 
ține-o, împotriva voinţei ei, lipită de mine. 


— Go !* urlă Ramuz. 

Ne ritlicăm toţi deodală, cu arma la sold. Un răpăii 
asurzitor sfişie brusc liniștea dimineţii. În faţa noastră, 
nemţii au sărit în sus, urlind. 

Am impresia că un formidabil dansator pe sîrmă ţiș- 
neste alături de noi, zburînd deasupra stîncilor. Continui 
să trag, apropiindu-mă de cei doi nemți, care tocmai s-au 
prăbușit, în timp ce-extraordinara vedenie aeriană se ma- 
terializează, la primul contact cu solul. E Costelano, care 
fuge, mîncînd pămîntul, spre cazemată. Propulsat de pro- 
pria lui viteză furibundă, Costelano se izbește de fort, dă 
înapoi un pas și-și lansează grenada în ambrazură, chiar 
în clipa în care, din adincurile ei, țișnește o limbă de foc 
albăstruie, însoţită de o lungă rafală de mitralieră. | 

Piratul face un salt pe-6 parte și se aruncă, pe burtă, 
la pămint. După şase secunde se produce explozia. Mitra- 
liera a amuţit și o pinză cenușie de fum se prelinge prin 
ambrazură. 

În spatele nostru, ascuns în continuare printre pie- 
troaic, Franco golește încărcător după încărcător în silueta 
masivă a cazematei. Ușa se deschide brusc, lăsînd să 
treacă un șuvoi de flăcări şi fum, din mijlocul căruia ră- 
sare un bărbat, înfiorătoare torţă umană, ţipînd sfișietor. 

În această clipă, de la înălţimea defileului, răpăitul -sa- 
cadat al pistolului-mitralieră se alătură ţăcănitului furi- 
bund al armei lui Franco. 

Omul-torţă face doi sau trei pași, se răsuceşte în loc, 
apoi, cu un ultim urlet, se prăbușește cu braţele în cruce. 

— E mai bine c-a murit așa ! zice Ramuz, ridicîndu-se 
în picioare. E mai rapid şi mai curat. 

Ride ușurel, cu un hohot nervos. 


* Du-te! (în engleză în text) Este comanda folosită de britanici 
și americani, pentru declanșarea unei acțiuni (n. tr.). 


— _ Hei, Duc ? Ai băgat de seamă cine e sus ? 

Îi urmăresc direcţia degetului arătător și zăresc un colț 
stincos, înalt de vreo cinci metri, care domină cazemata, 
închipuind un baldachin de granit. 

Orsini e căţărat pe vîrful ciunt al stîneii. Cu picioarele 
depărtate, ţinînd cu o mînă patul armei încă îndreptate 
asupra soldatului mort, care continuă să ardă, caporalui 
nostru își flutură bereta cu un aer triumfal. 

— L-am aranjat bine pe ăsta ! urlă el. Acum va trebui 
să cobor, numai că-i greu al dracului. 

Franco și Piraţul ne ajung din urmă. îsi, di 

— Bună treabă! E genul de car care-mi convine ! 
zice Costelano. 

Cu un aer convins, Franco dă ia cap a încuviințare. 

— Tocmai începusem să ruginim pe la încheieturi. Ne 
trebuia chestia asta ca să ne mai pună în mișcare. 

Trecem, păşind peste cei doi mitraliori, dintre care 
unul mai geme încă, trăindu-și ultimele clipe, și ne apro- 
piem de cazemată, învăluită într-un nor de fum, din ce 
în ce mai gros. 

— N-are rost să ne apropiem mai mult, zice Ramuz. 
Afacerea-i lichidată. Nu mai avem cu cine fade o partidă. 
Adunarea, băieţi ! Au rămas destule afaceri de încheiat ! 
A, iată-l şi pe căprarul nostru. 

Orsini soseşte, țanţoş, ca un curcan, cu un suris care-i 
luminează faţa de lună plină. Am încurcat-o ! De cîte ori 
pune la cale o vorbă de duh, Orsini ne oferă această fizio- 
nomie topită de bucurie. 

— Ia poftim ! E șase ! exclamă el, arătîndu-ne pe rînd 
cadranul ceasului său brățară. Cu toată tevatura asta, 
cred că am scăpat trenul. 

—— Mă doare-n cot ! răspunse Ramuz fără să clipească. 
O să-l prindem pe următorul. 


Uimătorul ? | 

Nu ţin cîtuși de puţin să-l vexez de pomană pe Ramuz, 
spunîndu-j verde, în laţă. că nu împărtășesc deloc cen- 
vingerea lui neștirbită. 

N-ar fi de mirare ca, din pricina balamucului pe care-l 
provocăm, de ore în şir, prin locurile astea, o întreagă ar- 
mată germană să fie acum pe urmele noastre. 

Dacă o să ajungem nevătămaţi la ieşirea tunelului de 
la Arlberg înseamnă tă am fost al dracului de norocoşi, 

Sau, cum ar- fi zis micuțul Calmat, dacă ar mai fi fost 
printre hoi : i 

— Staţi, fraţilor, că purceaua nu-i încă moartă în 
cotet. ' 


CAPITOLUL VIII 


Cred că a sosit momentul să aruncăm o scurtă privire asu- 
pra situaţiei batalioiului nostru pe plan operaţional, dacă 
nu pentru alt motiv, atunci măcar pentru scopul lăudabil 
de a tace cunoscut faptul că tovarășii noștri nu au contat 
numai pe noi pentru a cîştiga aceustă bătălie. 

Pînă acum am încercat să relatez, cît se poate de fidel, 
istoria misiunii noastre. Este deci foarte firesc ca, bene- 
ficiind de informațiile care ne-au fost furnizate mai tîrziu, 
să povestesc, în cîteva cuvinte, cu ce s-a ocupat Batalio- 
nul de șoc, în timp ce noi traversam muntele, trăind peri- 
peţiile care se cunosc. 

După plecarea noastră, în ciuda faptului că Batalionul 
lusese blocat în vale, în jurul sătucului ruinat, maiorul 
Carnet, păstrindu-si întreg optimismul, reluă, fără a-şi în- 
gădui o clipă de răgaz, cererile de întăriri. 

Devreme ce nu putea obţine nici un fel de ajutor din 
partea. aviaţiei și a trupelor aeropurtate, el se adresă uni- 
tăii lor franceze cu destinația specială, staționate, după cum 
se stie, la Feldkirch, la Brand și la Rankweil. 

Graţie intervenţiei colonelului de Monzat, două com- 
pânii au fost puse la dispoziţia Batalionului 1 de șoc. 
Aceste subunități aveau drept obiccliv să întărească com- 
paniile noastre, serios angajate la Braz şi la Wald. 

Carnet nu ceru nimic pentru sine. Dintr-un sentiment 
de orgoliu pe cît de lesne de lar po atît de contradic- 
toriu, acest vechi și dur combatant socotea că aportul 
unor trupe proaspete, pe care e] le cerea cu atita înverşu- 


nare, vestcjea prestigiul balalionului. Or, dacă nu se putea 
lipsi de un astlel de ajutor, se cuvenea. măcar, să nu abu-. 
zeze de cl. Victoria, dacă avea să fie o victorie, trebuie să 
aparțină, în întregime, Batalionului de șoc. N-ar fi dorit 
cu alteinevă, într-o zi, să se poată împăuna cu ea. 

Iată de ce Carnet, aflat în fruntea companiilor a 3-a şi 
a 4-a, îşi pregăti conșliincios contriofensiva, de îndală ce 
primi mesajul lui Herr Hohlen care-l informă că dispuneam 
de explozibilul indispensabil îndeplinirii misiunii noastre. 

În funcţie de informaţiile furnizate de prizonierul nos- 
tru, maiorul Carnet — operind în acest fel o revenire la 
melodele de luptă specifice batalionului, — repartiză 
efectivele în formaţii de treizeci-treizeci şi cinci de oa- 
meri, comandaţi de un ofițer și bucurîndu-se de deplină 
autonomie de acţiune, firește în funcție de misiunea res- 
pectivă ; unicul cuvînt de ordine fiind : concentrarea for- 
telor noastre pe culmile dominînd Langenul, şi atacul 
concertat la ora H. i 

Aici mă văd obligat să deschid o paănieză, pentru a 
spune două vorbe despre neliniștea care-l cuprinse pe 
Carnet cînd, la ora prevăzută, nu primi mesajul lui Herr 
Hohlen şi, mai ales, în minutele și apoi în ceasurile ce-ur- 
mară, în care transmiţionistul continua să dea din cap, 
a „nu“, la fiecare privire întrebătoare a comandantului. 

încercă să se autoliniștească, amintindu-și ce gașcă 
de upucaţi trimisese în această - aventură, dar numai cu 
gîndul izbutea să fie rezonabil, inima nu-l asculta, pentru 
că prea multă bunătate se ascundea sub scoarța aspră, de 
dur, ca să nu se simtă inundat de remușcări. 

„Tot jucîndu-te cu focul, ajungi să te frigi“, gîndea el, 
dezgustat de sine. De data asta, cred că le-am pretins prea 
mult. Da’ îi aduc eu înapoi, fir-ar să fie! „Vii sau morți, îi 
aduc pe toţi. 


Totuși, timpul presa și Carnet îşi dădea seama că nu 
mai poate aștepta : trebuia să riște o acţiune fără a şti 
dacă noi am izbutit sau nu în misiunea încredințată. 

Carnet hotărî deci să atace. | 

Zeci de grupuri tăcute, avînd fiecare propria sa mi- 
siune de luptă, căreia i se supunea cu o abnegaţie supra- 
omenească, porniră prin noapte. Era vorba să se treacă, 
cu orice preţ, peste munte, evitîndu-se, pe cît posibil, con- 
tactul cu inamicul. Și totuși, n-au lipsit acţiunile indi- 
viduale, duse cu o cumplită hotărîre și o rece cruzime. 
Dar, chiar și în toiul acestei lupte implacabile și fantoma- 
tice, nemţii nu au crezut niciodată c-ar putea fi vorba de 
un atac de anvergură. Pentru ei, toate acestea nu păreau 
decit hărțuieli, tentative de infiltrare sau mici atacuri, da- 
torate unor patrule de recunoaștere. 

Așa se face că, ajunse în vîrful muntelui, elementele 
noastre de avangardă se regrupară înainte de coborirea 
spre Langen. 

Păstrînd o strinsă legătură radio cu forțele însărcinate 
să neutralizeze Brazul şi Waldul, Carnet află că, pină la 
urmă, centrala de la Braz căzuse în miinile Batalionului 
de șoc şi, a unităţilor speciale. Waldul rezista încă, iar 
zelul apărătorilor lui dădea mult de furcă asediatorilor ; 
situația părea să evolueze favorabil, devreme ce uzina 
subterană era de acum încolo lipsită de jumătate din ener- 
gia electrică ce-i era necesară. 

Chiar în clipa în care noi atacam cazemata, Batalio- 
nul de șoc, ţișnind dintre înălțimile Arlbergului, asaltă 
tunelul, prăvălindu-se asupra apărătorilor, surprinși și bui- 
măciţi. Băieţii nu aveau asupra lor decît armele automate, 
grenadele şi patru AGA-uri * pe care să le opună puterni- 
cului sistem de apărare al duşmanului.: Bateriile nemţeşsti 


* AGA — armă individuală anticar, folosind grenade reac- 
tive antitanc cu traiectorie razantă (a. tr.). 


de 88 m/m  intrază imediat în acţiune, "susținute de tunu- 
rile celor trei tancuri de şaptezeci de tonc, care se desfà- 
surară într-o manevră de încercuire 

Din toate adăposturile individuale, dintre stînci, din 
toţi copacii plantați pe coasta colinei, tirul inamic se abătu 
cu un potop de foc asupra băieţilor din Batalion secerînd 
ciorchini de oameni, în vreme ce alţii se  rostogoleau pe 
pante, sfirșind, în două cazuri din trei, siîrtecaţi de mine 

„S“ *, pitite cu viclenie în iarba proaspătă. 

După zece minute de luptă, Batalionul pierduse şai- 
zeci de oameni, dar unul dintre tancuri, atins de AGA-ul 
aspirantului antilez Denise, era acum pradă fläcărilor, iar 
pe lingă unul dintre tunurile de 88 m/m definitiv amuţit, 
zăceau într-un sinistru morman, trupurile servanţilor, 
laolaltă cu patru combatanți francezi. 

Celelalte două tancuri făcură atunci cale întoarsă spre 
intrarea maiestuoasă a tunelului unde se instalară pentru 
a o apărajîn timp ce a doua baterie de 88 m/m își continua 
tirul violent asupra oamenilor agăţaţi pe pereţii de stincă. 

— Cîmpul de acţiune a blindatelor este limitat la zona 
intrării tunelului. E la mintea cocoşului că pe acest teren 
muntos, ele nu se pot deplasa, dar dacă nu exploatăm si- 
Luaţia, o să ne fixeze la sol, spuse atunci Carnet, care, de 
pe o înălțime, cu binoclul la ochi, urmărea. îngrijorat des- 
tășurarea luptei. Locotenente Mauger ! 

Un tînăr ofiţer se apropie : 

— Ordonaţi, dom®ule maior ! 

-— la şase oameni și puneţi mîna pe tunul nefolosit. 
FPăceţi-l să redevină activ, dar numai în interesul nostru |! 

Strecurîndu-se printre exploziile de grenade și de 
mine, sub focul conjugat al armelor uşoare și al obuzelor, 


* E vorba de minele anti-pergonal, cu trei focoase implantate, 
la nivelul solului (n.a) , 


cei șapte oameni porniră la drum. Dintre ei doar trei 
aveau să ajungă la tun. Pentru aceasta a fost necesar să 
se piardă în penumbra unei păduri de pin, care încercuia 
o colină, să coboare versantul opus și din nou să urce în 
“așa fel încît să ocolească poziția pe la spate, lăsînd în urmă 
patru dintre ai lor, precum și vreo cîţiva nemți, luaţi pe 
nepusă masă şi uciși într-o scurtă şi cumplită luptă corp 
la corp. Dar tunul de 88 m/m căzu pînă la urmă în mîinile 
lor. Deși lipsiţi de experienţă ei se dovediră îndeajuns de 
îndeminatici pentru a-l întoarce împotriva inamicului, 
secmănînd, în rîndurile lui, mai întîi uluirea și apoi moartea. 

Această schimbare de situaţie, — încă o acţiune re- 
marcabilă în palmaresul, oricum încărcat, al Batalionului 
de șoc — dădu combatanţilor un nou impuls de bravură 
şi încredere în foree proprii. Bătălia fu continuată cu o 
însuflețire crescută, de ambele părţi, atingînd culmea in- 
tonsităţii cînd cele două obuze, trase de artileriştii noştri 
ocazionali, incendiară un masiv Konigstiger *. 

Trei bărbaţi înncbuniţi de groază ţîșniră prin turelă, 
aruncîndu-se la pămint. Erau cît. pe ce să dispară în bezna 
tunelului, cînd tură secerați de tirul pistoalelor noastre 
rnitralieră. 

Chiar în acecaşi clipă, cel de-al doilea tun de 88 m/m 
tinti asupra celui luat de soldaţii francezi. Un singur obuz 
i-a fost de ajuns, dar sacrificiul alor noştri nu lu zadar- 
nic, pentru că, prolitînd de această nfanevră a inamicului, 
echipa comandată de căpitanul Algajat se năpusti asupra 
tunului și-l capturară, masacrînd pe loc servanții nemți. 

Cele două tunuri de 38 m/m fiind reduse la tăcere, 
Batalionul de şoc nu mai avea înaintea lui decît unul din 


* Succesorul faimosului tanc Tiger. În traducere înseamnă 
Tigru regal (n. ir.). 


cele trei tancuri şi aproximativ şase sute de infanteriști, 
împotriva cărora putea lupta de la egal la egal. 

Deasupra munților se ivea, palidă, ziua, iar norii încă-: 
rătnici ai nopții se risipeau încetul cu încetul, 

În vacarmul. rafalelor de mitralieră şi exploziilor de 
grenade, Carnet își păstrase, întreg, calmul său prover- 
bial. Se uită la ceas şi spuse : 

— E ora șase! Din clipa asta punem totul la bătaie 
şi cred că vom isprăvi foarte repede ! 

FI 
* + 


Pare o nimica toată ! Nu ne vine a crede şi, totu, 
iată-ne ajunşi la ţintă. 

Calea ferată a apărut, la zece metri sub noi, în clipa în 
care ne așteptam cel mai puţin. Í 

ese chiar din pîntecele muntelui, dreaptă, mărginită 
de taluzul cu gazon de-un verde proaspăt, și coboară spre 
orășelul St. Anton, ale cărui acoperișuri sînt ascunse ve- 
derii noastre de coroanele copacilor şi de siluetele coli- 
nelor învecinate. 

Pentru moment, stăm cu burta lipită de plafonul beto- - 
nat al tunelului, a cărui parte posterioară se înfige în pe- 
reţii stîncoşi ai muntelui, aliniați jur împrejurul nostru. 
La stînga tunelului, un castel de apă se înalță între două 
drumuri paralele. Ceva mai departe, la dreapta, zărim. un 
macaz, flancat de un semafor, a cărui siluetă lunguiaţă se 
ridică vreo cincisprezece metri spre cer. Alături de pi- 
lonul înalt de oțel și ciment, un soldat umblă în sus și-n 
jos, în timp.ce alţi doi, aşezaţi lîngă macaz, fumează liniş- 
tițti, trăncănind. 

Din fericire, arborii și stîncile ne feresc de ochii lor. 
N-avem răgazul să prelungim prea mult afacerea. Ne-ar tre- 
bui timp să neutralizăm sentinelele în liniște. Dealtfel, ar 


îi de-a dreptul imposibil să ne apropiem de ele, fără să 
fim, de îndată, reperaţi. 

— Gata, nu mai putem să ardem gazul, zice Ramuz, 
în şoaptă. Mai ţineţi minte planul nostru, aşa-i ? Coste- 
lano şi cu mine plasăm încărcătura în tunel, pentru că nu-i 


de ajuns să aruncăm în aer linia ferată, trebuie — și e 
foarte important s-o facem — să le blocăm drumul pe 


multă vreme de-acum încolo. 

Orsini încuviinţează, cu o ochiadă. 

— În timpul ăsta, Franco, Coterot şi cu mine rămînem 
afară, să vă acoperim și să păzim comoara. Așa-i sergent ? 

— Q.K. ! Coterot, dă ranița Piratului ! 

Călcîndu-mi pe inimă, i-o întind prietenului meu, 

— Sper că e ultima oară cînd ne mai jucăm de-a na- 
ţi-o ţie, dă-mi-o mie !“, murmură sarcastic, Costelano. 

Ramuz face la iuţeală socoteala grenadelor de care 
dispun el și Piratul. Trei ! Ar fi destule, ca să se evite prea 
multe distrugeri, ale căror efecte ar putea să se întoarcă 
împotriva celor ce le provoacă, numai că e absolut nece- 
sar ca prima grenadă să-și atingă scopul. Or, să vizezi 
şi să nimerești calupurile de dinamită în obscuritate aia, 
avind grijă să păstrezi o distanţă de siguranță destul de 
mare, constituie o manevră foarte grea și periculoasă. 
Totuşi, Indianul nu se îndoiește de reușită. Tipul ăsta e 
dintr-o plămadă puţin obișnuită și o dovedește, o dată în 
plus, nelăsînd nimănui grija de a se achita de această mi- 
siune. Dar oare de ce și-a ales drept tovarăș tocmai pe 
omul pe care-l detestă cel mai mult ? Nădăjduieșie oare 
să-i întindă o cursă ? Vrea să-i pună la încercare curajul ? 
Dorește să-l facă să nu se mai întoarcă ? Cred că nu vom 
şti niciodată ce sentiment l-a îmboldit pe Ramuz, în clipa 
cînd l-a ales pe Costelano ! 

— Atenţie ! Esti gata, Piratule ? 

— Gata! 

Sergentul ne face un-mic semn cu capul şi, de îndaiă, 
pistoalele- mitralieră intră în joc. Rafale grăbite sfîşie li- 
niştea efemeră, secerînd sentinela de lîngă semafor, ca și 
pe unul din cei doi care flecăreau lîngă macaz. Al treilea 
a sărit în picioare. Scăpat ca prin minune, încearcă să se 
adăpostească în refugiul minuscul, dar, în graba lui, se 
izbește de trupul camaradului său căzut, se împleticește, 
se agaţă de clanța ușii, și se prăbușește, în cele din urmă, 
atins în spinare de o ultimă rafală. 

— E momentul ! urlă Indianul, pornind în goană. 

Cu agilitatea şi elanul unui cerb sare din stincă în 
stîncă, -de-a lungul pantei care duce la calea ferată, Coste- 
lano îl urmează, la fel de rapid şi de eficace. 

În mai puțin de un minut, se şi află în faţa intrării tune- 
lului, un vast şi elegant arc săpat în stincă şi înconjurat de 
un fel de bordură alcătuită din enorme dale de marmură. 

Coborim de-a valma în urma lor, dar, odată ajunşi jos, 
îi pierdem din. vedere : au dispărut, înehitiţi de gura în- 
tunecată a tunelului. 

Luăm imediat poziție în spatele copacilor sau pe lingă 

rambieu, cu pistoalele-mitralieră pregătite, scrutind fie- 
care dintre noi o bucată de teren precis delimitată. 

Trec asifel cîteva minute, în cea mai deplină linişte. 
Nici o prezență omenească nu se manifestă. Să aşteptăm ! 

Deodată un mormăit surd pare să.urce din măruntaiele 
muntelui. Seamănă mai degrabă cu gîfiitul unui monstru 
ascuns sub pămînt şi care încearcă să se scuture de greu- 
tatea ce-l apasă. Ne privim unii pe alţii, neliniştiţi. Ce fac 
„băieţii, pentru Dumnezeu ? 4 

Gitiftul creşte, se amplifică, din clipă-î în clipă. 

— E bestia aia de tren care se apropie ! strigă Franco, 
'eu o voce gîtuită de emoție. Pariez că e trenul ! 


Trenul ! Da, are dreptate Ì Recunosc, acum, zgomotul 
ritmat și surd al roţilor, învăluit si foarte asemănător cu 
vuietul mareei în creștere. 

Și explozia asta care întivzie ! Ramuz ! Costelano ! Pen- 
tru. numele lui Dumnezeu, ce faceţi voi acolo? Unde sînteţi? 

Și iată că. brusc, ţisnind din penumbră, locomotiva se 
infige în arcada tunelului. Înaintează încelişor, trăgînd 
după sine un șir de vagoane plate, a căror încărcătură este 
acoperită cu prelate bălțate în culori de camuflaj, Soldaţii 
păzesc, pe platforma fiecărui vagon ; observăm două chi- 
puri bănuitoare, care se apleacă prin fereastra locomotivei, 
Doi tipi purtînd căști serutează cu atenţie împrejurimile. 

O voce răgușită urlă niște ordine. Locomotiva înceti- 
nește. Trenul se oprește la cinci metri de noi, iar soldații 
coboară şi se îndrcapiă. în goană, spre cadavrele cama- 
razilor lor. Chiar în clipa în care deschidem focul asupra 
aemţilor, o uriaşă explozie zguduie muntele, Acrul devine 
arzător, minat parcă de dezlănţuirea unui „taifun. Stinci 
pulverizate zboară spre cer, într-o fantastică jerbă, înainte 
de a recădeu pe pămîntul care se despică şi geme. , 

Nu se mai termină această explozie ! Convulsiile ei 
inspăimîntătoare umplu valea cu mii de mugete. Copaci, 
bucăți uriașe de slincă slărîmată se prăvale asupra noas- 
tră, în jurul nostru. Şi iată că, împinse de suflu, vagoanele, 
încă ascunse sub .munle, sînl catapullate unele asupra ce- 
lorlalte, aruncate de-a valma de o forţă colosală, bulucite 
grămadă la ieșirea din tunel, într-un. înfiorător și gigantic 
carambolaj. în care urletele de groază şi de suferință sînt 
nemilos curmate de o moarte brutală. 

Îmi sîngerează nasul și urechile. Stau lungit pe pămînt, 
neștiind prea bine unde mă aflu. Cu mîinile împreunate 
pe ceafă, cu ochii închiși, aştept sfirșitul furtunii, pîndin- 
dti-mi, de fapt, propriul sfîrșit ! Trec, astfel, cîteva minute, 


apoi, încetul cu încetul, parcă cu un regret, liniştea se re- 
instalează. O liniște grea de fum și de praf, întreruptă: de 
scîrțiieli și prăbușiri misterioase. 

În cele din urmă, ridicîndu-mă într-un cot, îndrăznesc 
să arunc o privire în jurul meu. 

Numai că în jurul meu nu mai e nimic ! Nimic din tot 
ce fusese o pașnică linie ferată traversînd un peisaj bu- 
colic şi ospitalier. Nimic în afara unei apocaliptice înguă- 

mădiri de şine torsionate, împungînd cu virfurile aerul 
saturat de fum. 

Nici urmă de locomotivă ! Nici de dasta 'de apă ! Nici 
de macaz ! Nici de oameni ! Doar un hău imens, ca un lac 
golit de ape, o biată bucată de pămînt chinuit, hăcuit, 
împroșcat cu resturi înnegrite, fumepînd, de nerecunoscut ! 
Nici urmă de oameni ? 

Sugrumat de frică, sar din ascunzătoarea mea, biet ne- 
norocit alerg de-a lungul căii ferate, privesc deznădăjduit, 
împrejur. Trec cu greu cîteva minute în timpul cărora mă 
străduiesc să-mi stăpînese o irezistibilă dorință de a-mi 
urla în patru vinturi spaima ; dar iată că, unul cite unul, 
camarazii mei apar de prin cotloane, precum copiii cure se 
joacă de-a baba oarba. | 

Alerg spre Orsini. E cel mai aproape de mine. Mă pri- 
veşte atent : 

— Eşti rănit, Duc? 

Rid, pling, mă bilbii, încercînd să mă șterg pe faţă cu 
mînecile. 

— N-am nimic !... E șocul de la explozie... O să treacă ! 

— Astupă-ţi urechile și nasul cu un pic de vată mu- 
iată în apă oxigenată, mă sfătuiește Franco, care ne ajunge 
din urmă. Trebuie să ai în trusă. 

— Eu, unul, as prefera să-i ard o duşcă de rom, zice 
Orsini. O lovitură pe cinste, ai ? Numai că n-anr terminat 


incă ! Ar trebui să ne ocupăm nițeluș de Indian și de 
Pirat t 

Încelişor, cu Stenurile în poziție de tragere, ne întoar- 
cem spre tunel, care varsă, prin deschizătura uriaşă, valuri 
groase de fum şi praf ce răzbat printre mormanele de va- 
goane distruse, 
© — Nu-i prea prudent să ne băgăm în cimitirul ăsta de 
fiare vechi, zice Orsini, strîmbîndu-se. N-am nici un chef 
să mă trezesc cu tone de stîncă peste scăfivlie. Trebuie să 
fie ceva mișcare sub comèdia asta, ce părere aveţi ? 

—- Vira, păpuşică, bombăne Franco. 

— Am auzit că uneori e de ajuns un zgomot de pasi cå 
să se declanșeze o avalanșă bubană insistă Orsini. Ar fi de-a 
dreptul idiot s-o mierlim, tocmai acum, la spartul tirgului ! 

ÎI îmbrîncesc, uşor, înainte, 

-— Trebuie să-i găsim pe băieţi. Sînt cu siguranță pe 
undeva pe aproape ! | 

Tot vorbind, am ajuns la câțiva paşi de tunel, așa că 
putem aprecia la toată valoarea-i, rezultatul operaţiunii 
noastre : şinăraie împrăştiată pe o rază de vreo cincizeci 
de metri ; bucăţi de oţel adine înfipte în solul sfirtecat, 
cam asta e tot ce-a mai rămas din locomotivă, iar acolo, 
jos, sub tunel, după perdeaua de fum înecăcios, care ne 
înțeapă nările, sînt încălecate, în semiobscuritate, primele 
vagoane ale convoiului. 

Zvîrlite de-a valma de suflul formidabilci explozii, cele 
mai multe s-au stilcit, izbindu-se de pereţii tunelului. Ro- 

„țile se mai învîrtesc și acum în gol şi sub platformele 
răsturnate și sfărîmate se zăresc, printre lăzile pulverizate, 
împrăștiate la tot pasul, fragmente de fuzelaj, de aripă și o 
mulţime de alte piese pe care, însă, nu le putem identifica. 

Orsini e năucit de admirație,  __ 


— Să fiu al dracului dacă n-o să ne trezim cu o per- 
misie babană, zice el, însuflețit. Mamă, ce mai privelişte f. 
Să-mi spuneți mie cuţu' dacă... 

Numai că nu-l ascultăm. Privim cu toţii, cutremuraţi, 
disperaţi, uriașul baraj format din bucăţi de stîncă și fiare 
răsucite, care blochează tunelul de jos și pînă sus. Pietroa- 
iele smulse de explozie au stilcit și restul de vagoane, în- 
mormîntîndu-le sub tone de piatră și pămînt. 

Franco apucă, furibund, un pietroi și încearcă, nepu- 
tineios,.să-l smulgă din încleștarea de lemne, pămînt și 
lier, care-l ţintuiește ca într-o menghină. 

— Ajutaţi-mă, urlă el. Dacă sînt pe-aici, poate că 
reuşim să-i scoatem ! 

Nu-mi fac nici un fel de iluzie. E ca și cînd ai vrea să dez- 
lipeşti curcubeul de pe cer, cu ajutorul unei pile de unghii. 

— Greu de crezut, îi zic- 

— Trebuie să încercăm ! Trebuie să facem pe dracu'n 
patru ! răcnește Franco, sărind pe. piramida de stîncă şi 
escaladind-o. Ramuz ! Costelano ! Mă auziţi ? Răspundeţi !. 

Creștetul micuţului evreu atinge plafonul: tunelului. 
“Abia se mai zăreşte, înecat în fumul și praful care învăluie 
totul. Bulgări de pămînt, bucăţi de stîncă se rostogolesc la 
picioarele noastre. Ca un apucat, Franco bate cu patul ar- 
mei în bolta de beton. Urlă de mama focului, încercînd să 
găsească, pe undeva, o spărtură, prin care să se poată uita 
după băieţi, l 

.— Ramuz ! Piratule ! Sîntem aici ! Răspundeţi ! 

Strigăm şi noi odată cu el, cu toată puterea pe care 
ne-o dă spaima. Din păcate, nici un răspuns. În ciuda efor- 
turilor noastre, e mai mult ca sigur că nu vom putea înlă- 
tura cumplitul obstacol, g l l A 

—.Un tirnăcop ! Măcar un tîrnăcop să fi avut, mama 
lui de tîrnăcop, înjură Orsini. Da’ unde naiha să-l găseşti 
în balamucul ăsta ? l 


Pielroaie desprinse din plafon încep să pice, în timp 
ce, troznind înfiorător, pereţii tunelului prind: să se des- 
pice, brăzdaţi de zig-zagul crăpălurilor din ce în ce mai 
numeroase. 

— Să plecăm iute, zbiară Orsini, protejindu-și crește- 
tetul. Aici ne rămîn oasele ! 

Dintr-un salt, Franco şi-a părăsit primejdiosul post de 
observaţie. Îl primesc.în braţele mele, apoi o luăm la goană 
în urma lui Orsini, care a și ieșit, între timp, din tunel, 

Nici n-am apucat să fugim vreo treizeci de metri, 
— mâîncînd pămîntul — cînd, într-un bubuit infernal, se 
produce prăbușirea finală. Adio tunel, adio vagoane stîl- 
cite, adio intrare impunătoare, împodobită cu plăci de 
marmură, Muntele, dezagregat, a înghițit opera oameni- 
lor ; deasupra mormanelor de stîncă, un val de praf stră- 
punge aerul, diluîndu-se în straturi transparente, pe cerul 
plin de soare. = 

.— De data asta, chiar că s-a terminat, murmură Orsini 
distrus. i 

Täcem, cumplit de descumpäniți. După o pauză câre 
mi se pare interminabilă, Franco spune : 

— Erau niște oameni adevăraţi. Nişte tipi a-ntiia ! 

Dau din cap. Aș dori să mă pot ruga. Numai că n-am 
reuşit niciodată, în civilie, să învăţ să mă rog. Și cu atit 
mai puţin în armată. 

+ 

Gumpoldskirchen, 20 mai 1945 


~ Stăm la masă, sub primitoarea boltă a unei Heurigen ni 
unde ne-am obișnuit să ne petrecem cea mai mare parte a 
serilor, înainte de a ne întoarce la cantonament. 


* Cârciumioară (în germană, în text ; n. tr.). 


Acest săiuc tipic austriac, aşezal în plină Vienă agio- 
merată. a devenii reședința noaslră de vreo zece zile, mai 
exact de cind Germania nazistă à depus, definitiv, armele. 
Nu ne vine să credem ! Nu e prea uşor ca, după şase ani 
de război, să te eliberezi de toate metehnele luptătorului, 
atunci cînd glasul tunurilor a tăcut. Și, totuşi, pe lingă 
plăcutele zgomote venite de la bucătărie, răzbat pînă la 
urechile noastre tot soiul de povești, dintre cele mai fan- 
teziste. Se spune, printre altele, că vom fi trimişi în Pa- 
cific, ca să dăm o mînă de ajutor americanilor care n-au 
terminat cu japonezii. Ca și cînd americanii și uriașul lor 
potenţial de război. ar avea nevoie de cinci sute de amă- 
râţi, care să-i scoată din rahat. Nostimă poveste ! 

Pînă una, alta, bem cu plăcere vinul alb al casei ghif- 
tuindu-ne cu renumitele Palatschinken *, care ne sînt in- 
făţișate în stive de vreo cincisprezece centimetri ; nouă nu 
ne rămîne decît să le rulăm, după ce le-am uns cu una 
dintre cele cinci variante de dulceaţă, servite alături. 

O mică orchestră de Schrammelmusik ** își distilează, 
cu o discreţie demnă de toată lauda, repertoriul. Mulţi ci- 
vili se adună aici, cam în fiecare seară. Beau, mănîncă, 
ciată .retrenele în cor și ne invită, adesea, să ciocnim cu ei. 

Ambianţa e plăcută, fără ştaif, iar noi ne simțim fericiţi. 
Încă nu e chiar pace, nici de demobilizare nu e vorba. Dar 
un armistițiu înseamnă, oricum, ceva.bun ! 

În seara asta avem un oaspete la masa noastră. Mai 
exact, un corespondent de război, care s-a invitat singur 
și pe care-l primim cu mai mare plăcere, auzind cum co- 
mandă o nouă serie de sticle. 


, a Clătite extrem de fine, umplute cu dulceaţă (în germană; 
în text; n. tr). 
xx Muzică tipic vieneză (idem). 


—- V-am tot căutat la cantonament, zice el, în chip de 
introducere, dar mi s-a spus c-o să vă găsesc aici. Mă nu- 
niese Gustave Eilech. Aș dori să stau puţin de vorbă cu 
dumneavoastră. 

Şi chiar stăm puţin de vorbă cu el: Orsini, Franco şi 
cu mine. A auzit tot soiul de lucruri „despre micul nostru 
grup și ar dori să scrie un articol pe tema asta. 

Vinul dezleagă limbile, s-ar „părea, şi, devreme ce tipul 
ăsta, Eilech, posedă și o autorizație în toată regula, sem- 
nată de Sultan, nu văd nici un motiv pentru care am'ră- 
mine muţi. 

— -Ceea ce mi se: pare extraordinar în situaţia “voastră 
începe el, este că, la ora la care voi vă dădeaţi de ceasul 
morţii să aruncaţi. în aer calea ferată, nemţii tratau cu 
aliaţii, pentru a hotărî terminarea războiului. 

„—' Cam asta ni s-a spus şi nouă, chiar în seara cu 
pricina, adică în seara în care ne-am adunat cu toții, răs- 
punde Franco. Trebuie să recunoaștem că, dacă am fi ştiut, 
ne-am fi pitit şi noi poate în dimineaţa aia, pe undeva, pe 
sub brazi, și-am fi soilit zdravăn, gis ping: să se termine 
circul ! 

— Cu alte cuvinte vă pare rău că v- ați riscat pielen 
de pomană ? 

— Mda, oarecum, zie eu. Ce părere ai, domnule re- 
porter ? Noi plecasem val-vîrtej, ni se spusese că bucà- 
tile alea de avión nu trebuie să âjungă, pentru nimic în 
lume, la destinaţie, ca să nu fie prelungit, în mod inutil, 
războiul. Şi cînd colo... cacialma ! În timp ce noi ne tî- 
ram prin munţii ăia ca niște thari de drumul mare, dom- 
nji, aranjău între ei ca toată afacerea să cadă baltă ! Halal ! 

— Halal, ne-halal, dar de căzut a căzut ceva, zice Or- 
sini, fericit de calamburul care i-a reuşit. Eu unul n-am 
dcloc impresia că am asudat de pomană ! 


Întulecă a nu ştiu cita clătită, cu expresia polticioaiă 
a unui copil înfometat, apoi, cu gura plină, cu buzele 
ajurate de dulceaţă, adaugă, cu un aer plin de importanţă 

— Treaba trebuia făcută ! Eu unul sînt mândru c-ar 
participat la ea ! f 

— Ai şi de ce să fii mîndru, zice Eilech, în timp ce sti- 
loul îi aleargă, neobosit, pe prima pagină a blocnotesului. 

— Ai de gind să povesteşti chestia asta în foiţa ta ? 

— Păi, nu asta mi-e meseria ? 

— Ce foiţă ? Care foiţă ? sar băieţii, 

-— Tot ce. notez eu, acum, v-a fi mai înainte trimis, la 
Centrul de propagandă și informaţii al armatei. Altceva nu 
vă pot spune deocamdată. Dar, aveţi încredere în mine. 
toiul se va afla. Și așa e drept să fie ! Acum, povestiți-nu 
cum s-au petrecut lucrurile. Şi dacă se poate, nu omiteţi 
nici un amănunt. 

Bea o înghiţitură de vin, întoarce pagina carnețelului, 
şi, cu peniţa pe hirtie, ne cercetează cu aerul: „ei, care 
începe ?“ l 

Mă holărăsc şi-i povestese aventura noastră punct, e: 
punct, Din cînd în cînd, Franco adaugă cîte o poantă, in 
timp ce Orsini se mulţumeşte să încuviințeze din cap, cen- 
tinind să se îndoape cu clătite. 

— O singură centrală electrică rezista încă asalturilor 
compuniei t} din batalionul nostru. Numai datorită cura- 
jului apărătorilor ei — curaj pe care, în calitate de soldat, 
n-am încotro, nu pot decît să-l salut — trenul a putut să 
părăsească, cu oarecare întirziere, ce-i drept, uzina sub- 
terană. În acel moment, companiile noastre, a 3-a şi a 4-a, 
îşi lansau ofensiva asupra tunelului pornind dinspre 
Langen. Asta se întîmpla oarecum la ceasul ia care eram 
pe cale să ne atingem ținta. Altfel spus, stimate Bilech, 
s-a produs miracolul —— căci numai de o întîmplare mira- 


culoasă poate fi vorba și nicidecum de un calcul strate- 
gic — că drumul de fier sărea în aer pe versantul sud-est, 
chiar în clipa în care, spulberind.upărurea inamică, Bata- 
lionul de şoc, avindu- 1] în frunte pe maiorul Carnet, asalta 
tunelul dind ultima "bătălie în vederea cuceririi uzinei ! 

— Căderea celei de a doua centrale, aceea de.la Wald, 
a survenit, cred, cam în acelaşi timp. Ceea ce a avut drept 
corolar, apitularea necondiționată a personalului uzinei 
și a garnizoanei sale, spuse corespondentul. Da, toate aces- 
tca corespund perfect cu ceea ce stiam și eu. Și... hm.. în 
cazul în care misiunea dumneavoastră nu ar Fi reuşit, ce 
s-ar fi întîmplat ? 

Franco se-neruntă şi-şi bea vinul pe nerăsuftate. 

— Trenul s-ar [i oprit singur, din lipsă de curent, mor- 
măie el. S-ar fj oprit bine mersi, cam intre ieșirea din 
tunelul Arlberg şi SË. Anton. Orsini n-o să reutească 
niciodată să înţeleagă chestia asta ! Se crede un erou, ba 
se și vede semnind tratatul de pace, aşezat inire Ejsenho- 
wer, Stalin, de Lattre şi toţi ceilalţi ștabi, cure, după aja, 
îl și poftesc să petreacă cu ei ! 

— -Aflaţi că vă contfecţionez douăzeci de pagini de 
toată frumuseţea, o să vedeţi voi, exultă Eilech. Gustă si 
el, dintr-o clălită, apoi zice : — Hei, da” n-aţi suflat o vorbă 
despre episodul Ramuz-Costelano ! | 

— Ramuz-Costelano ? se miră Orsini, holbîndu-se la 
ziarist. Ce episod ? Ce vrei să spui cu asta ? 

— Eu unul știu ce vrea să spună, zice Franco, grav. 

Aşezîndu=și coatele pe masă, Franco îşi împreuneuză 
mîinile sub bărbie : 

— Episodul Ramuz—Costelano ! (ca să vezi! Ei bine, 
imaginează-ţi că erau, într-adevăr, morți! Înmormintuţi 
sub pămînt, sub sute de tone de piatră și fierärie ! Şi nui 
stam acolo, bieţi răcani neputincioşi. Și zău ceama încerce 
să-i degajăm, dar, în faţa imposibilului, am fost nevoiți 


să renunțăm. Am plecat cu sufletul ţăndări. Ce puteam 
face în Tupla cu mormanul SIA ic de dărimături ? Even- 
tual să ne lăsăm înghiţiţi, la rîndul nostru. Pricepi, seri- 
torule ? Ei, la rîndul lor, au acţionat exact cum trebuia să 
acjioneze, Recunosc că sosirea neașteptată a trenului i-a 
cam derutat ; nimeni nu se mai gîndea la el, Aşa că s-au 
pilit în fundul unei nișe de protecție, dintre acelea care se 
practică prin pereții tuturor tunelurilor din lume. Apoi 
— după ce.ultimul vagon le-a trecut prin dreptul ochilor — 
Costelano a aruneat în urma trenului raniţa cu dinamită, în 
timp ce sergentul a lansat grenada. Ca acţiune combinată 
nici nu se putea ceva mai bun. După șase secunde, totul 
sărea în aer! A bubuit atît de tare, că era cît pe ce să fie 
stilciţi de suflul exploziei, deși își luaseră măsurile de 
prevedere. Ei, oricum, treaba fusese făcută și încă bine de 
tot. Numai că... 

Franco îi mai arde o înghiţitură de vin, aprinde ţigara 
pe care i-a oferit-o Eilech şi reia : 

— Numai că... masa aceea de stinci prăbuşite î îi împie- 
deca să ajungă la noi. Și nici măcar nu aveau cum să ne 
anunţe că, în ceea ce-i privea, totul era în regulă. În situa- 
ţia asta, încercînd să împace ghinionul cu sentimentul da- 
torkoi Pae sergentul şi. cu Costelano au pornit, pur 
și simplu, la drum în direcție opusă. Au mers, plini de în- 
drăzneală, cale de vreo zece kilometri, cu degetul pe tră- 
gaci, conștienți că la fiecare pas pot să. dea, nas în nas, cu 
celebrii „lupi“ ori cu faimoasele Stosstruppen, pornite îm- 
potriva Batalionului de şoc. Așa se face că, neputind ieşi 
din tunel înspre Sf. Anton, ei bine, respectînd deviza „fie 
ce-o fi“ au ieşit pe partea cealaltă ! 

— Fabulos ! jubilează Eilech, care a și umplut patru 
pagini de blocknotes, cu scrisul lui hieroglific. Şi cum s-a 
terminat povestea ? 


— Au dat peste una din echipele noastre de curăţire, 
care tocmai cerceta fiecare colţișor al tunelului. Tărășenia 
se terminase de cel puţin un ceas sau două în partea din- 
spre Langen, dar Sultanul, care nu-și uitase puişorii a 
trimis o patrulă de recunoaștere. 

— Totul e în regulă în ce ne privește, domnule maior, 
spuse sergentul Ramuz cînd a ajuns la P.C.-ul batalionului. 
Dar tunelul e arşice în partea dinspre Sf. Anton, şi- mi fac 
griji pentru băieţii care au rămas acolo. 

— Formidabil ! exclamă corespondentul, Sînteţi niște 
figuri ! Dar tipii ăștia unde pot fi găsiţi ? Mi-ar place să 
stau de vorbă și cu ei, să le culeg impresiile. 

Orsini înșfacă și ultima clătită, pe care o unge copios: 
cu toate resturile de dulceaţă de pe fundul  borcanelor. 

"—: Ce-ar fi să mai comandăm un rînd ? propune el. Și 
încă niţel vin ? Ce dracu’ ! Doar sîntem vedele, nu ? 

Şi-apoi, înțepenind brusc, cu lingurita îndreptată spre 
tavan, privește țintă la ceva, în spatele nostru. 

— Extraordinar ! Uite-i ! Au apărut. 

întoarcem capul la iuţeală. Eilech se ridică, pentru a-i 
vedea mai bine. La capătul unicei străduţe a satului, doi 
ostaşi se îndreaptă, cu pași mari, spre cîrciumioarele în 
care gilgiie vinul roșu. Cu- mînecile suflecate pînă peste 
cot, cu beretele vîrite pe sub epoletul bluzonului de camu- 
flaj, înaintează cu capul descoperit, părînd veseli, nevoje- 
mare. 

„== Care dintre ei e Ramuz ? 

— Ăla mai pătrat, din stînga. 

; m Celălalt, e, deci, Costelano ! 
re Mda ! Al cincilea din schipă ! 

— Un chiniet pe cinste, zău aşa ! se extaziază Bilech. 

— Ei, fir-ar să fie! murmură Franco, cu un suris în 
colţul gurii. Da’ i-a trebuit ceva timp pînă să se decidă. 


Eilcch strigă după o tinără  ospătăriță cure se upita 
printre mese. Comandă citeva căni cu vin şi niște clătite, 
Am impresia că-i tare pe placul lui Orsini jurnalistul ăsta. 

= De vreme ce sînteţi prezenţi cu toţii, tacîm complet, 
zic să sărbătorim evenimentul, propune proaspălul nos- 
tru prieten, Nu cred că mă înșel, dar această acţiupe de 
comando pentru cucerirea tunelului Arlberg a fost ultima 
faptă strălucită înscrisă la activul Batalionului 1 de șoc. 
Și o vol prezenta ca atare.! Va fi un articol — trăznet ! 

--- O să fie cam mulți lipsă la apel, zice Franco. Ar 
merita să vorbiţi mai mult de ăştia, decit de supravie- 
tutori, : 

Rammuz şi Costelano au ajuns la portița care dă în gră- 
dina umbroasă a cîrciumioarei. Îşi spun, desigur, bancuri, 
şi ríd de mama focului, ca niște puștani. Arcada Piratu- 
lui e ciudat de umflată și de violacee, cît despre nasul lui 
Ramuz e în cea mai mare parte ascuns sub o grămadă de 
plasture. 

— Sint răniţi ? se neliniștește Eilech, cu stiloul gata de 
atac. Cînd ? Unde ? Cum ? 

Orsini rinjește, cu privirea pierdută în gol. 

— Nu departe de aici ! 

— O mică ceremonie de iniţiere în practica prieteniei, 
zice Franco, cu un ton ambiguu. Aceşti doi tipi aveau ace- 
lași caracter : porcesc. Trebuia să sfirşească- prin a se înțe- 
lege de minune ! Și-au reușit ! 

Triluri de clarinet acompaniază jodlerul acordepnului, 
împletindu-se cu sunetele cam ascuţite ale viorii. Glasuri 
vesele fredonează în ritmul muzicii. În aer plutește mi- 
reasmă de clătite fierbinţi, iar la oficiu, vinul se aude gil- 
Bind în căni, 

Dumnezeule, cât e de bine aici ! Și cît de reconfortant 
e să știi că, la rîndul lor, Ramuz şi Costelano și-au încheiat 
micul război. 

